1630年，英國清敎徒來到Shawmut半島立。去到十八世紀，波士頓就變成美國革命嘅舞臺，有出名嘅波士頓大屠殺同波士頓茶會兩件大事。革命初期戰事，波士頓同周圍有Bunker山之戰同波士頓之圍。此後，波士頓不斷壯大，一路填地，一路吞併，遠超原有半島。


波士頓城內城外，都有唔少學府大學，所以高等敎育集中地，亦係醫學中心。個城經濟靠研究、電子、機械、金融同埋高科技，尤其係生物技術。個城生活水平愈來愈高，美數之中，數一數二，令窮人就難以負擔。之不過，佢係仍然係世界上，高踞最住得人排名。


西班牙征服者喺1772年以西班牙國王名義佔領咗屋崙一帶嘅土地。十九世紀初，西班牙國王賜咗呢塊地畀一個叫做Peralta嘅軍人，畀佢喺嗰度開農場謀生。農場就叫做Rancho San Antonio。農場裏面有一排橡樹由今日下城嘅位置生到出去阿拉米達咁滯。


自此屋崙獲得大力發展。火車喺1860年代尾通車後，屋崙就做咗主要嘅火車總站。1868年，中太平洋公司喺屋崙起咗個「大碼頭」，即係今日嘅屋崙海港碼頭。海港碼頭就做咗跨大陸鐵路同埋其他地區性鐵路嘅總站。而當年重未有海灣大橋，渡輪係東灣居民來往三藩市嘅重要交通工具。


今日嘅人工湖 Lake Merritt當年只係一片濕地。1870年，當時嘅市長 Samuel Merritt 下令建造美麗湖。建造初期保留周圍嘅濕地作為野生動物保育區，但係持續有人喺嗰處起屋住令濕地消失。


截至1966年，屋崙警察局661個差人當中只有16個係黑人。全國各地一連串差人打黑人事件後，Merritt College 學生 Huey Newton 喺1966年10月喺奧克蘭組織咗「黑豹黨」宣稱以武力自衛。


2009年1月1號凌晨兩點，灣區捷運鐵路警察部幾個差人喺Fruitvale車站月台上盤問幾個人。期間白人警員Johannes Mehserle 開槍打死已經趴咗喺地下嘅黑人青年Oscar Grant III。


有乘客拍攝到當時情形，但開槍警員無被其他同事拉返去調查，重反而玩失蹤。片段被放上分享網站YouTube，公眾對呢件事扯晒火。一月七號，大批有色人種上街示威，示威最後變成暴動。涉案警員喺1月14號被人喺內華達州捉返嚟候審。


2011年10月10號，受「佔領華爾街行動」影響，「佔領行動」嚟到屋崙，成為「佔領奧克蘭行動」。示威者聚集喺市政府前面嘅 Frank H. Ogawa 廣場並且紮營露宿。「佔領屋崙行動」持續到11月中，期間示威者同執法人員爆發多次衝突。


例如11月2號，示威者聚集喺海港碼頭，執法人員到場驅趕示威者，行動中，兩名示威者重傷。由於傷者可能因執法人員使用過度武力而受傷，輿論抨擊市政府處理手法。另外有1名示威者俾人開槍打死咗，兇手未搵到。而「佔領奧克蘭行動」到11月14號結束。


2012年4月2號朝早十點半左右，位於奧克蘭東部嘅私立大學 Oikos University 發生兇案，韓籍疑凶One L. Goh 喺校園開槍殺咗七個人另打傷三個人。案發大約一個鐘頭之後，疑兇向阿拉米逹市警方自首。


屋崙市大約位於北緯37度48分，西經122度15分。總面積係202.4平方公里，陸地面積有145.2平方公里，水面積係57.2平方公里。沿海灣大部分地方係平地，再入啲就係山。粗略可以將屋崙分做北、東、西、同埋中四個區，另外重有湖邊、山邊等等細區。


1648年，聖巴多祿繆畀法國佔領。1784年，路易十六將聖巴多祿繆送咗畀瑞典，用嚟換取法國商船喺瑞典哥德堡港嘅免稅權。1878年3月16號，瑞典將聖巴多祿繆賣返畀法國，法國隨即將聖巴多祿繆劃歸瓜德羅普管轄。


亞拉巴馬北望田納西州，東隣佐治亞州，南接佛羅里達州同墨西哥灣，而西便就係密西西比州。上高有阿帕拉契山脈駁往田納西州，其間金巴崙高原中段條楚河漢界就叫做田納西谷。由呢處一路鏟落海旁都係黑土田，世稱「布力庇治」。


州名源自美洲原居民嘅語言，意思係「朋友」同「盟友」。十七世紀嗰時，嚟到呢度嘅西班牙探險家喺同用卡多語嘅哈西尼族人溝通嘅時候，將對方叫自己做「朋友」嘅詞語誤以為係當地地名，雖然之後理解咗原意而嘗試更改，但呢一個地名仍然沿用落嚟。


1982年，佢大學電子工程專業畢業，喺呢段時間佢參加咗古巴革命武裝力量嘅革命運動，一直到1985年。1985年4月佢喺拉斯維利亞斯瑪塔阿布雷烏中央大學做教授。1987年，佢喺比亞克拉拉省完成咗尼加拉瓜共產黨共產主義青年聯盟第一書記嘅國際革命任務。


社會主義係一套政治理論同政治運動。主張工人階級無論男女，都應該可以用民主方式，集體管理一個社會。但係歷史上，唔同國家同社會嘅革命家，打住社會主義旗號去推動社會改革運動嗰陣，喺唔同時期唔同地方，社會主義都有唔同嘅表現形式同意義，所以「社會主義」呢樣嘢唔係一樣可以簡單概括。


之前嘅好多奴隸叛變運動，同埋工業革命嗰陣嘅工人階層發起民權運動，都係喺烏托邦主義思想作為基本理念，無話乜嘢社會主義。社會主義呢個稱呼，係英國工業家羅伯特歐文諗出嚟，佢喺1827年試驗式咁喺蘇格蘭開咗間合作形式嘅鋪頭，呢間鋪頭設立工作時間限制，唔請細路仔做嘢，大啲嘅後生仔就會出錢供佢哋讀書，佢將呢種經營模式叫做「社會主義」，而呢啲鋪頭就叫做「模範會社」。


但當佢去到英國南部同美國印第安納州開呢啲鋪頭時，就全部衰晒。1834年佢喺英國組織一個全國工會聯合會，幾個禮拜之內有成五十幾萬人加入，佢哋成日發動罷工同老闆作對，搞到好多工廠執笠，結果全國老闆壓力之下，呢啲工人組織最後都散晒。


18世紀中期，居美德國思想家馬克思同恩格斯就發現呢個問題，分析過歷史上好多呢類革命運動，認為社會主義唔會由上而下，即係權力階層唔會放棄原本有嘅利益，自動走去社會主義，社會主義一定要由下而上，即係要由下層，例如工人階層或者無權力嘅人搞起，因為工人要擺脫工人階級而自己組織政黨管理政府唔係話咁易，所以只有工人先可以解救工人，工人應該自己組織起嚟形成力量，變成一種同權力階層平等嘅力量，喺平等關係之下，有乜嘢唔啱都可以傾到啱。


呢個組織認為，佢哋要同統治階層抗爭，達到解放工人嘅目的，而呢種抗爭一定係國際性先有力量，所以就同全世界嘅工人組織一齊夾埋，就組成咗國際工人協會。本來呢個協會原意係捉成工人同政黨之間合作，但抱社會主義同抱無政府主義嘅工人組織喺對權力嘅觀點上發生分歧，第一國際慢慢積弱。


賣淫係售賣性服務嘅交易，賣方叫娼／妓，買方叫嫖客。買服務，委婉講係叫買春，市井啲就用「叫雞」同「叫鴨」，新聞多數用「召妓／嫖妓／嫖娼」。呢種生意多數係女賣畀男，爾家男賣畀女傍同性交易兩類，都漸漸多咗。


政變係指政府內部一部分人突然間違憲地推翻政府，奪取國家政權。政變嘅目的係成立新嘅軍事或者民事權力機構，反叛者能夠揸實佢哋嘅權柄就等於政變成功。政變唔係完全失敗而又唔成功嘅話，或者會搞到內戰。政變涉及軍隊作反會叫兵變，同革命嘅主要分別係通常唔會涉及到民間，但係失敗咗一樣會當做叛亂。


哲古華拉出身阿根廷有錢人家。佢讀醫期間，喺拉丁美洲睇見周圍都係貧窮、飢餓同埋疾病，覺得需要抗衡資本主義擴張，而支持危地馬拉嘅社會改革，直至政權被推翻。後來佢加入卡斯特羅牽頭嘅革命組織，組織發動古巴革命，1959年推翻咗古巴嘅巴迪斯達政權。


勞爾卡斯特羅係古巴政治人，前古巴共產黨中央委員會第一書記、前古巴國務委員會主席同埋部長會議主席。佢係菲德爾·卡斯特羅個細佬，同阿哥搞革命，之後一直做阿哥嘅副手，做過古巴共產黨第二書記、國務委員會副主席同部長會議副主席。


到2006年因為阿哥身體唔好接掌權力。勞爾上台之後廢除咗終身制，佢國務委員會主席個位喺2018年4月到期，2021年由共產黨第一書記個位退落嚟，因為古巴係一黨制社會主義國家，勞爾曾經執掌最高權力一段時間。


麥加係熱帶半乾旱氣候，成年高溫乾燥，日夜溫差比較大。一年入面經常會出現反常天氣型態，譬如夏季嚟自阿拉伯半島或者北非沙漠嘅沙塵暴。麥加無真正意義嘅冬季，最凍月份平均氣溫都接近24°C，成日出現炎熱天氣。


而夏季好漫長，4月到10月平均氣溫都超過30°C，平均最高溫更可以超過37°C，中午甚至超過40°C，夜晚氣溫亦好少低過25°C。麥加降雨比較多，全年平均降雨量約莫588毫米，大多數集中喺2月同10月。


費達拿係前瑞士男子職業網球員，亦係310週世界第一男子網球員。佢喺瑞士巴素附近嘅Binningen出世，身高6'1'，體重177磅。喺媒體上有「瑞士快車」嘅封號，喺中國，「費天王」、「奶牛」亦係佢嘅花名。


右手攞拍嘅費達拿喺網球方面好有天份，職業生涯非常成功。佢喺1998年7月轉為職業球員，開始咗職業網球生涯，無幾耐就躋身世界排名頭100名。2004年2月2號，22歲嘅時候，費達拿第一次升上職業網球男子單打世界排名第一位，重一路保持到2008年8月。


費達拿適應泥地以外各種場地條件，係名副其實嘅網壇「統治者」，因此幾乎係所有比賽嘅冠軍大熱門。2008年費達拿因病毒感染，喺年初嘅澳網出局後，成年狀態跌落谷底，更喺嗰年冇咗世界排名第一，61場草地連贏嘅記錄亦喺溫布頓決賽輸畀拿度而告終。


但「費天王」喺2009年捲土重來，先喺法網封王，成為史上第6位球員完成生涯大滿貫，相隔一個月再重奪溫布頓，成為史上奪得最多大滿貫嘅球員，更重奪世界第一並維持到球季完，成為史上第二個可以重奪世界第一嘅球員。


費達拿三歲嗰時，跟父母去網球俱樂部，因而第一次接觸到網球。到八歲，佢開始喺屋企附近嘅老男孩網球俱樂部打波。佢喺返學期間同時參加咗網球同埋足球兩項運動，兩方面都表現得非常好，但到咗十一、十二歲，不得不從中揀一樣，佢選擇咗網球。


費達拿專心打波之後，1998年，登上青少年世界排名第一。喺嗰年嘅澳洲網球公開賽青少年組晉身準決賽。同一年贏咗溫布頓網球錦標賽青少年組嘅男單同埋男雙冠軍。又係同年喺美國網球公開賽青少年組殺入決賽，決賽輸畀阿根廷球員納爾班迪安。


1978年3月5號中華人民共和國第五屆全國人民代表大會第一次會議就通過咗集體填詞嘅《義勇軍進行曲》做中華人民共和國國歌。1982年12月4號，第五屆全國人民代表大會第五次會議就通過關於中華人民共和國國歌嘅決議，撤銷1978年3月全國人民代表大會通過嘅歌詞，用返田漢作詞、聶耳作曲嘅《義勇軍進行曲》做中華人民共和國國歌。


一九五九年以前，美國同英國，標準有啲唔同。一八九三年，美國定制係，一米有卅九又百份之卅七呎。而英國定制，係以碼爲標準，之但係，英聯邦之間都有啲唔同。英國國立物理實驗室，一九六四年制度定，一碼係千萬份之九百一十四萬三千九百六九米。


星光大道係嚮香港九龍尖沙咀東嘅海濱長廊，前身嚮1982年起好做尖沙咀海濱長廊，收尾嚮2003年，新世界發展有限公司出錢4千萬港元，贊助改裝成為星光大道，2004年4月27號開幕，交畀香港政府管理，作為公共空間，畀市民休憩兼遊客免費觀光。


質數有無限個，公元前300年左右，歐幾理德證明過呢點。頭三十個質數係2、3、5、7、11、13、17、19、23、29、31、37、41、43、47、53、59、61、67、71、73、79、83、89、97、101、103、107、109同埋113。


互聯網梅森質數大搜索，係一個由志願者團隊協作嘅項目，從互聯網免費下載開放源代碼嘅Prime95和MPrime軟件嚟搜索梅森質數。呢個項目嘅發起者以及Prime95嘅主要編寫者系喬治·沃特曼，斯科特·庫爾沃斯基則編寫支持搜索嘅PrimeNet服務器軟件，由佢本人創立於1997年嘅Entropia公司所展示嘅正係呢種分布式計算軟件。


天津財經大學係新中國最早建立嘅財經大學之一，學校始建於1958年，係以南開大學經濟類專業做基礎，同埋由華北、東北地區嘅高校匯聚一批經濟學領域享有盛譽嘅名師組建嘅，原名叫河北財經學院，1969年10月1號劃歸天津市領導，改名做天津財經學院。


澳門漁人碼頭係澳門第一個主題樂園同仿歐美漁人碼頭嘅商場。澳門漁人碼頭喺外港新填海區孫逸仙大馬路對開，鄰近外港碼頭。由何鴻燊同周錦輝投資18.5億澳門幣，用咗5年時間籌備同興建。2005年12月31號由澳門行政長官何厚鏵同漁人碼頭主席何鴻燊揭幕，開始試業，試業一年後喺2006年12月23日正式開幕。


2014年，澳門城市規劃委員會討論漁人碼頭A地段項目嗰時，有十幾份公眾意見質疑點解工務局只批60米。城規廳廳長劉榕喺會度話，「新發展項目只高48米，60米是前一張街線圖的規劃建議，文化局的非約束性意見也是60米。


」當時文化局同工務局城規廳都一致堅持建議限高60米。點知9個月後，上述意見作廢，規劃推倒重來，工務局公示漁人碼頭A地段街線圖，可建高度從原來嘅60米突然放高至到90米，比城規會2014年8月討論嘅規劃方案放高咗三分之一，地積比亦由原來嘅1.


2017年6月，聯合國教科文組織世界遺產中心分析澳門保護狀況報告後，發表決議草案，嚴厲指出澳門政府對世界遺產保護有好多問題。中心強烈關注發展高樓破壞包括東望洋燈塔在內嘅世界遺產景觀，並點名批評澳門漁人碼頭嘅酒店建築項目。


凌日同月球造成嘅日食類似。雖然金星直徑幾乎係月球4倍，但因為佢離地球比月球更遠，並且通過太陽前面嘅速度亦慢過月球，所以金星喺太陽前掠過嘅形狀更細、速度更慢。通過觀察金星凌日，科學家可以利用視差原理計算太陽同地球之間嘅距離。


珊瑚海群島同性戀王國喺2004年6月14號由一班志同道合嘅同性戀者喺澳洲昆士蘭省嘅無人島珊瑚海群島上面，建立屬於同性戀者嘅蚊型「國家」。佢哋嘅國旗就係佢哋同性戀者組織嘅彩虹旗。佢哋同一樣都係贊成同性婚姻合法化嘅「國家」。


2001年，嚟自德國嘅奧圖利赫高擔任希臘足球代表隊主教練，佢帶領呢隊波贏得2004年歐洲國家盃冠軍，係希臘喺國際性足球賽事攞到嘅頭一項冠軍。2010年，葡萄牙籍教練費蘭度山度士接任，佢帶領呢隊波殺入2012年歐洲國家盃最後八強，同時喺2014年FIFA世界盃成功打入最後十六強。


冠軍即係比賽贏咗第一嘅人。而「冠軍」呢個詞嚟自戰國時代，當時楚國有位大將軍畀咗楚王做上將軍，叫「卿子冠軍」，「冠軍」就變咗做大將軍嘅代號，即係所有將領嘅第一人，後尾啲人就將各種比賽攞第一名嘅人叫做「冠軍」。


由主樓、連接樓、指廊同高架連廊組成，總面積達31萬平方米，總共分4層樓，包括地上3層同地下1層，其中3樓係出發同候機大廳、2樓係到達夾層、1樓係到達、接機大廳同商業層，地下一樓就通往地鐵、停車場同機場酒店。


作為中國三大樞紐機場之一嘅廣州白雲國際機場目前已開通123條國內外定期航班航線，其中國內航線86條，國際同地區航線50條，每日有超過500班航班升降。2005年白雲機場全年旅客吞吐量達23,558,274人次，郵貨吞吐量600,603.


2004年香港立法會選舉係香港特別行政區成立之後嘅第三屆立法會選舉，會選過全部60個議席。呢一屆取消咗6個選舉委員會代表議席，加返6個地方選區個地方直選議席，即係會選30個地方直選議席同30個功能界別議席。


江澤民，江蘇揚州人，係中國共產黨嘅第三代領導核心，1989年六四事件之後做中國共產黨中央委員會總書記同中國共產黨中央軍事委員會主席，1993年至2003年兼任中華人民共和國主席。喺2002年中共十六大交班畀胡錦濤，但係仍然唔肯即刻辭去中央軍委主席，被批評係垂簾聽政。


中央軍事委員會，簡稱中央軍委，係中國共產黨同佢領導之下嘅中華人民共和國，以中國人民解放軍為首武裝力量嘅最高軍事領導機構，下面設總參謀部、總政治部、總後勤部、總裝備部，繞過國防部直接領導陸軍、海軍、空軍、第二炮兵、武警等武裝力量。


1983年，佢當選第六屆全國青聯主席，而佢亦分別喺2002年、2003年、2004年同2005年接替江澤民做中國共產黨中央委員會總書記、中華人民共和國主席、中共中央軍委主席同國家中央軍委主席。喺2012年11月中共十八大結束之後，胡錦濤辭咗總書記同軍委主席，傳位畀習近平。


美國雜誌《大觀》認為以胡錦濤為首嘅中國共產黨領導層控制輿論同強行鎮壓被中共官方所認定嘅邪教組織法輪功，喺2005年嘅十大獨裁者排名欄目中，將胡錦濤列第四名，2006年降至第六，其後數年都排頭十名。無國界記者指責胡錦濤以「和諧社會」為藉口阻止中國出現自由媒體，將胡錦濤列入「新聞自由掠奪者」名單。


黑瞎子島係黑龍江同烏蘇里江交界一島，本來係由中國管，1929年由蘇聯引發中東路事件後畀佢霸咗，到2001年中華人民共和國政府正式放棄向俄羅斯政府攞返成個島嘅要求，東面三分之二讓咗俄羅斯，中華人民共和國只攞返西面三分之一。


重陽，又名重九，係唐人一節日，喺夏曆九月初九。九月初九，有兩個九字，所以叫重九。漢中業以後嘅儒家陰陽觀，認為有六陰九陽。九係陽數，所以重九，又叫做重陽。民間嚮當日有登高嘅風俗，所以呢個節日又叫登高節。


喺香港，公共小型巴士，又叫小巴，Van仔，係可以載最多19人嘅客車。自1976年起，香港法例第374章《道路交通條例》第23條規定，政府可以用指令方式刊憲，規定全香港行駛嘅Van仔數目只得4,350架。


紅色小巴係最初一類公共小巴，原本車身中間髹條紅帶以資識別。到咗1990年代，為咗畀車身多啲位賣廣告，運輸署將色帶改髹車頂，「紅頂」呢個俗稱亦由此而嚟。除咗禁區之外，紅色小巴可以行駛香港各區。但實際上，紅色小巴經營範圍已經畀政府用禁區大幅限制。


現時服務範圍一般只限舊市區，好多新發展嘅新市鎮都唔准紅色小巴駛入。紅色小巴嘅服務路線、服務時間、班次同埋收費並唔受政府監管。雖然係噉，隨住行業發展，唔少紅色小巴路線由商會或小型公司統籌，有固定嘅路線、服務時間、班次同埋收費，但會睇情況而變，例如塞車嗰時可以改行暢順啲嘅路線。


截至2017年3月，全香港共有3286架綠色小巴。352條路線，即係69條喺港島、82條喺九龍同埋201條喺新界。佢哋大部分路線係由有限公司經營，當中包括一啲集團嘅多間子公司。專線小巴大部份路線都有固定車站，可以喺固定車站等車，或者喺路線途經嘅非禁區位置截車。


乘客上車要畀錢先，現金入落錢箱，唔係交畀司機。而大部分綠色小巴都收八達通，部份重有分段收費，要喺畀車錢之前單聲畀司機，等司機較八達通收費機較啱價錢。乘客可以喺固定車站，或者喺非禁區地點落車。落車之前要大聲話畀司機知喺邊度落車，或者撳鐘，司機遞手作實。


1967年香港發生暴動，巴士司機罷工，部分路線因此暫停服務，交通癱瘓，政府容許小巴進入市區，白牌車越嚟越受市民歡迎，數目係噉升。1969年，小巴由9座位增至14座位，從此14座就成為小巴嘅另一個稱呼。


1972年，政府喺山頂試行私營豪華小巴制度，同年5月1號首條私營豪華小巴1號線投入服務，結果試驗成功，並喺1974年正式實施專線小巴制度，去到1975年港島已經有6條綠色專線小巴路線。由於綠色專線小巴越嚟越受歡迎，政府喺1977年10月26號首次招標幾十條綠色專線小巴路線，畀公共小巴商或有興趣嘅商人競投，首批九龍及新界綠色專線小巴路線分別喺1979年4月及11月投入服務。


早期嘅小巴係14座位，並冇車頭頂地點牌箱。1978年，各小巴陸續安裝車頭頂地點牌箱，以便更清楚顯示行車目的地。而政府喺1988年批准小巴由14座增加到16座。而部分小巴商會曾經要求政府放寬座位數目到20座，但廿幾年嚟政府認為小巴為輔助性交通工具而唔接受，直到2017年中至刊憲放寬座位數目到19座。


早期小巴用車多數係歐洲牌子，好似金馬、柯士甸、摩利士、福士同埋福特等等，亦有日本大發同埋五十鈴。直到1970年代，小巴全部都係日產Echo。隨住時代發展，小巴服務不斷提升。喺八十年代中，專線小巴經營商開始從日本引入新款冷氣小巴豐田Coaster、三菱Rosa、日產Civilian，日本小巴就成為香港最常見嘅車款。


小巴以往以柴油做燃料，政府為減少污染，曾經考慮要求小巴改用汽油做燃料，結果因為燃油費同埋維修成本高而受到小巴營辦商強烈反對。後來政府試驗引入電能同埋石油氣小巴，結果石油氣小巴試驗成功，成為現時小巴嘅主要燃料，截至2006年6月，超過一半嘅公共小巴係石油氣小巴。


其實，石油氣小巴佔有率超過一半除咗因為得到政府資助之外，重有就係由2002年開始，豐田Coaster嘅柴油版小巴淨係得長陣，普通短陣淨係得石油氣版，對於注重車輛靈活性嘅業內人士有所局限。豐田Coaster短陣柴油版小巴最終都喺2008年中再度來港。


時至今日，豐田Coaster已經成為全部紅色小巴同埋大部分綠色專線小巴嘅車款，但亦有少量三菱Rosa、金旅XML6701J18、GMI Gemini、Optare Solo SR同埋平治Sprinter小巴行駛。


而紅色小巴有一個最大問題，就係冇固定路線、班次同埋收費，因此車費波幅可以好大，某啲路線為求搶客，可以收極低車費嚟打「割喉戰」，但一加車費，收費又可以去到「天價」程度。例如以前香港紅色小巴每逢打風，隨便加車費，曾經有來往香港仔至華富邨由原本嘅港幣3蚊加到港幣30蚊，另外來往新界至佐敦道更曾經加到去80蚊，呢個做法曾經俾市民投訴。


小巴因為載得少啲人，故此較適合作為班次要求密嘅短途接駁線，或者為人口疏落嘅偏遠地區服務，呢個亦係政府對綠色小巴嘅定位。但因為受政府監管，行車路線冇紅色小巴咁靈活，路線唔受歡迎唔可以以改變營運方法挽救，部份綠色專線小巴非常殘舊，有時甚至導致小巴營辦商私自取消路線。


因為小巴經營模式問題，衝紅燈同埋超速嘅情況幾常見，尤其係紅色小巴。例如2004年10月22號，兩架紅色小巴喺香港北角英皇道互相搶客而超速撞車，釀成2死17傷意外，結果兩名司機喺2005年年尾被判罪名成立坐監。


另外喺2006年5月18號凌晨，新界北交通總部特遣隊派出兩名警員假扮乘客喺銅鑼灣上一架紅色小巴，並暗中帶住攝影機將「飛車」過程錄低，發現架小巴途中至少衝紅燈5次、切雙白線，另一隊警員喺青山公路時速限制50公里路段，用雷射槍偵察到小巴車速超過100公里。


政府曾經採取多項措施加強小巴乘客安全，好似加裝乘客安全帶、向乘客顯示嘅速度計等等。不過甚少有小巴乘客會扣安全帶，而向乘客顯示嘅速度計更有唔少俾紅色小巴司機改裝過，以減少超速嗰時所發出嘅嗶嗶聲。鑒於速度計成效唔好，政府卒之要公共小巴裝限速等裝置，另外又修改道路交通條例。


東鐵綫係香港一條通勤鐵路綫，由香港鐵路有限公司營運，亦係香港歷史最悠久嘅重鐵綫。東鐵綫原本係九廣鐵路，又叫九廣鐵路或者九鐵，即係香港市民叫嘅火車。九廣西鐵通車後，亦轉過名做九廣東鐵，最後交畀改名做港鐵公司嘅地鐵公司經營，並改名做東鐵綫。


而家條綫由香港島嘅金鐘開始，經過九龍中部、新界東面同北面嘅新市鎮，到達位於中國大陸同香港交界嘅羅湖，而佢之下重有落馬洲支綫由上水站去到落馬洲。成條綫全長大約35公里。由1910年10月1號起營運。截至2009年，東鐵綫總共有16個車站，其中五個轉車站分別接駁荃灣綫、港島綫、南港島綫、屯馬綫同埋觀塘綫，亦曾經可以轉乘沙頭角支綫、和合石支綫同荃灣綫，至於羅湖站同落馬洲站就分別接駁深圳地鐵一號綫羅湖站同四號綫福田口岸站。


而家所有車站同路段都起喺地面或者以上。而家全線嘅客運服務都用緊電動列車，目前全線車隊37電動列車。東鐵綫本身用12卡列車，不過喺2021年開始引入9卡列車，2022年5月6號之後全綫用9卡列車。喺港鐵嘅路線圖上以天藍色代表。


東鐵綫喺1906年開始起，係「九廣鐵路」嘅一部份。位於香港嘅一段由英方起、管理同營運，而由深圳起到廣州嘅一段由中方起、管理同營運，亦即而家嘅廣深鐵路。「英段」喺1910年10月1號通車，由九廣鐵路局管理。


通車初期共有六個站，分別係九龍總站、油麻地站、沙田站、大埔站、大埔墟旗站同埋粉嶺站。當時係單線行車，除咗九龍總站外，所有車站都建有二個月台。英段沿線並建有五條隧道，分別位於油麻地站以北、筆架山、馬料水以南、馬料水以北同埋大埔滘。


隨後九廣鐵路陸續加建更多車站，例如1930年5月16號落成嘅上水站，1956年嘅馬料水站等等。本來馬料水一段係用窄軌起嘅，但喺開幕之前已經全部換晒標準軌，本來嘅窄軌被運去起來往粉嶺至沙頭角嘅支線，但呢條支線後嚟由於運貨量大大減少，喺1928年4月1號停止服務。


隨住政府自1970年代起，喺鐵路沿線起新市鎮，令「九廣鐵路」有機會再次被發展。由於九龍總站嘅總站面積太細，而且周圍冇發展空間，所以喺1975年11月30號，九鐵將總站由尖沙咀搬去紅磡。而舊有嘅車站大樓隨即拆卸，淨返鐘樓作為歷史遺跡。


隨之而嚟嘅係一連串嘅大改革。1976年，九廣鐵路局請咗間顧問公司，研究呢條鐵路改良以及擴展嘅可行性。1978年1月，九廣鐵路全面現代化同埋電氣化計劃獲得政府通過批准，工程包括全線雙軌化同起高架電纜，喺九龍同沙田之間起新嘅隧道取代舊嘅筆架山隧道。


除咗大埔滘外，沿線其他隧道都被移平以容納雙軌鐵路。同時起埋九龍塘站，以便作為連接地下鐵路嘅轉車站。所有車站都需要重建或遷移，以配合現代化以及電氣化計劃需要。而所有改造工程分段喺1982年同1983年完成，新嘅英國製電動列車全面取代原本嘅柴油機車，史稱電氣化火車時期。


1996年，九鐵公司為咗清楚劃分現有嘅九廣鐵路同埋將來嘅西部走廊，「九廣鐵路－英段」改名做「九廣東鐵」，而新起嘅西部走廊就命名做「九廣西鐵」。東鐵除作平常通勤之外，亦有城際客、貨運列車行，運載乘客或貨物來往香港至中國內地主要城市，包括廣州、上海同北京等。


九廣鐵路時代嘅定位原本係近郊鐵路，因沿線新市鎮落成，令客量大幅增加，喺1990年代逐漸改變成區域鐵路，並喺車輛翻新時進行改裝以迎合通勤化嘅需要，而1997年9月1號起決定凍結票價，一直比巴士快，亦令票價比巴士平，但導致本地線虧蝕嚴重。


喺2000年代，東鐵有幾次不同程度嘅擴展。為紓緩東鐵同地鐵唯一嘅轉線站九龍塘站嘅擠迫情況，東鐵尖沙咀延線喺2004年10月24號開通，經歷29年後東鐵又去返尖沙咀。尖東站設有連接尖沙咀站嘅行人隧道方便轉車。


2007年12月2號，九廣鐵路結束97年嘅歷史任務，九廣東鐵同其他九鐵服務正式同地鐵合併係港鐵，並喺當日改名東鐵綫，同時，旺角站改為旺角東站。2009年8月16號，九龍南綫通車後，東鐵綫改返用紅磡做總站，去尖東站嘅乘客要喺紅磡站轉西鐵綫。


受武漢肺炎疫情影響，香港賽馬會喺2020年1月26號至10月18號期間唔開放沙田馬場公眾席，馬場站亦因而停用。特區政府同樣以疫情為由，由2020年2月4號開始暫時關閉羅湖及落馬洲管制站，東鐵綫由當日起只維持紅磡站至上水站嘅本地列車服務，另設穿梭列車往返上水站同羅湖站以接載持有羅湖特價證嘅羅湖居民。


自蒸汽列車時代開始，九廣鐵路就分為唔同嘅車廂等級，當時分一等、二等以及三等車廂。到電氣化火車投入服務，呢種傳統仍然維持，但就簡化為普通等同埋頭等。現行嘅翻新列車同埋現代列車都有頭等車廂，車廂上面有黃色標貼寫住「頭等 first class 头等」同埋「1」。


隨住九廣鐵路喺2002年得到沙田至中環綫嘅發展權，2004年就改咗用九廣東鐵過海取代馬鞍山鐵路過海嘅計劃。由香港政府起第四條過海鐵路，並租畀港鐵公司營運，以接駁紅磡站同埋香港島，東鐵綫南行列車喺經過紅磡站之後，經起喺灣仔北地底嘅會展站，以金鐘站做終點站，金鐘站成為四綫轉車站。


尖東站以前係東鐵綫唯一嘅地底車站，有兩個月台，用一個島式月台咁排開。兩個月台都係去羅湖同落馬洲站方向。月台有長度為12卡列車嘅月台幕門。呢兩組月台幕門唔單只係現時世界上有月台幕門最長嘅月台，亦都係而前東鐵綫唯一有月台幕門嘅車站。


但係喺尖東站轉做西鐵綫嗰時，因為西鐵綫列車比東鐵綫短，尖東站月台頭尾非站體架構嘅部份被玻璃門封閉停用，並且喺裡面加裝信號同埋月台閉路電視。由於以前尖東站按照東鐵綫排列上下行方向，同而家西鐵綫啱啱相反，所以月台編號喺西鐵綫伸延之後調轉。


尖東站現時設有多條行人隧道連接荃灣綫尖沙咀站、中間道、麼地道，河內道、尖沙咀同埋尖沙咀東等地區，隧道系統由港鐵管理。為方便識別，行人隧道根據區域分為紅、黃、綠三色。隧道部份路段設有自動行人道，隧道系統共設9條自動行人道，而部份出口亦都設有升降機方便行動不便人士。


尖東站上蓋設有尖東站公共運輸交匯處，位於中間道兒童遊樂場地面，設有專線小巴站同的士站方便乘客轉唔同交通工具。而喺尖東站東面地面近永安廣場旁設有尖沙咀東巴士總站，有部份巴士線嘅總站設喺嗰度，方便乘客轉唔同交通工具往返各區。


尖沙咀站同尖東站嘅非收費區設有轉乘通道連接，用八達通嘅乘客喺其中一個站出閘之後若果30分鐘內喺另一個站入閘，呢兩程車就會當做一程嚟計算車費。而用單程票嘅乘客若果喺本站同埋尖沙咀站之間轉乘，要另外再買車飛入閘。


尖東站通車之後，變咗東鐵綫沿綫居民直接去尖沙咀區購物同商業區嘅直接路線。因此每逢返放工時間同埋假日都有好多乘客使用。另外經尖沙咀站用八達通或者東鐵綫全月通轉荃灣綫往港島區嘅乘客都唔少。2009年8月16號，尖東站變成西鐵綫中途站，原本可以搭東鐵綫直達尖東站嘅新界東乘客，要喺紅磡站轉九龍南綫先至可以去到尖東站，令部分北區兩成居民放棄經本站往港島區，相信人流亦因此而有所減少。


2009年8月16號，九龍南綫通車，尖東站由東鐵綫終點站，變成西鐵綫中途站。同日起，來往尖東站至南昌站嘅港鐵接駁巴士K16綫取消免費轉乘優惠，並響九龍南綫通車1個月後取消，由九龍巴士12線加強服務代替。


2009年11月底，尖沙咀站嘅H、R出口及尖東站嘅N3、N4出口正式啟用。同時，尖東站M2出口改名做N5出口，接駁尖沙咀站G出口嘅M3出口則改名做G出口，而接駁尖沙咀站F出口嘅L2出口就改名做F出口。


2010年2月10號，中間道行人隧道擴展工程完工啟用，新隧道將尖東站現有嘅中間道行人隧道由九龍酒店附近，沿中間道地底向西伸延到九龍公園徑附近，並沿九龍公園徑向南同向北伸延，分別接駁原有路政署嘅梳士巴利道行人隧道同埋北京道行人隧道。


根據烏克蘭選舉法，如果總統候選人喺第一輪投票攞到過半數選票就唔使舉行第二輪選舉。而喺2004年10月31號第一輪投票舉行之後，由於冇候選人攞到過半數選票，而攞到票數最高嘅兩個候選人尤先科同亞努科維奇要喺11月21號舉行第二輪投票嚟決一勝負。


即使話有確實證據可以指控前任烏克蘭總統庫奇馬曾經涉及選舉貪污舞弊，但係烏克蘭中央選舉委員會話因為冇刑事選舉貪污舞弊嘅指控係到，所以冇起訴到任何高級官員。反而烏克蘭總檢察官就拉咗幾個公眾人物返嚟。響2005年上半年開始審理選舉貪污舞弊指控，但係冇引人關注嘅疑犯被移交法院。


成立之初嘅親民黨，集合咗唔少國民黨同新黨嘅人。2001年嘅立委選舉，親民黨一舉攞到46席，成為第三大黨，勢力同當時嘅國民黨有得揮，不過親民黨當時仍然同國民黨，重有新黨組成泛藍大聯合，抵抗民進黨政府。2004年台灣總統大選，連戰同宋楚瑜更加拍住檔參選，由宋楚瑜做副手，對決要連任嘅陳水扁同呂秀蓮。


後來由於當時親民黨、國民黨立場同政見都差唔多，導致唔少黨員出於政黨資源等嘅考慮而返返去國民黨，親民黨黨勢開始下滑。到2007年，親民黨同國民黨簽咗《國親聯盟協議》，兩黨喺之後嘅立委選舉同總統選舉加強合作。


但係呢個合作，重有立法院嘅改革，令到親民黨呢一類第三政黨生存空間萎縮得好快。喺2008年，台灣第一次同時舉行立委同總統選舉，當時親民黨支持國民黨嘅馬英九選總統，立委嘅人又同國民黨整合之下，親民黨甚至冇推出政黨不分區名單，政治勢力大縮水，打正旗號用親民黨名義出選嘅得返1個。


原先因為國親聯盟入咗去國民黨嘅親民黨人馬，喺初選輸嘅輸，退出嘅退出，令國親兩黨產生好多矛盾，宋楚瑜於是宣佈喺2012年親民黨會獨自參加立委同總統大選。宋楚瑜成功透過連署參選總統選舉，親民黨亦都推出咗唔少立委候選人，最後親民黨喺打住「跳脫藍綠」之下，政黨不分區名單贏咗2席，加埋原住民選區有1席，喺立法院可以重新有自己嘅黨團。


2013年，林正二又畀人取消立委資格，黨團又要解散。2015年，親民黨同無黨團結聯盟嘅高金素梅，同埋啱啱退出國民黨嘅徐欣瑩組成「立院新聯盟」黨團，之後宋楚瑜嘅弟子李鴻鈞亦都退出國民黨，重新加入親民黨。


2016年，宋楚瑜第三次參選總統選舉，今次拍檔嘅副手係入過立院新聯盟黨團嘅徐欣瑩。至於立委方面，親民黨嘅黃珊珊列入咗由民進黨總統參選人蔡英文提倡嘅「進步大聯盟」入面，被視為親民黨最有機會贏到地方選區嘅一次，但係因為有啲綠營擁躉始終對呢啲有藍營背景嘅候選人唔係好受，佢哋嘅票就流向區內其他有綠營背景嘅候選人度，所以黃珊珊最後都輸咗，好多由進步大聯盟支持嘅候選人都輸喺呢點。


親民黨嘅不分區名單就有6%左右，有3個人當選，選後就繼續同高金素梅合組黨團。總統方面，由於國民黨最初提名深藍嘅洪秀柱做參選人，民望低落，宋楚瑜民望有一段時間更加超越洪秀柱，成為第二候選人，後來國民黨「換柱」，改派朱立倫出選，國民黨民望先至好返啲，最後宋楚瑜攞到約莫13%票數，成績比上次好好多。


喺2016年嘅總統大選之後，台北市長柯文哲同民進黨越行越遠，親民黨就開始同柯友好，喺2018年地方選舉嗰陣，柯文哲出席由親民黨牽頭嘅台北監督連線成立儀式。有指宋楚瑜曾經希望親民黨由柯文哲接棒，不過後來柯氏另組台灣民眾黨。


到2019年，柯文哲、郭台銘、王金平等人都想參選總統，當時有聲音叫佢哋四個人合組「第三勢力」，最初諗住由郭台銘去選總統，點知郭台銘喺度跳草裙舞，最後重決定唔去馬，令成個陣營陣腳大亂，宋楚瑜於是喺11月重披戰袍，重講明今次選舉係佢嘅「終局之戰」。


郭台銘就負責同佢自己嘅「郭家軍」，以及親民黨拉票，又支持部分台民黨候選人。同時郭台銘又擺咗一啲人入去親民黨同台民黨嘅不分區名單。與此同時，宋柯兩人關係變差，起因係柯文哲喺親民黨度撬牆腳，搵咗黃珊珊做台北副市長，市議員林國成後來又退黨，親民黨喺台北市議會嘅勢力全部冇嗮，同時兩個黨又存在競爭關係，柯文哲曾經話台民黨嘅名單比親民黨嘅名單「強好多」，雙方隔空罵戰咗一輪。


1993年，藝術學校校長德爾普拉希望可以喺佢住嘅屋企前便起一條通去佢嘅車房嘅路，向莫斯曼市申請。但係因為保羅屋企前便嘅路係林木保護區，加上有官僚作風嘅市政府一拖再拖，搞到德爾普拉好嬲，對外發布咗懷俄公國嘅獨立宣言。


九廣鐵路，又叫九鐵，廣州叫廣九鐵路，係駁通香港同廣州嘅鐵路。佢由香港嘅九龍，一路去到廣州。一九零六年起，一九一零年通車。鐵路經過香港、深圳、東莞等地。喺香港境內，駁通九龍市區、沙田、大埔、粉嶺、上水、羅湖。


當其時香港係英國殖民地，而省城係大清。鐵路分兩份，中國境內叫華段、香港境內叫英段路軌等設施，分兩地管理。華段家下叫廣深鐵路，而英段叫九廣東鐵，或者港鐵東鐵綫。來往兩地嘅客運長途車，曾經因為第二次世界大戰同中國大陸政局動盪而中斷，後尾喺一九七九年再通返車。


鐵路兩段，分兩公司管，原本段歸廣深鐵路集團，原英段歸九廣鐵路公司。九廣鐵路公司原本係香港政府機構，後尾化爲公營公司。初頭只管九廣鐵路英段。二十世紀九十年代中期，公司亦管埋輕鐵、西鐵、落馬洲支線同馬鐵鐵路路線。


十九世紀末，香港同省城貿易頻繁，香港政府同大清政府商議起條鐵路，駁通香港、省城。一八九八年，兩地達成協議，起條鐵路，駁通兩地，是爲九廣鐵路，專營權歸英方所有。而鐵路按地域，分成華英兩段，分別由兩國政府負責。


當時九廣鐵路英段有兩方案。第一方案，由尖沙咀直接向北，穿煙墩山，沿城門河、沙田海同大埔海岸，經粉嶺上水到達邊境。呢個方案嘅好處，係路程短，途經新界嘅行政中心大埔，但缺點係要開成二千四百米嘅煙墩山隧道。


一九零六年，英段動工，全長三萬五千四百米，而華段遲一年，一九零七年動工，全長十四萬三千二百米，呢段大清政府請到鐵路專家詹天佑做總工程師。英段初期路軌，軌距六百一十毫米，工程半路，就全部改用標準路軌，軌距一千四百卅五毫米。


工程需要起橋同埋基堤，同隧道五條，當中包括最長嘅煙墩山隧道。呢條隧道，係當時亞洲規模最大嘅工程，用咗三年時間完工。由於當時工地惡劣，隧道內死咗工人五十人。隧道初頭喺英國請管工，但效果甚至劣。之後咁啱雲南起完鐵路，有批意大利人做完嘢，就叫佢哋嚟香港起鐵路。


一九一零年十月一號，英段落成，耗資130萬英鎊。啟用儀式原訂由兩廣總督同香港總督喺羅湖主持，但由於中方最後決定派出次級官員，英方最後派香港輔政司主持。當時鐵路淨係得一條綫，而非今日嘅來回兩綫。火車用蒸氣機車嚟拉，初頭車站就有尖沙嘴站、油蔴地站、沙田站、大埔站同粉嶺站五車站，同年增設大埔墟旗站。


一九一一年十月五號，來往香港到省城嘅直通車，正式通車。呢日喺廣州，舉辦咗廣九鐵路華段開幕禮，到場英方代表有助理輔政司金文泰同港督盧吉爵士，清廷代表有兩廣總督張鳴岐同郵傳部左侍郎李經方，鐵路線喺大沙頭設終點站，命名為廣九車站，又稱大沙頭火車站，火車站設計方係沙面出名嘅治平洋行，由澳洲嘅帕內同美國嘅伯捷二人合夥創辦。


一九一一年四月，香港政府採納大埔理民府建議，起沙頭角支線，九廣鐵路粉嶺處，分支駁到沙頭角。興建工程所用嘅物資，主要係之前於九廣鐵路英段拆落嚟嘅六百一十毫米軌距路軌。一九一二年四月一號，支線正式落成通車。


一九四一年十二月八號，日軍攻香港，是爲香港保衛戰，英方炸毀英段唔少設施，以阻日軍進攻，同年十二月廿五號，香港政府投降，香港淪陷。一九四三年，日方修好成段九廣鐵路，復辦香港到廣州嘅直通車。另一方面，大部份原屬九廣鐵路英段嘅火車同設備，運到中國大陸用，因此香港重光嗰時，只剩低兩部機車同幾卡車。


一九四九年十月十四號，中華人民共和國嘅解放軍，打敗中華民國軍隊，佔領廣州。由於政治問題，九廣直通車停駛。華段南到深圳火車站為止，其後爲廣深鐵路。而英段改以羅湖站為總站。另一方面，由於要搬走香港市區墳場，兼且方便落葬，香港政府喺和合石起和合石墳場，九廣鐵路開起咗和合石支線，由粉嶺到和合石墳場，平時就用嚟運屍。


一九八二年五月六號，近郊段完成電氣化工程，九龍到沙田近郊，改用電氣化火車。官方叫火車做電氣化列車。遠郊段電氣化亦陸逐完工。一九八三年五月二號，沙田到大埔墟完工。七月十五號，大埔墟到羅湖完工。香港總督尤德爵士，主持通車儀式。


一九八二年之前，英段由九廣鐵路局管，係政府部門。一九八二年十二月，香港立法局通過《九廣鐵路公司條例》。一九八三年二月一號，九廣鐵路公司成立，自此唔係政府部門。公司由香港政府全資擁有，運作就由管理局監察，管理局嘅成員由港督委任。


西鐵自悠通前稱節日通，最初係西鐵學生全日通嘅車飛，同西鐵全月通同期開售，售價係$20。呢張飛係一張即日通行車飛，喺買飛當日可以無限次搭西鐵、輕鐵、各新界西北嘅九鐵接駁巴士、巴士路線K16、以及喺推廣期間內推出嘅其他免費接駁服務。


1988年6月4號，一列南行貨運列車喺大學站以北出軌，直到第二日恢復服務。期間東鐵服務中斷咗成日。九鐵方面派出接駁巴士疏導乘客，但場面混亂。例如喺沙田站，夜晚大批乘客爭先恐後上接駁巴士，有人甚至爬窗進入。


2005年12月21號，東鐵一列南行列車駛至火炭站時，列車車底嘅壓縮器支架鬆脫，九鐵其後檢查全線列車嘅116個壓縮器，共發現9個壓縮器支架出現裂紋，但並無即時向政府匯報。九鐵事後為所有壓縮器加上尼龍索帶同U形托架承托以防止鬆脫。


但其後再發現有80個車底組件有裂紋，經過初步調查之後發現東鐵列車喺2003年改用列車自動操作系統後，對列車組件增加達1倍嘅壓力。而且部分焊接位焊接唔妥，要剷走油漬先至發現裂紋。另外，列車同路軌嘅接口並唔完全吻合而產生震動，令列車懸掛系統可能產生裂紋。


九鐵主席田北辰喺2006年1月14號話，管理局將每晚開會，確保東鐵可以安全行駛後先至會開車，並承諾如果再有主要組件或者綑綁嘅尼龍索帶鬆脫，九鐵將即時決定東鐵全線停駛。最後，九鐵喺2006年1月15號獲政府批准，將東鐵恢復以人手操作，但東鐵由羅湖到尖東嘅行車時間會增加1.


2006年9月9號，東鐵一列北行往羅湖嘅列車，喺香港天文台發出紅色暴兩警告期間，因雨水滲入絕緣體，喺大學站以北故障停駛，車廂先後傳出三次爆炸巨響同火花，過千乘客受困，亦導致東鐵南北行列車受阻，數以萬計乘客受影響。


2006年9月13號，東鐵一列北行往羅湖嘅列車，繁忙時間喺大學站因列車控制系統嘅電線出現故障，導致東鐵南北行列車受阻約40分鐘。故障期間，列車行車時間平均增加15分鐘，等候時間增至23分鐘。因為故障喺繁忙時間發生，東鐵部份車站需要實施人潮管制措施。


馬鞍山綫係香港鐵路有限公司以前嘅一條鐵路綫，而家係屯馬綫一部分。從沙田區嘅大圍開始，途經位於城門河以東嘅乙明邨同博康邨等等嘅公共屋邨、威爾斯親王醫院、沙田第一城、石門工業區，最後進入馬鞍山新市鎮，以烏溪沙為終點站。


呢條線全長11.4公里，全程行車時間16分鐘。沿線共有9個車站，當中大圍站同東鐵綫交匯，係馬鞍山綫唯一嘅轉車站。馬鞍山綫大部分路段以高架橋嘅方式興建，只有中間一小部分起係喺大老山公路中央分隔帶嘅地面起。


馬鞍山鐵路係1993年發表嘅《香港鐵路發展研究》倡議，連接大圍、城門河東岸地區到馬鞍山市中心嘅鐵路線。當時建議馬鞍山鐵路之後可以駁落東九龍綫。而馬鞍山鐵路喺1994年發表嘅《鐵路發展策略》入面市被列為其中一個優先起嘅項目，同埋被定位做九廣東鐵嘅支線，所以直接交畀九鐵公司興建同埋營運。


耗資大概100億港元起嘅馬鞍山鐵路，曾經畀人叫做「街坊鐵路」，因為呢條綫只係喺沙田區入面行走，沿綫半公里範圍內有好多個公共屋邨同埋私人屋苑，夾埋有幾十萬居民。通車初期列車由4卡車組成，因為沙中綫而改用8卡車，星期一至六每3至8分鐘開出一班，星期日及公眾假期每5至8分鐘開出一班。


2004年印度洋大地震係2004年12月26號響印尼蘇門答臘對出嘅海底發生嘅大地震。呢次地震更引起海嘯，印度洋沿岸嘅泰國、馬爾代夫、印度、緬甸、斯里蘭卡、肯雅、毛里裘斯等國受災，死咗 20 幾萬人。事發之後嘅救援行動亦係史無前例嘅。


，又叫羅寶線係深圳地鐵一條線，東端係羅湖站而西端係機場東站，連接深圳市羅湖區同埋寶安區。第一段喺2004年12月28號開通，世界之窗至深大段喺2009年9月28號開通。深大至機場東段喺2011年6月15號開通。


羅寶線係深圳市最早嘅地鐵線之一，亦係深圳地鐵運量最大、地位最重要嘅地鐵線，每日有大概有一百一十萬乘客。條線大致呈東西走向，連接羅湖口岸、深圳火車站、東門商業區、蔡屋圍一帶嘅中央商務區、華強北商業區、福田中心區、華僑城、科技園、深圳西站、前海灣、西鄉、深圳機場等地區同埋重要交通設施。


熊子逸細個參加過學校表演活動，又喺「家燕媽媽藝術中心」接受培訓，喺2017年嘅《親親我好媽》飾演江美儀同黃智賢角色個細女嚴茜聰而開始畀網民留意。同時傳媒揭發佢有兩段悲慘經歷，包括佢個細佬因為白血病而過身，同埋佢親眼見到佢表哥畀位跳樓嘅女人砸死。


2006年，參加NHK教育頻道嘅《躲貓貓！》節目。2010年演出NHK晨間小說連續劇《鬼太郎之妻》同年製作嘅電影《月代頭布丁》。2011年演出富士電視台嘅連續劇《契爸唔易做》，飾演龍鳳胎中嘅細佬笹倉友樹。


同一齊出演嘅蘆田愛菜組成組合「薰同友樹，間中重有木吉」。演唱咗呢套電視劇主題曲《Maru Maru Mori Mori!》。10月演出日本電視台嘅日本電視台週六連續劇《妖怪人間貝姆》，飾演貝羅。佢阿媽係演員靏野剛士中學時代嘅同學。


陳彥霖命案係指2019年香港學生陳彥霖疑似遭到香港黑警強姦同謀殺嘅命案，陳彥霖被警方斷定係自殺，但市民及專家普遍都認為疑點重重，要求警方重新調查。2020年8月，死因裁判法庭為呢單案展開研訊，最後陪審團一致裁定陳彥霖「死因存疑」，皆因屍體一早火化咗，只可以攞啲文件紀錄嚟研究。


9月22號，警方聲稱喺魔鬼山對出海面撈到一具全裸女浮屍，嗰時未知身份，列做「屍體發現」案。9月24號完成驗屍，報告聲稱屍體無傷痕同性侵嘅跡像。9月26號，警方聲稱內部已經確認咗死者身份係陳彥霖，初頭用「懷疑謀殺」方向查，申請咗法庭手令向知專設計學院攞閉路電視片。


10月14號上晝，大批學生同市民喺知專設計學院搞悼念活動，又要求校方公開閉路電視片段。同日下晝，校方當眾公開極少部份官方宣布「自殺」前嘅閉路電視片段，不但止顯示唔到佢有自殺先兆或者之後去向，重當場俾人捉到，影片時間標示唔正常噉樣倒退咗下，被懷疑係人手改動影片，兼且失手露餡嘅證據。


10月18號，社運人士吳子明喺普羅政治學苑my radio網上政論節目天地友政氣做嘉賓，話陳彥霖失蹤之後冇幾耐，就受佢親戚所托，開始動用人脈，四處刮人，一路保持聯絡，不過自從政府宣布條早排撈起嘅浮屍係陳彥霖，吳就忽然之問冇法子再揾到陳嘅任何親人。


張員瑛2004年8月31號響首爾市龍山區二村洞出世，家姐係演員張多雅。未出道前係STARSHIP娛樂旗下練習生，2018年以13歲之齡代表公司參加選秀節目《PRODUCE 48》，最終以第一名嬴出，並且以限定女團IZ*ONE嘅centre、副唱、副Rapper同忙內出道。


2021年4月IZ*ONE正式解散，張員瑛返去STARSHIP娛樂做練習生，同時擔任節目《Music Bank》主持人，期間中過武漢肺炎，好返之後無幾耐就響11月以STARSHIP娛樂旗下女團IVE成員身份再出道，隊內擔當都係centre。


張員瑛原先響PRODUCE 48官網上嘅英文名係用普通話拼音嘅「CHANG YUAN YING」，響引起廣泛討論之後，官網將佢嘅英文名由普通話拼音改為韓文羅馬拼音嘅「Jang Won Young」。因此有網民懷疑張員瑛其實係韓國華僑，後嚟甚至有韓國網民爆出張員瑛祖籍山東，唔單止有中國血統，甚至仲讀過華僑學校，當中國網民得知後就改佢花名「英子」嚟嘲笑佢。


IZ*ONE係南韓同日本聯手搞嘅限定女子流行音樂組合，2018年出道，十一位成員係由選秀節目《PRODUCE 48》產生，成員包括張員瑛、宮脇咲良、曺柔理、崔叡娜、安兪真、矢吹奈子、權恩妃、姜惠元、本田仁美、金采源、金玟周同李彩演。


2015年11月26～28號，第一屆世界學生跳繩錦標賽喺阿聯酋杜拜舉辦，岑小林代表中國隊參加個人比賽。比賽完咗之後，佢跳出咗30秒單腳108次，3分鐘單搖跳單腳548次嘅恐怖紀錄，搞到全場裁判O嗮嘴，數咗8次先至數到出嚟。


開羅嘅形成，可以追溯到公元前約 3000 年嘅古王國時期，作為首都，亦有成千年以上嘅歷史。喺佢嘅西南大約 30 公里處，係古都孟菲斯遺址。係嗰塊開闊嘅平地上，一片綠蔭裏面，有一座小小嘅院落，呢個就係孟菲斯博物館，裏面有法老拉美西斯二世嘅巨型石像，歷史久遠。


開羅同埋沿尼羅河峽谷地區嘅氣候係熱帶沙漠氣候，但係峽谷效應令到嗰度濕度經常好高。開羅風暴亦比較頻繁，每年3、4月風將大量撒哈拉沙漠嘅沙塵吹入城市。冬季普遍比較溫和，最凍月平均氣溫範圍喺9°C到19°C之間，最低溫偶然跌到0°C樓下。


喺中國內地見到嘅白色品種睡蓮之所以嗌成「子午蓮」，係因為佢啲花喺每日子時到午時期間就開出嚟，其它時間就慢慢噉閂埋。所以「子午蓮」嘅名就係噉嚟。佢可以鑒證一個人喺晚黑冇任何光線同建築同月光嗰陣嘅野外地區，究竟係前半夜定係後半夜嘅時分。


呢條運河駁通咗歐洲同亞洲之間，南北水運，而唔使兜過去非洲南邊嘅好望角，航程慳咗好多。由英國嘅倫敦港或法國嘅馬賽港到印度嘅孟買港航行一次，可慳四成三同五成六。有蘇彝士運河之前，有時啲人由船上落貨，經陸路往來地中海同紅海之間。


起運河，史上可追到埃及第十二王朝，法老辛努塞爾特三世為咗通過陸行平底船嚟直接貿易，下令挖掘咗一條東西方向嘅運河，駁通紅海同尼羅河。證據顯示，呢條運河至少用到公元前13世紀嘅拉美西斯二世時期，跟住運河荒廢。


When the canal had been dug as I ordered, ships went from Egypt through this canal to Persia, even as I intended）.


千幾年後，十八世紀末拿破侖佔領埃及，嚟得切計劃開條運河，駁通地中海同紅海。之不過因為法國人勘測出錯，計算出紅海嘅海平面高過地中海，噉就意味住開條冇船閘運河係冇可能，跟著拿破侖放棄咗佢嘅計劃，重喺同英國勢力對抗時離開埃及。


一八五四年同一八五六年，法國駐埃及領事斐迪南·德·雷賽布子爵，攞咗奧斯曼帝國埃及總督帕夏塞伊德嘅特別許可。雷賽布係十九世紀三十年代好出名嘅法國外交家之一。帕夏授權成立一間公司按照澳洲工程師Alois Negrelli制定嘅計劃，開條開放運河，開畀世界各國船艇。


挖運河，要穿過沙漠，唔少埃及人要挨住十一年，部分苦工甚至畀人鞭笞。工程克服咗好多技術、政治同經費上嘅問題。最尾嘅花費去到一千八百六十萬鎊，多過初頭預算兩倍。一八六九年十一月十七號，運河通航，呢一日定為通航紀念日。


運河卽影響世界貿易。咁啱六個月前，美國大陸鐵路網完工，啲人東西環遊世界，時間短到創新紀錄。運河亦幫咗歐洲各國，喺非洲殖民。一八七〇年到一九三〇年間，蘇彝士運河公司，純利三十五億法郎，大部分英法兩國所得。


一八七五年外債，迫使 Isma'il 帕夏，賣咗國有運河股份畀英國。一八八二年英國騎兵入埃及到並保護運河之後，一八八八年君士坦丁堡大會，公告運河為大英帝國保護下嘅中立區。喺一九三六年英埃條約入便，英國堅持保留控制權，控制運河。


第二次世界大戰，一九四一年二月，德國駐北非遠征軍司令隆美爾，指揮攻擊埃及嘅，准備奪取蘇彝士運河。並試圖向蘇彝士運河擲炸彈。英國著名魔術師賈斯帕馬斯克林身為特戰人員成為英軍中尉，主持用探照燈同錫片反射器，造成光幕，干擾德軍飛機師晚黑視野，再加上日頭防空炮火，令到轟炸蘇彝士運河，無咁精確，保護咗運河好多。


因為埃及尋求攞到蘇聯軍備，英國同美國撤除咗對建設阿斯旺大壩嘅援助，喺呢件嘢之後納賽爾總統宣布運河國有化。呢啲導致咗英、法、以色列嘅入侵，發生咗一個星期嘅1956年蘇彝士戰爭。沈船同破壞令咗運河閂咗，直至1957年四月喺聯合國幫手之下先清理完。


喺1967年六日戰爭後，運河再次閂門至八年後嘅1975年6月5號。佢間喺1973年嘅猶太贖罪日戰爭入便，運河成為埃及軍隊入去西奈半島以色列控制區嘅通道，跟住以色列軍隊用運河去西便。1974年起一支聯合國維同部隊入駐西奈半島。


因為查實並冇海平面差異或需要翻過山脈，蘇彝士運河上冇船閘。運河深度約 22.5 米，水面闊度從南面 280 米 到北面 345 米，航道浮標間平均闊度約 135米。家下至少畀 210,000 噸排水量嘅船載貨通過，最大食水深度可達 62 英尺。


蘇彝士運河係埃及嘅重要外匯收入來源，每年約 25,000 艘船隻通過蘇彝士運河，佔世界海運貿易嘅一成四。運河管理局統計報告顯示，自 1975 年 6 月重新啓用到2000年6月嘅25年裏面，徵收嘅船隻過境費去到 300 億美元。


亞歐之間除咗石油以外嘅一般貨物海運，八成經過蘇彝士運河。之不過，因為中東地區嘅大量輸油管道及公路同鐵路嘅競爭，運油船減少，蘇彝士運河面對嘅危險亦減細，近年過境費亦有所下調。埃及政府計劃喺 2010 年將運河最大允許食水深度加到去 72 英尺，以允許超級油輪通過。


遜尼派，係伊斯蘭教入面最多人嘅一個主流派系，全名係「遜奈和大眾派」，意思係「遵守遜奈嘅人」，佢哋又叫自己做「正統派」，穆罕默德死咗之後，佢哋主張哈里發應該係推舉合適嘅人嚟做，同什葉派主張要有合乎血統嘅人承傳相反，因而形成佢哋同什葉派之間對立嘅關係。


佢哋以《古蘭經》同六大聖訓作為佈道、立法同行教嘅根據，喺9世紀制定咗一套四大學科，即係聖訓學、經注學、教法學同教義學四個學科系統出嚟。後來因為對護教主義某啲觀點嘅爭論，又分出咗唔同嘅學派出嚟。其中一個艾什爾里派喺11世紀中葉仲成為塞爾柱王朝嘅官方宗教，同蘇菲派合一之後，成為世界上最多穆斯林信嘅一個伊斯蘭教派，而中國嘅穆斯林就主要屬於哈乃斐學派。


但喺穆罕默德死咗之後，由於無指定承繼人，同時亦無講點樣推舉領袖，於是好多人因為各種原因，例如信仰理解分歧、政治利益等原因，先後分裂出哈里哲派同什葉派出嚟，加上帝國不斷擴張，單單一本《古蘭經》已經唔可以滿足各種實際生活需要，因而各自開始發展出一套教法同聖訓學，作為對《古蘭經》嘅補充。


另外，日本有記錄話，日本嘅考古學者江上波夫喺第二次世界大戰之後，為咗打破歐洲中心史觀，所以就發明咗「四大文明」呢種講法，並且話文明起源有好多，講四大文明係貪口響。 按照其他日本學者嘅調查，能夠搵到首先用「四大文明」呢個字眼嘅書亦的確係日本山川出版社同江上波夫合作，喺1952年出嘅教科書『再訂世界史』入面第一次出現。


波斯係伊朗喺歐洲嘅古希臘文同拉丁文嘅舊譯音，係伊朗歷史嘅一部分。佢喺西南亞地區曾經建立過好多個帝國。全盛時期領土最東到印度河平原，最西北到小亞細亞、歐洲嘅馬其頓、希臘半島、色雷斯，最西南到埃及同也門。


埃蘭係波斯地區最古老嘅文化，佢喺今日伊朗嘅西南面，公元前3000年以前喺底格里斯河嘅東岸建國。佢哋同達羅毗荼人關係好密切。喺公元前2700年去到前600年之間幾次滅國同復國，最後喺公元前639年俾亞述滅咗國。


米底亞係一個以古波斯地區做中心嘅王國，領土面積最西到小亞細亞嘅卡帕多西亞，最東到阿拉霍西亞西面。佢哋嘅語言屬於印歐語系，係雅利安人，亦係第一批喺伊朗高原地區定落嘅民族。亞述帝國曾經入侵過伊朗高原，試圖去征服佢哋。


前539年，居魯士二世用武力征服咗喺美索不達米亞嘅新巴比倫帝國嘅首都巴比倫，但係佢喺前529年出征錫爾河同阿姆河之間中亞河中地區嘅錫爾河谷地嘅馬薩革泰人戰鬥入面死咗。到咗岡比西斯二世時代最終喺前525年征服咗古埃及後王朝。


到咗大流士一世，帝國越嚟越大。大流士喺前521年東征印度河平原，西面就出兵到多瑙河三角洲、色雷斯、馬其頓王國、古希臘，但就係因為馬拉松戰役失利而功敗垂成。佢個仔薛西斯一世喺前480年再一次向希臘嘅城邦用兵，但一樣功虧一簣。


喺前356年建立嘅腓力二世嘅馬其頓王國係咁將古希臘城邦統治之前，就有咗用武力征服古波斯阿契美尼德王朝嘅野心，喺前338年將古希臘城邦統治之後，喺前336年就集結咗由阿塔修斯統帥嘅5萬軍隊越過赫勒斯滂海峽之後用武力入侵咗阿契美尼德王朝喺小亞細亞嘅領土。


安息帝國又可以叫做阿薩息斯王朝或者帕提亞帝國，發源喺依家嘅伊朗東北嘅帕提亞地區，喺米特里達梯一世統治嘅極盛時期嘅領土包括小亞細亞東面、亞美尼亞、阿塞拜疆、美索不達米亞、敍利亞、伊朗高原、阿富汗、阿姆河以南嘅大呼羅珊同印度河以西嘅巴基斯坦，同古羅馬帝國以幼發拉底河作為國界，首都泰西封喺美索不達米亞嘅塞琉西亞附近。


喺224年，安息帝國嘅一個地方總督個仔阿爾達希爾一世因為要擴張地方勢力，開始同安息帝國打仗。經過咗兩年嘅戰爭之後，成功推翻咗安息帝國同殺死國王，喺226年正式建立薩珊王朝，首都喺泰西封。薩珊王朝因為阿達希爾嘅阿爺而得名。


喺魏晉南北朝時期，中國同波斯嘅友好往來比較頻繁，《魏書》記載，波斯使臣去中國交聘咗幾十次，向北魏皇帝帶咗好多禮品，有珍物、馴象等等。1970年，喺甘肅張掖大佛寺出土咗6個波斯薩珊王朝嘅銀幣。帝國喺632年開始畀阿拉伯軍隊攻擊，喺651年帝國滅亡之後，蕯珊王朝最後一個皇帝嘅仔俾路斯曾經走佬去到唐朝中國，要求唐高宗救兵抗擊阿拉伯入侵，唐朝護送佢返回阿富汗嘅鍚斯坦一帶，喺661年建立波斯督護府，但係好快喺663年畀阿拉伯消滅咗。


阿拉伯帝國同薩珊王朝打仗，統治者伊嗣埃三世畀人殺死，蕯珊王朝好快畀伊斯蘭教指引嘅阿拉伯帝國消滅。薩珊帝國嘅滅亡係伊朗歷史嘅一個轉折點。伊斯蘭教好快取代咗瑣羅亞斯德教，起咗好多清真寺，於是瑣羅亞斯德教衰亡，阿拉伯文成為咗通行語言。


661年，阿拉伯帝國第四任統治者哈里發阿里畀人刺殺。總督穆阿維葉一世建立倭馬亞王朝，首都係大馬士革，然後宣佈由佢個仔繼位，即係雅季德一世。倭馬亞王朝嘅最大領土面積超過1100萬平方公里，達到咗另一個高峰。


塞爾柱人喺12世紀末期冇咗波斯嘅控制權，由嚟自鹹海嘅阿姆河下游三角洲嘅另一個伊朗文民族建立嘅花剌子模王國取代。1194年，花剌子模王國嘅阿拉烏丁摩訶末消滅塞爾柱帝國，之後攻佔伊朗高原。1205年，阿拉烏丁摩訶末攻佔波西斯。


一戰期間，參戰嘅俄羅斯帝國、奧斯曼帝國、大英帝國同埋德意志帝國都向波斯出兵，目的係控制波斯嘅油田。完戰之後，波斯北部畀大英帝國嘅駐軍控制。1925年12月禮薩汗推翻咗卡扎爾王朝建立巴列維王朝，直到冷戰期間，英國同蘇聯一直對波斯保持影響力。


馬其頓王國係古希臘西北邊嘅一個王國。其史上至輝煌嗰時，亦即係亞歷山大帝國，係由國王亞歷山大三世開創。亞歷山大帝國係歷史上繼波斯帝國之後第二個地跨歐、亞、非三洲忌帝國，其疆域東自費爾幹納盆地同印度河平原，西抵巴爾幹半島，北從中亞細亞、裏海同黑海起，南達印度洋同非洲北邊。


馬其頓係喺古希臘邊陲忌一個地區，喺希臘中北部，西接艾普魯斯，東鄰色雷斯。其民族淵源重未確定，可能係伊利里亞人、色雷斯人同希臘忌多利亞人忌混血後裔。由於偏僻落後，而且行君主制而毋係民主制，而且主要住喺鄉村入邊，因此被其南境外忌繁榮忌希臘叫做無文化忌野蠻人。


2011年1月突尼西亞獨裁總統賓阿里喺反政府示威中落台之後，1月25號埃及亦爆發大規模示威，要穆巴拉克辭職唔做總統。示威期間穆巴拉克曾經承諾做到2011年9月之後唔再競選連任總統、重新設立副總統、下放部分權力畀副總統等等，但啲示威者唔制。


聖多美和普林西比官名聖多美和普林西比民主共和國，係非洲及大西洋一個島國，喺畿內亞灣，加蓬西北面對出兩百幾千米。首都喺聖多美，國由聖多美島、普林西比島兩大島組成，另附有島仔幾個，兩大島相隔約一百四十千米。


馬達加斯加國土包括馬達加斯加島同埋佢周圍比較細嘅島。馬達加斯加島係非洲第一大、世界第四大島。剛瓦納超大陸喺侏羅紀解體之後，馬達加斯加島大約喺8800萬年前由印度板塊分裂，原生動植物喺隔離環境嘅自然條件之下，令到馬達加斯加成為生物多樣化嘅地區。


產業係指經濟之下，有關生產同服務嘅行動，造出人生活所需。生產通常係有形嘅，出來係貨品，例如養鷄、造車咁。而服務就係無形，例如整理消息，運送貨品咁。經濟上通常按造出嘅嘢，同產業分類，分成四級。一般而言，產業可以分做三個類別，分別係第一產業、第二產業同第三產業。


生態旅遊，或者叫生態觀光呢個詞最早可追溯至1965年，當時有位學者赫茲特建議對文化、教育以及旅遊再省思，並倡導所謂嘅以生態作為旅遊，發展至今生態旅遊已成為國際保育同永續發展嘅基礎概念。1983年，學者赫克特提出「生態旅遊」一詞，成為目前最普遍使用嘅詞。


醫療旅遊係旅遊其中一種形式，最主要目的唔係觀光，而係去參與同醫療有關嘅活動，譬如做外科手術、睇牙科，甚至係一啲另類療法。搞醫療旅遊嘅私家醫院好多時都會同旅行社合作，提供「一條龍」嘅醫療旅遊服務，吸引外地遊客過嚟。


李樂詩，MH係香港旅行家同探險家，極地博物館基金創辦人，鍾意極地科學研究，係香港第一位踏遍三極嘅女探險家，曾經四度登上世界之巔珠穆朗瑪峰雪域，十八次往返南極同北極。喺香港、中國、以至世界各地主持過無數嘅講座、硏討會、展覽會同分享會，發表過唔少專題文章同出過相關嘅書。


港澳個人遊計劃，又叫做港澳自由行，一般簡稱做自由行，係一個容許中國大陸居民以個人旅遊嘅方式前往香港同澳門兩地旅遊嘅計劃。一般情況下，只要係計劃範圍內嘅城市，就可以經過簡單嘅簽証手續去港澳地區，最長可以留一個禮拜。


珍珠蜑螺超目嘅蝸牛種類較少，體形大部分好細，唔容易被發現。佢哋都有半月形嘅石灰質口蓋，一對觸角，眼睛生喺觸角基部。呢個超目之下淨係有蜑螺超科一個超科，同埋其超科所屬嘅芝麻䗉蝸牛科同埋䗉蝸牛科，種類唔多。


新進腹足超目嘅蝸牛種類唔多，體形比珍珠蜑螺超目大啲。佢哋嘅蝸牛都有石灰質或者角質嘅口蓋，呈現多旋型或者圓形。頭部有一對觸角，眼睛生喺觸角嘅基部，有部分種類嘅外殼有比較特殊嘅縫合管。另外，呢個超目嘅蝸牛嘅外套腔上係無嗅感器嘅。


一般來講，由於蝸牛需要利用碳酸鈣來製造外殼，蝸牛通常生活喺石灰質嘅地區，較少生活喺火山或者酸性土壤嘅地區。由蝸牛嘅生活環境區分，可以將蝸牛分為地棲性同樹棲性兩種。地棲性蝸牛大部分都鍾意喺地面活動，但少數亦會喺樹上活動。


1792年4月20號，法國對奧地利宣戰。1792年4月25號晚，當時喺法國軍隊做工程兵嘅德·李爾，喺時任斯特拉斯堡市長府邸連夜寫徂一首戰歌，歌名叫做《萊茵軍團戰歌》。同年8月10號，來自馬賽嘅志願軍唱著《萊茵軍團戰歌》進入巴黎支援推翻波旁王朝嘅「二次革命」。


拿破崙稱帝之後，《馬賽曲》由國歌淪為禁歌。之後波旁王朝復辟，《馬賽曲》繼續被禁。七月王朝期間，《馬賽曲》曾經短暫解禁，重得到著名作曲家厄托·白遼士嘅重新編曲。拿破崙三世稱帝之後，《馬賽曲》再次被禁。直到1879年法蘭西第三共和國建國之後，《馬賽曲》先至恢復國歌嘅地位。


非洲西部時間同歐洲中部時間嘅定義一樣，都係 UTC+1，但係冇分冬令夏令時間。使用非洲西部時間嘅國家之中，阿爾及利亞、摩洛哥、同突尼西亞亦會叫自己用嘅時區做「歐洲中部時間」，但係呢啲國家地理上喺非洲，亦唔會跟歐洲轉夏令時間。


歐洲中部時間有樣嘢有啲怪，就係佢覆蓋嘅地域勁闊，闊到包括咗唔少按照太陽時間或者地方平時根本唔應該擺入 UTC+1 嘅地區。最出名嘅例子包括法國同西班牙。法國同西班牙大部分地方都喺英國嘅西南偏南，理論上應該跟英國行同一個時區，但因為歷史原因跟咗歐洲中部時間。


事緣世界各地採用以格林尼治時間為基準，再加減整數鐘頭嘅時區系統，其實係二十世紀初先開始。跟住第二次世界大戰爆發，法國俾德國佔領咗所以跟咗德國時間，西班牙獨裁者佛朗哥又同納粹德國獨裁者希特拉老友所以又跟埋德國時間。


喺2022年俄羅斯入侵烏克蘭之後，有烏克蘭人用馬克龍個名創造咗新詞「macronete」出嚟，意思係「好擔心某種情況，但係就乜都唔做」。2022年5月，烏克蘭總統澤連斯基話馬克龍曾經叫烏克蘭對普京作出讓步，愛麗舍宮否認澤連斯基嘅講法。


歐羅，又叫歐圓，出世嗰陣時係歐洲聯盟入邊十二個國家嘅通貨，呢十二個國家係奧地利、比利時、芬蘭、法國、德國、希臘、愛爾蘭、意大利、盧森堡、荷蘭、葡萄牙同西班牙，佢哋就合稱做歐羅區。到而家已經有更加多嘅國家加入咗歐羅區。


所有嘅歐羅銀仔正面都係相同嘅，標有硬幣嘅面值，就叫做「共同面」，而銀仔背面嘅公仔就係由發行國自行設計。君主立憲制嘅國家通常都會用佢哋君主嘅頭像，第啲國家就通常用佢哋國家嘅象徵。所有唔同嘅銀仔都可以喺所有地區度用，好似鑄有西班牙國王頭像嘅硬幣喺出咗西班牙以外嘅第啲使用歐羅國家仍然係法定貨幣。


目前官方使用歐羅嘅國家有奧地利、比利時、克羅地亞、塞浦路斯、愛沙尼亞、芬蘭、法國、德國、希臘、愛爾蘭、意大利、拉脫維亞、立陶宛、盧森堡、馬爾他、荷蘭、葡萄牙、斯洛伐克、斯洛文尼亞同埋西班牙。某啲歐羅區國家嘅海外領土，好似係法屬圭亞那、留尼汪、聖皮埃爾和密克隆群島、馬提尼克等等嘅地區都係使用歐羅。


安道爾以前用嘅法國法郎同西班牙比塞塔、黑山、科索沃以前用德國馬克，就算佢哋同歐盟之間冇咩法律上嘅協議畀佢哋用歐羅，但目前佢哋亦都將歐羅作為「實際嘅」通貨。喺2004年10月，安道爾開始同歐盟協商關於允許安道爾好似摩納哥、聖馬力諾同梵蒂岡一樣鑄造歐羅硬幣嘅協議。


好多以前匯率同歐洲貨幣掛鉤嘅貨幣，比如同葡萄牙埃斯庫多掛鉤嘅佛得角埃斯庫多，目前已經改為同歐羅掛鉤。目前歐羅喺佛得角已經被廣泛接受。而喺2004年11月，佛得角嘅首相喺一個葡萄牙舉行嘅會議上考慮將歐羅作為佛得角嘅正式貨幣。


英法海底隧道係英國同法國之間一條鐵路海底隧道。全長50.45公里，當中海底段長37.9公里，係當今世上海底部份最長嘅隧道，喺1994年通車。隧道橫跨多佛海峽，連住英國根德郡福斯頓同法國上法蘭西大區加來海峽省。


《神根協定》，亦叫做《神根協議》、或者《神根公約》，最早喺1985年6月14號由五個歐洲國家喺盧森堡嘅一個小鎮神根簽署。該公約喺1995年7月正式全面生效。神根公約啲成員國又叫「神根國家」或者「神根公約國」，成員國嘅整體又叫做「神根區」。


神根公約嘅目的係要取消大家之間嘅邊境檢查點，重會協調對神根區出面嘅邊境控制。即係喺七個成員國之間冇咗邊境管制，揸住是但一個成員國有效身份證或者簽證嘅人可以喺所有成員國境度自由流動。根據呢個協定，旅遊者如果揸住其中一國嘅有效簽證就可以合法噉去其他神根國家參觀。


經過呢啲戰爭之後，拿破崙征服咗除斯堪的納維亞同埋巴爾幹半島以外嘅歐洲大陸嘅大部分領土，1812年係佢最巔峰嘅時候，佢嘅領土從里斯本一直延伸到莫斯科。喺歐洲大陸，佢嘅領土最多有86萬平方公里，包括135個省，好似羅馬、漢堡、巴薩隆拿、阿姆斯特丹、杜布羅夫尼克呢啲城市都成為咗法國嘅省會。


窩打老戰役係1815年6月18號大英帝國、尼德蘭王國聯同普魯士王國對法蘭西第一帝國喺布魯塞爾南面嘅窩打老打嘅戰役，係拿破崙戰爭最後一次戰役，最後拿破崙完全輸晒，百日皇朝終結，拿破崙第二次退位。拿破崙打輸咗之後，被流放去到聖海倫娜島，六年後死喺嗰度。


1830年七月革命之後，同年8月9號，波旁王朝奧爾良家族嘅路易腓力喺資產階級嘅支持下，登基成為法國國王。但係佢無沿用「法國國王」爾個頭銜，而係用徂「法蘭西人之王」爾個頭銜。1848年二月革命爆發，路易腓力被迫遜位，法蘭西第二共和國成立，標誌住波旁王朝喺法國嘅統治劃上句號。


拿破崙三世係法蘭西第二帝國唯一皇帝，亦係法國末代君主，1852年到1870年在位。佢登基前係法蘭西第二共和國唯一總統，1848年到1852年在任，亦係法國頭一位民選領袖。佢本身係拿破崙一世個侄同繼承人。


戰爭係由法國發動嘅，但係最後普魯士大獲全勝，法國被迫同普魯士簽署法蘭克福條約。法國唔單衹要被迫割讓阿爾薩斯大區同洛林兩個大區畀普魯士，重要賠償高達50億法郎嘅戰爭賠款畀普魯士。戰爭結束之後無幾耐，德意志第二帝國就宣布成立，德意志第一次形成統一嘅國家。


普魯士，係德意志一個國，1525年建普魯士公國，1701年建普魯士王國，1871年喺首相俾斯麥領導下統一成個德意志，組成德意志帝國，1918年普魯士王國降格做普魯士自由邦，到納粹德國輸咗二戰後，喺1947年廢除，部份國土割咗畀波蘭同蘇聯。


1853年起受法國殖民統治，1998年獲得自治。所以佢哋嘅貨幣唔同法國本土，係同法屬波利尼西亞一樣使太平洋法郎嘅。由於同歐裔居民不嬲有矛盾，當地原住民中有要求獨立嘅聲音，但經過三次公投後，啲人整體上都決定留喺法蘭西。


中國共產黨中央委員會總書記，簡稱中共中央總書記，係中國共產黨嘅黨魁，黨內最高負責人，亦係中華人民共和國喺一黨專政下嘅最高領導人，位居國家主席同國務院總理之上。1945年到1982年中共領袖係叫中國共產黨中央委員會主席，簡稱中共中央主席，但係自1982年中共十二大之後改返做總書記，負責主持中共中央書記處工作，召集同埋主持中央政治局會議，但唔係好似主席咁，代表成個政治局去決定。


1980年代胡耀邦同趙紫陽先後做過總書記，但當時鄧小平做緊中共中央顧問委員會主任同中共中央軍委主席，作為中共元老嘅代表兼且掌握軍權。1989年六四事件之後鄧小平退休，江澤民以中共中央總書記身份兼任中共中央軍委主席，恢復以總書記為核心嘅領導體制，再次集黨政軍大權於一身。


喺中國共產黨一黨專政嘅體制下，中共最高領導人一般就係實際上嘅國家最高領導人，同時係國內排名最高嘅領導職位。為咗貫徹「黨指揮槍」原則，中共總書記一般仲會兼任中央軍委主席，作為以中國人民解放軍為主嘅中華人民共和國武裝力量最高統帥。


2012年習近平出任總書記之後，設立中央國家安全委員會同中央全面深化改革領導小組等多個黨內決策議事機構，呢啲機構嘅負責人都由黨嘅總書記兼任，總書記嘅權力變得更加廣泛同重要。2017年中共十九大之後，中共中央政治局全體委員同常委每年都要向黨總書記書面述職一次。


中華人民共和國主席，簡稱「國家主席」，係中華人民共和國掛名嘅虛位國家元首，由全國人民代表大會選出，職責係代表中國從事外交活動，呢個位本身冇實權，得名譽性同象徵性，而家由中共總書記同軍委主席兼任先至掌握權力。


中國國家主席喺1954年開始設立，曾經出缺同廢除長達15年，重新設立之後由中共元老同總書記先後出任。歷史上，國家主席冇出現多過一個候選人，而呢個候選人實際上由中共中央政治局提名，任期5年，1982年至2018年嘅憲法規定最多連任一次。


中國國家主席喺1954年第一屆全國人大開始設立，前身係中央人民政府委員會。1968年文化大革命期間，國家主席劉少奇被打倒後呢個職務懸空，由國家副主席董必武同埋宋慶齡兩個人代理。之後黨主席毛澤東想廢咗國家主席呢個位，同反對嘅副主席林彪爆發「國家主席存廢之爭」。


到咗1975年第四屆全國人大修憲廢除國家主席同副主席，1982年第四部憲法又有返，第二年由中共元老李先念喺1983年當選。而家國家主席係習近平，佢喺2013年3月嘅第十二屆全國人大上面首次當選，之後喺2018年3月修憲廢除連任限制，再喺2023年3月破紀錄開始第三個任期，係任期最長嘅國家主席。


1954年第一屆全國人大通過嘅《中華人民共和國憲法》規定國家主席主持最高國務會議兼任國防委員會主席，有行政權同名義上嘅軍權，屬於有實權嘅職務。1982年訂嘅第四部憲法雖然重新設立國家主席職位，不過大幅削減主席嘅職權。


而家國家主席冇實權，係「虛位元首」，只係國家最高代表，同埋全國人大同常委會嘅發布機。不過自從江澤民開始，由中共中央總書記同中央軍委主席兼任，通過黨軍最高領導人兼任又成為咗實權元首。中華人民共和國主席係中國嘅代表，對外交往上面領導人一般會用國家主席嘅身份，對內多數用總書記身份，對軍隊就用軍委主席身份。


因為做緊中國共產黨中央委員會主席，所以毛澤東做國家主席嗰陣喺黨內嘅排名係首位。到1959年劉少奇接國家主席嗰時，佢係排名第一嘅中共中央副主席，黨內地位僅次於黨主席毛澤東名列第二。文化大革命爆發之後，劉少奇嘅排名跌到落第八，跟住被開除出黨。


李先念做國家主席嗰陣，喺中央政治局常委入面排名第五，甚至排喺國務院總理後面。到咗楊尚昆做國家主席嗰時，佢冇入到政治局常委會，但係同其他領導人同時列席就排名第三，僅次於總書記趙紫陽同軍委主席鄧小平。從1993年江澤民以中共中央總書記身份兼任國家主席開始，國家主席喺事隔34年之後再次排名黨內首位。


佢響2012年11月嘅中國共產黨第十八次全國代表大會當選中央委員會總書記、中共中央軍事委員會主席。響2013年3月嘅第十二屆全國人民代表大會中當選中華人民共和國主席同埋國家中央軍事委員會主席。之前佢做過中共中央書記處書記、中央軍委副主席、國家副主席同埋中央黨校校長。


2015年11月7號，習近平以中共領導人身份，同時任台灣領導人嘅馬英九於新加坡舉行兩岸領導人會面。會面過程當中雙方并冇互稱官銜，而喺互稱「先生」。哩次兩岸領導人會面喺自1949年兩岸分治後嘅第一次，具有重大歷史意義。


根據官方資料，習近平嘅學歷係清華大學化工系本科、清華大學馬克思主義理論與思想政治教育專業法學博士，但係毛澤東前秘書、前中央組織部副部長李銳認為習近平真實水平只有小學程度。自由亞洲電台等媒體同部分中國異見人士認為習近平攞到嘅清華大學化工系本科同清華大學馬克思主義理論與思想政治教育專業法學博士學位存有爭議。


民國黨係個中華民國政黨，喺2015年3月18號成立，取名自《中華民國國歌》中嘅「以建民國，以進大同」嘅「民國」。由時任立法委員徐欣瑩擔任首任黨主席，標舉「政黨合作不再惡鬥、國政維新強國富民」作口號，總部設喺臺北市。


2015年11月18號，黨主席徐欣瑩作為副總統參選人同親民黨總統參選人宋楚瑜拍檔競選2016年中華民國總統選舉，攞到157萬票，係嗰次總統選舉中得票最低嘅參選人，但同宋楚瑜前幾次參選相比，成績算係亮眼。


初時，創辦人徐欣瑩同佢細佬徐世勳都係台灣悟覺妙天禪師嘅信眾，更加係當時妙天基金會嘅董事，妙天亦都有喺民國黨成立大會嗰時撐場，人哋自然會私疑民國黨同妙天基金會嘅關係。後來徐欣瑩走去同宋楚瑜拍住上選總統，妙天好唔妥佢噉做，又講到明唔會攞錢資助民國黨，兩個人嘅關係決裂，後來徐欣瑩同徐世勳都冇再做妙天基金會嘅董事，不過其中一個新董事張菁芳都係民國黨黨員。


國會政黨聯盟，係中華民國嘅政黨，2018年10月18號喺臺北市召開國會政黨聯盟全國黨員成立大會，正式成立。中央黨部位喺臺北市中正區忠孝東路二段88號4樓。國會政黨聯盟經第一屆全國黨員代表大會選出悟覺妙天禪師為黨主席，喺同年11月29號獲內政部准予備案。


國會政黨聯盟話，執政者喺兩岸關係思考上必須拋開個人或政黨本身嘅意識形態，以謀求人民福祉同埋民意依歸作為決策最高原則，先係一個為民負責嘅政府。兩岸應該喺政治議題外有更多交流同互動，同時中國大陸都應尊重同埋接受台灣民意，一齊為兩岸和平努力。


《中程導彈條約》，全稱係《美利堅合眾國同蘇維埃社會主義共和國聯盟關於銷毀中程同中短程導彈嘅條約》，簡稱《中導條約》，係指冷戰期間，美國同蘇聯之間簽訂嘅各自銷毀中程彈道導彈嘅公約。1987年12月8號由時任美國總統朗奴列根同蘇共中央總書記戈巴卓夫喺華盛頓特區簽署，1988年6月1號正式生效。


《中程導彈條約》係戰後美蘇雙方談判歷史上達成嘅第一個真正減少咗核武器數量，並徹底取消一個核武器等級嘅條約。條約嘅簽訂，對國際關係嘅緩和具重大影響。呢個條約仲令到中國成咗冷戰末期，全球唯一個出口到呢種導彈嘅國家，仲直接導致1988年中國同沙地阿拉伯達成目前唯一一筆中程導彈國際貿易。


2019年2月侵金會談，又叫做第二次朝美首腦會談，以及第二次侵金會、侵金二會、河內侵金會談，係美國總統當勞侵同朝鮮國務委員會委員長金正恩2019年2月27至28號喺越南河内嘅會面。呢次係二人繼去年高峰會後再次舉行面談，以探討朝鮮半島無核化嘅實行方式。


韓國瑜係中華民國政治人，中國國民黨籍，喺臺北縣出世，籍貫河南商丘，國立政治大學東亞研究所法學碩士、東吳大學英國語文學系文學學士、中華民國陸軍軍官學校專修學生班40期畢業。曾任高雄市市長、臺北縣議員、立法委員、臺北縣中和市副市長、臺北農產運銷公司總經理，係維多利亞雙語中小學創辦人，而家做緊國民黨高雄市委員會主委。


2019年6月5號，韓國瑜打破選前保證唔會半途離職嘅承諾。雖自二月起對競選黨內總統初選意向提問，立場保持唔否認、唔主動，但經過連日嚟多方人士勸進，同國民黨中央希望派出最強候選人嘅勝選考量下，經過特別辦法解套，喺就任高雄市長162日，同徵詢小組嘅傾偈後，表態願意被動徵召，角逐國民黨總統初選，8號喺花蓮場2020總統參選造勢大會公開宣告已登記黨內初選。


喺2021年8月8號，針對行政院規劃嘅振興「五倍券」，韓國瑜喺Facebook呼籲政府能夠苦民所苦，體察民意。不過有網友發現，韓國瑜喺嗰篇文章嘅配圖竟然係香港女人街，引發熱議。有網民就揶揄，香港係咪「林鄭下韓上」定係韓國瑜Facebook嘅Admin喺香港中聯辦。


有唔支持韓國瑜嘅人，成日用同『瑜』字寫法相當接近嘅『輸』字，經常喺網上表示要『韓國輸』，綠黨桃園市議員王浩宇都曾經喺Facebook寫「支持韓國輸」，唔少網民都一下子搞亂咗。去到2019年世界12強棒球賽複賽期間，一場台灣對壘韓國嘅賽事之前，韓國瑜自己都用咗呢個稱號支持中華隊，在Facebook寫「今晚要出征，我挺韓國輸，中華隊加油！


喺2020年中華民國總統選舉期間，韓國瑜喺2019年12月29號嘅總統辯論會上怒嗆媒體「可憐哪」，成為咗韓國瑜其中一句金句。就連3M喺台灣當地嘅宣傳都曾經攞呢句嚟抽水，但就引發咗一啲韓粉話抵制，最後3M要刪除有關貼文。


根據《基本法》規定，香港特別行政區行政長官每屆任期為5年，每人只可以連任一次。如果行政長官喺任期完成之前因事離任，繼任人應該喺六個月內產生。2005年，全國人民代表大會常務委員會以解釋基本法方式說明補選的行政長官只係完成前任剩低嘅任期。


喺2005年香港特別行政區行政長官嘅補選，曾蔭權喺2005年6月16號成為行政長官補選中嘅唯一候選人，因此根據《行政長官選舉辦法》自動當選，6月21號中央政府任命佢做行政長官，即日就任，並喺6月24號赴京正式宣誓就職。


三、各個界別劃分，以及每個界別中何種組織可以產生選舉委員名額，由香港特別行政區根據民主、開放原則制定選舉法加以規定。各界別法定團體根據選舉法規定嘅分配名額同選舉辦法自行選出選舉委員會委員。選舉委員以個人身分投票。


第一屆行政長官於1996年由推選委員會選出，委員400人，全部由中央人民政府委任。第二屆特首按照《附件一》規定，於2002年由第一屆選舉委員會選出，委員增至800人。第二屆特首補選已於2005年7月10日舉行，選舉委員會委員大致與原有相同。


《基本法》只規定了首兩屆行政長官產生辦法，2007年以後循序漸進地最終達至普選。唯2004年4月26日的第10屆人大常務委員會第九次會議解釋了《基本法》第45條，否定2007年普選特首可能。隨後政府喺2005年推出嘅政改方案因為得唔到立法會三分二議員支持而被否決，第三屆特首選舉方法維持不變。


2007年12月29號全國人大常委會以全票通過《全國人民代表大會常務委員會關於香港特別行政區2012年行政長官同立法會產生辦法及普選問題的決定》，決定香港會喺2017年可以普選產生行政長官，另外喺2020年可以普選立法會。


喺反送中運動期間，佢一味只顧討好中共，執意唔回應香港人嘅五大訴求，縱容香港黑警犯下濫用暴力鎮壓無辜民眾嘅罪行，更執行中共強行通過嘅港版國安法，大肆侵犯人權，消滅新聞自由，迫害政治異見人士，令一國兩制名存實亡。


1957年5月13號，鄭月娥響灣仔駱克道一間劏房出世，老豆係上海人鄭阿毛，冇點讀過書。屋企有五兄弟姐妹，佢排第四，有兩個家姐、大佬鄭宏光同細佬鄭孝光。細個家境並唔好，成七八個人迫響同一間劏房住，佢只能夠企響碌架床下面，之後響上層做功課。


點知佢響中學會考嗰陣失手，考得3A5B1D。自從呢次失手之後，佢決定報返自己擅長嘅文科，最後響1979年成功升讀香港大學社會科學系。響讀緊港大期間，佢亦曾經以交流團副團長嘅身份到北京清華大學交流，得到當時清華大學黨委書記袁永熙接待。


林鄭喺2017年3月26號舉行嘅第5屆香港行政長官選舉以777票當選，並喺2017年3月31號獲中央政府任命為第五任行政長官，成為香港第一位女性行政長官，亦係香港開埠以來第一位女性最高領導人，2017年7月1號上任。


香港中聯辦喺2000年成立，前身係新華通訊社香港分社，係中央人民政府駐香港嘅三個機構之一，另外兩個分別係外交部駐香港特別行政區特派員公署同解放軍駐香港部隊。中聯辦喺中國內地設有三個辦事處，分別係廣東聯絡部、深圳辦事處同北京辦事處。


中央人民政府駐香港特別行政區聯絡辦公室，前身係新華通訊社香港分社，喺1947年5月成立，係中央政府派駐香港嘅機構。香港主權移交之前，新華通訊社香港分社以中華人民共和國政府駐香港最高代表機構嘅身份，履行中央賦予嘅各項職責。


香港主權移交之後，新華通訊社香港分社繼續作為中央人民政府授權嘅工作機構履行職責。香港特區政府喺1999年7月2號喺《政府憲報》度公布，新華通訊社香港分社係中央人民政府喺香港特區設立嘅機構之一。1999年12月28號，國務院第24次常務會議決定，將中央人民政府授權嘅工作機構新華通訊社香港分社，改名做「中央人民政府駐香港特別行政區聯絡辦公室」，簡稱「中聯辦」。


尖沙咀，原名尖沙嘴，係香港九龍半島南面嘅一個地方。今時今日係市區商業同旅遊地區。香港好多大型文化設施都係起喺呢個區。原尖沙咀只係舊水警總部凸出來一個山仔，未填海之前三面都係海，周圍有沙灘。尖沙咀係以前係貨運中轉站，貨物都經尖沙咀運過對面海，又或者運出口。


尖沙咀最早響大明時《粵大記》裏面記載。因為尖沙咀相對於以前省城廣州，位置比較偏，亦都唔係城，所以唔會有好多記載。饒宗頤響佢篇港九前代考古雜錄，就講話粵大記圖上嘅尖沙咀係一條村。新安縣志亦都有尖沙頭呢條村名。


不過響英國文獻1863年地圖上面，尖沙咀係舊水警總部嗰個尖，尖後面一直到今日九龍公園都係山。另一邊係今日天文台山。而個尖東面突出座山仔，即係今日嘅大包米。而大包米到天文台山之間嘅漆咸道，就係當時嘅海皮沙灘。


1860年，英國得到九龍半島，就開始點去規劃呢塊地方。1884年，香港天文台就起響天文台山。1888年，天星小輪就開始行中環到尖沙咀呢條航綫，之後尖沙咀就一直好繁榮。初頭尖沙咀好多地方都只係畀西人住。


去到1910年10月1號，九廣鐵路英段就再始行。不過響尖沙咀嘅九龍總站就要到1913年到1915年先搞掂。成個站都係起響填地，塊地就響原尖沙咀，即係舊水警總部同埋大包米之間同埋對出。同條鐵路一齊起嘅重有漆咸道，同條鐵路拍住來行。


巴育召開內閣會議，傾完公投結果就指示官員要繼續同公眾解釋新憲法內容同跟住落嚟嘅安排。外界一直都估，軍政府可能會將選舉推遲到2018年先搞。軍方自從響2014年政變，推翻前總理英祿之後，就應承會恢復民主選舉，但係一直都未提出確實時間。


2017年1月13號，泰國國民議會投票決定，按照泰王哇集拉隆功要求，修改新憲法草案部分內容，而投票結果以大比數支持通過，所以原定嗰年年底舉行嘅大選可能要推遲。總理巴育早幾日話，國王要求修改憲法草案有關王權嘅內容，政府已經應承。


2017年4月6號，泰國國王哇集拉隆功簽署新憲法，簽署後交畀總理巴育，內閣秘書處之後宣讀正式實施新憲法公告，鳴放廿一響禮炮。新憲法生效後，按照巴育政府承諾嘅政治路線圖，泰國原定響同年年底依據新憲法舉行2014年政變以來嘅首次大選，但事前需要經泰國制憲委員會完成四部同選舉相關嘅法律重要送交到立法議會審核通過。


2017年10月10號，巴育宣布泰國將響2018年11月舉行大選，而確實舉行日期要到2018年6月先公布。呢次係巴育2014年發動軍事政變上台以來，一直以需要修憲同安全等問題做理由拖延舉行大選，今次係佢首次明確交代大選日期。


泰國軍方響2014年發動政變奪權，國家和平秩序委員會主席巴育多次承諾會舉行大選，最初宣布響2015年搞，但係佢之後響聯合國大會同訪問白宮嗰陣，又兩次公布舉行大選嘅時間，但係兩次都兌現唔到。2017年10月佢預計大選日期響2018年11月舉行，但係因國會修改憲法搞到大選時間又推遲到2019年2月先搞。


消防員，舊時叫火燭鬼，亦都叫救火員，係專門負責救火嘅人。救火通常係一隊，一個消防員係消防隊嘅成員，佢哋係以滅火、救人為職業嘅團隊成員，職級分為隊目同埋總指揮等，好重視紀律同埋團隊精神，因為救火係唔講得笑。


兩會通常係指基本同期召開嘅中華人民共和國全國人民代表大會會議同中國人民政治協商會議全國委員會會議兩者合稱時嘅簡稱，同埋同行政區劃同級且基本同期召開嘅地方各級人民代表大會會議同地方委員會會議兩者合稱時嘅簡稱。


內塔尼亞胡原響上個禮拜承諾成立新嘅公營廣播機構，但係一日之後就撤回方案，唔滿意新機構有過量嘅編輯自主。財長卡隆就堅持新機構如期響4月30號啟播。當地傳媒話，內塔尼亞胡講到明，如果新嘅公營廣播機構如期啟播，就會解散政府，意味著以色列或者要提前兩年選舉。


喺呢個區域嘅萬有引力非常強大，任何物質都冇可能走得出呢個區域，甚至光都俾佢嘅強大重力拉返轉頭，因此黑洞本身唔會發光，係黑麻麻嘅天體，唔可以用天文望遠鏡直接觀測到，但天文學家可以藉觀察黑洞周圍物質被吸引嘅情況，揾出黑洞位置。


截至2015年6月嘅第39屆世界遺產年會，世界上一共有世界遺產1031項，其中文化遺產802項，自然遺產197項，文化同自然雙重遺產32項。喺190個世界遺產公約締約國之中，總共有161國擁有世界遺產。


復活節係基督敎一節，響年年春分月圓之後個禮拜日。個節係紀念耶穌基督，喺公元三十年到卅三年之間，畀人釘十字架之後第三日復活嘅日子，象徵住重生同希望。假期安排上，通常會同耶穌受難節一齊放假，之前一日就會放耶穌受難節翌日，另外之後一日會有補假叫復活節禮拜一。


復活節喺紀念耶穌復活，亦都喺基督教最重要節日。《聖經》《新約全書》記載，上帝嘅仔耶穌，降生喺馬槽度，喺佢卅歲嗰陣，揀咗學生十二人，開始一齊傳道。三年半中，佢醫病、傳教、趕鬼，幫助各種需要幫助嘅人，將天國嘅道理話畀人知。


直到上帝所安排嘅日子來臨。呢日耶穌基督畀門徒加略人猶大出賣，遭人捉拿、審問，畀羅馬兵釘喺十字架上，臨死前預言，三日後必會復活。就喺第三日，耶穌復活，兼且升天。按《聖經》解釋，耶穌基督乃喺道成肉身嘅聖子，嚟世上為世人贖罪，成為世人嘅代罪羔羊，依個都喺點解復活節喺基督敎咁重要嘅原因。


2019年斯里蘭卡復活節炸彈襲擊發生喺2019年4月21號復活主日，斯里蘭卡哥林堡、內貢博呢啲地發生一連串嘅爆炸，其中第一至六單爆炸幾乎係同一時間發生，當日晏晝又有多另外兩場爆炸。當局一度話有359人死、500人傷，後尾修正死嘅人數係253人。


伊拉克同黎凡特伊斯蘭國係個喺伊拉克興起嘅遜尼派聖戰武裝組織，同埋由呢個組織建立嘅未被國際普遍承認嘅政治實體。呢個組織喺2013年4月成立，前身係基地組織嘅一個分支，但係已經唔再被基地組織承認。2014年6月29號，組織嘅頭目阿布·易卜拉欣·哈希米·庫雷希。


澤連斯基創立嘅政黨「人民公僕」喺2019年烏克蘭議會選舉贏到過半數席位。佢定位做反建制、反腐敗。佢參選嘅政綱係完結同俄羅斯嘅衝突，嘗試同俄羅斯總統普京對談，佢嘅政府睇到2021年烏克蘭俄羅斯衝突升級，以致2022年俄羅斯入侵烏克蘭，留喺烏克蘭境內嘅佢呼籲其他國家幫手。


1998年至1999年年間，一間澳門創律旅遊娛樂公司以商業原因向烏克蘭方面購買瓦良格號，幾經拖延及波折，終於購買成功。於1999年7月開始，瓦良格號被拖回中國，然而中途受到阻撓，最終瓦良格號於2003年3月4號方才抵達中國大連港。


至2005年4月26號，瓦良格號被拖進大連造船廠嘅乾船塢，開始由中國人民解放軍更改安裝及繼續建造。 解放軍嘅目標係對此艘未完成建造嘅航空母艦進行更改製造，及將其用於科學研究、實驗及訓練用途。2012年9月25號，中國第一艘航空母艦“遼寧艦”喺中國船舶重工集團公司大連造船廠正式交付海軍。


《鏡報月刊》報導，瓦良格號航空母艦將被命名為旅順號，因為旅順口記載咗當年日本及俄羅斯對中國嘅侵略，以及蘇聯為培育訓練中國海軍嘅歷史。中華人民共和國原本有一艘江衛II級527號旅順艦，年前經已更改名稱為洛陽艦，就係為咗騰出該名。


2012年9月2號，瓦良格號被塗以阿拉伯數字16嘅舷號。其後，澳門國際軍事學會會長黃東表示估計，航空母艦會以湖北號命名，理據係湖北係第16大省份，且係中國航空母艦之父劉華清嘅故鄉。然而，為咗避免艦艇重名或者交叉，三大艦隊艦艇名稱必須要嚴格地按照區域來劃分，湖北號劃歸東海艦隊。


若果航空母艦被編制入北海艦隊，則理應用華北、東北與西北等14省區嘅名稱來命名。 9月10號，《南方都市報》引述權威人士消息，瓦良格號“將會以改造時佢所喺嘅省份來命名”，即遼寧號。  9月25號，官方公佈其命名為遼寧號。


瓦良格號原屬於前蘇聯庫茲涅佐夫元帥級航空母艦。 1982年5月7號，蘇聯共產黨中央委員會同部長會議決議按1143.5設計方案建造第三代航空母艦，“定單105”嘅第一艘航空母艦庫茲涅佐夫號喺1982年開始工程，次年，蘇聯再次決議生產“定單106”嘅第二艘航空母艦。


兩艘航空母艦都係分配畀烏克蘭聯盟共同國嘅尼古拉耶夫黑海造船廠承建。黑海造船廠之所以有利於航空母艦生產，喺於其擁有芬蘭科尼公司生產嘅兩部具有900噸起重能力嘅天車，面積達1.8萬平方米、具備40,000噸承重能力嘅造船平台，以及過往製作航空母艦嘅經驗。


1985年12月4號，名為喥加的“定單106”移動至造船台，1988年11月25號下水。 1990年7月，“定單106”被正式命名為瓦良格號，以紀念日俄戰爭中沉沒嘅瓦良格號巡洋艦。至1991年11月，瓦良格號嘅完成度達到68%。


此時蘇聯解體，正係工程中嘅瓦良格號由於位於烏克蘭國內，因而只能夠停靠喺廠區外嘅南布格河口。 1993年，俄羅斯總理切爾諾梅爾金、俄羅斯海軍總司令格羅莫夫同烏克蘭總理庫奇馬嚟到黑海造船廠，討論完成瓦良格嘅可能性。


早喺1970年代，中華人民共和國軍方部分人士均有自行生產航空母艦嘅打算。 1985年3月，廣州造船廠拆解報廢嘅澳大利亞海軍墨爾本號，中華人民共和國軍方曾派員參觀，呢次拆解畀中國人民解放軍海軍研究人員留下深刻印象。


而當時劉華清打出“近海防禦”嘅海軍戰略，認為航空母艦係戰略中嘅一環。但係限於國力，當時嘅中華人民共和國根本無力生產或者保有航空母艦。進入1990年代中期，生產航空母艦嘅言論因為實際上無能力負擔嘅情況下而冷卻。


1997年，簡氏雜誌嘅報道《瓦良格號即將解體》後，未建造完成嘅瓦良格號再度引起世人關注。當年嘅工程並非係解體艦隻，而係將艦上所有嘅機電設備拆除。工程完成後，烏克蘭公佈希望以2,000萬美金嘅價錢，招攬為此艘艦隻解體嘅公司。


中華人民共和國軍方對此非常感興趣，當時烏克蘭政府預計解體該艦需2.5億美元，廢鋼卻只值500萬美元。烏克蘭為此曾接觸包括中國嘅多個國家，中國軍方亦派出代表團前往了解。一家法國公司曾打算將瓦良格號改造成海上航空母艦酒店，但係因為船艙太低而作罷。


1984年從廣州軍區體工大隊退役嘅香港創律集團有限公司主席徐增平，喺1997年通過新聞報導了解到烏克蘭正係出售瓦良格號後，就飛赴烏克蘭實地了解考察，提出以創律公司名義購買航空母艦嘅構想。  佢以自己嘅名義註冊咗一家名為澳門創律旅遊娛樂公司嘅私人公司，並且以購買船隻為賭船為理由，前往商量及討論購買事宜。


1998年至1999年年間，航空母艦本體初步定價喺1,800萬美元，喺中方提出需要航空母艦嘅設計圖紙用於改造時，烏克蘭將價格提高到2,000萬美元。雙方初步同意後，中方等候批复，烏克蘭方面卻突然稱需要通過拍賣會拍賣。


經過公開競標，中方正式以2,000萬美元投得航空母艦及30多萬張、近20噸重嘅設計圖紙，然而當中部份關鍵嘅設計圖紙有遺失，後經交涉取回剩餘圖紙。烏克蘭方面嘅船廠人員及警衛喺圖紙交接完畢後，敬禮送別，唔少人為之流淚。


交易達成後，瓦良格號嘅設計圖紙由專機運往中國，航空母艦本身則於1999年被拖往中國。瓦良格號船身嘅名字旁，標有英文“聖文”單詞，代表該船嘅新註冊地聖文森特島同格林納丁斯群島嘅首府。按原定計劃，船將會經過黑海、博斯普魯斯海峽、地中海同達達尼爾海峽。


2001年11月1號，瓦良格號航空母艦通過博斯普魯斯海峽同達達尼爾海峽。喺穿越博斯普魯斯海峽大橋時，共有16名領航員同250名水手參與運輸工作。 11月3號航空母艦進入愛琴海後，遇上咗風暴，3艘拖船嘅拖纜相繼刮斷，航空母艦失控。


航空母艦從地中海穿過直布羅陀海峽進入大西洋，再從西岸環繞非洲大陸。 2001年12月11號，航空母艦駛過好望角後橫穿印度洋。 2002年2月5號，航空母艦駛入馬六甲海峽，隨後進入中國嘅南海區域。 2002年3月4號抵達大連港。


2002年3月4號瓦良格號停靠喺大連港後，並未如早前所宣稱般改作為賭場用途，而係將其放置喺海港上一年而未有任何動作，甚至任由民眾靠近參觀。有資料顯示，徐增平通過關係搵到經已退休喺家嘅海軍中將張序三，表示只要軍方想要，願意原價賣畀海軍。


然後中國又花費咗約一年多嘅時間，將船上嘅部分設施拆除。直至2008年7月，瓦良格號仍然未有更多嘅改造工程進行。  2008年末，中國戰略評論家張召忠少將公開指稱瓦良格號將會係中國嘅第一艘航空母艦。呢番言論令到瓦良格號再次成為世界軍事論壇上嘅焦點。


與此同時，瓦良格嘅改造工程重啟，艦首部分同遠程反艦導彈垂直發射系統被拆除，並開始加裝新嘅武器設施。  與此同時，航母工作人員嘅訓練工作展開。位於武漢中國艦船設計研究中心新區嘅形似瓦良格號航空母艦艦橋同甲板嘅建築建成，並被用作模擬訓練。


2011年4月，環球網及新華網等官方媒體均轉述予外國媒體有關該航空母艦嘅消息。  同年6月，瓦良格上嘅工作人員開始清理甲板，相控陣雷達同地對空導彈已加裝喺艦上，呢被外界認為係主體改造工作完成。 7月27號，國防部新聞發言人耿雁生喺例行記者會上話，中國目前正係利用一艘廢舊航空母艦平台進行改造，用於科研試驗同訓練。


2011年8月1號，甲板經清理及塗漆工作完畢，傍晚數以百計嘅海軍官兵列隊登上咗航空母艦進行系統測試。  8月10號，瓦良格號出海進行航行試驗，主要測試其動力輸出系統，8月14號上午返航，共計5天時間。


2012年5月6號，中國航空母艦平台進行第6次試航，5月15號17點許駛回大連港泊位，完成咗為期9天嘅海上測試。  5月23號9點起至6月1號7點，中國航空母艦平台進行第7次試航，持續時間超過200個小時，共計10天。


2012年7月6號上午，中國航空母艦平台再次駛離遼寧省大連市造船新廠碼頭，開始進行第9次航海試驗。 7月30號8點20分，中國航空母艦平台完成長達25天嘅第9次航海試驗，返回大連造船新廠碼頭，呢個係迄今歷次海試中時間最長嘅一次，歷時25天。


2012年8月27號15點35分，中國航空母艦平台喺經過近一個月嘅休整之後，駛出遼寧省大連市嘅停泊碼頭，開始第10次海試。  8月30號9點30分，中國航空母艦平台喺經過4天嘅第10次海試後，平穩地停靠喺遼寧大連港碼頭。


2012年10月29號，殲15艦載機成功於遼寧號上觸艦復飛，11月23號552號殲15戰機喺遼寧號上成功實驗著艦降落與起飛，11月25號遼寧號上嘅起飛同降落實驗畫面公開。艦上人員指揮艦載機起飛嘅手勢因被大量網友模仿而走紅網絡，被稱為航母style。


2013年5月10號，中國海軍首支艦載航空兵部隊10號喺渤海灣畔正式組建，海軍戰鬥序列又增添一支新型主戰力量，標誌著航母部隊戰鬥力建設進入咗新嘅發展階段。中國軍網海軍頻道當天透露，海軍司令員吳勝利出席組建大會並授予軍旗。


艦載航空兵部隊作為航母戰鬥力建設嘅核心部分，係海軍新型作戰力量建設嘅代表同海軍戰略轉型嘅先鋒，喺發展航母事業、建設強大海軍全局中具有十分重要作用。海軍副司令員張永義、海軍參謀長杜景臣、北海艦隊司令員田中，以及總部、海軍機關有關領導同艦載航空兵部隊官兵共400餘人參加咗組建大會。


遼寧號航母嘅基地位於青島市黃島區珠山街道嘅後小口子社區。遼寧艦於2013年3月到達後小口子母港。 《漢同防務評論》稱前小口子係北海艦隊最大嘅海軍基地，該基地擁有維修船塢，能夠維修北海艦隊主要嘅水面艦艇。


從2008年開始，中國又開始喺後小口子村建設大型艦橋，僅“遼寧艦”停靠嘅艦橋就長達1600米。後小口子距離韓國西海岸唔超過570公里，距離日本長崎970公里，戰略位置重要，小口子港臨海處岸陡水深，適合停靠航母噉嘅大型水面艦艇，而建設如此長嘅艦橋亦係為咗包括補畀船、學員船隊等嘅航母輔助艦隻使用。


2013年5月2號，一組遼寧艦最新圖片曝光，顯示遼寧艦飛行甲板上停靠著艦載機或模型。而且，遼寧艦編隊護衛艦艇正係秘密集結至航母軍港，疑似即將出航。遼寧號航母奔赴青島海軍基地正式入列，表明中國海軍航母經已開始進入戰鬥力生成階段。


中華人民共和國國防部發言人楊宇軍於2012年5月31號喺記者會上回應有關“瓦良格號頻繁海試是否意味住中國航母嘅列裝日益臨近”嘅提問時話，“自去年8月以來，我航母平台經已多次進行出海試驗，後續仲要按計劃開展一系列嘅科研試驗，呢個係正常嘅，亦係必要嘅”。


海參崴先後畀中國嘅唐朝、遼朝、金朝、元朝、明朝同清朝管，直到第二次鴉片戰爭後清朝同俄羅斯簽《中俄北京條約》呢個唔平等條約，割讓咗40萬平方公里嘅外東北領土，海參崴就落入俄國手上喇，跟住重改名做Владивосток，即係「征服東方」咁解。


2011年9月，普京宣佈再一次競選總統。同年12月4號國家杜馬選舉過後，唔少俄羅斯人懷疑選舉舞弊而發起示威，普京成為反對對象，啲人要求佢棄選。不過喺2012年3月4號總統選舉，普京都係以六成幾得票率當選。


1944年，二戰戰火擴大，明仁被疏散到枥木縣日光市嘅田母澤御用邸，後來又轉移到奥日光湯元嘅南間酒店，並喺當地直到戰爭結束。另外根據皇族身位令嘅規定，皇太子喺滿10歲之後要喺陸海軍做少尉，於是明仁被要求加入近衛師團。


1975年7月17號明仁夫婦以日本皇太子同太子妃身份首次訪問沖繩，當時前往沖繩「姬百合之塔」悼念沖繩戰役犧牲者。追求琉球獨立嘅沖繩琉球人川野純治同另一名青年藏身壕溝一週，等明仁夫婦參拜活動當日刺殺明仁夫婦，當時佢哋向明仁夫婦掟燃燒樽，燃燒樽着火令明仁夫婦驚嚇不已，事後冇幾耐明仁就返咗去東京。


初頭普遍都認為工黨會嬴嘅，但係嗰日嘅結果，摩利臣領導嘅自由國家黨聯盟因為拎咗大部份昆州嘅選票，足以令到佢哋有足夠嘅席位組成新政府。佢並且形容呢次嘅勝利係一個『奇蹟』，而索頓就承認咗落敗，之後仲唔撈工黨黨魁。


歐洲理事會喺2018年6月7號同意改善歐盟選舉條例，同埋改革1976年選舉法當中嘅舊條例。目的係要改善選舉參與度、更好咁理解選舉嘅歐洲特色、同埋喺尊重各個成員國嘅憲制同選舉傳統嘅同時，防止異常嘅投票。


喺一個叫做 Spitzenkandidat嘅過程當中，會由歐洲咁多政黨提名候選執委會主席，贏到最多席位嘅政黨可以優先嘗試籌組議會多數黨，支持返自己嘅候選人。2014年係第一次咁樣做，當時都有理事會嘅人反對。


雖然唔清楚未來嘅過程係點，但係議會一直都有嘗試制度化個過程，而且都幾肯定政黨可以再次揀選候選人。2018年1月23號，憲制事務委員會採用咗一段文字，話 Spitzenkandidat 係唔顛覆得嘅，而且議會「將會拒絕任命任何無被指明成為 Spitzenkandidat 候選人嘅人」。


同性婚姻，又叫同性戀婚姻、同志婚姻，係指生理性別或者性別認同相同嘅兩個人之間嘅婚姻關係。響同性婚姻嘅支持者之中，亦叫佢做「婚姻平等」或者「平等婚姻權」。截至2023年，全世界一共有34個國家通過咗全國性嘅同性婚姻。


由於保守宗教人士反對將同性婚姻叫做「婚姻」，因此法律採用「民事結合」呢個名。有學者如Alan Dershowitz提議，淨係保留「婚姻」嘅宗教意義，而民事意義嘅婚姻，無論異性或同性，一律改稱為「民事結合」，但係保守派人士認為，將婚姻等同於民事合約本身，就係對婚姻嘅威脅。


大部分以穆斯林為主要人口嘅國家拒絕承認同性婚姻，並判定同性戀行為係有罪嘅。喺伊斯蘭國家例如伊朗、毛里塔尼亞、沙地阿拉伯同也門，同性戀會被處以死刑。而尼日利亞同索馬里嘅部分地區亦執行此法。而㚻姦嘅懲罰喺唔同嘅法律下有唔同嘅處理手法，部分人會被處以死刑，而部分人就會被監禁。


喺可以註冊同性婚姻嘅國家或司法區域，同性婚姻嘅伴侶可以舉行婚禮。但喺唔承認同性婚姻嘅地方，類似婚禮嘅儀式被稱為「承諾儀式」，雙方藉此確立兩人嘅關係，互相承諾履行婚姻義務，但呢種關係唔被任何法律承認或保護，無家庭、財產、社會等多方面嘅權利。


中國最早有記錄嘅關於同性結合嘅文字出自宋代《太平廣記》中嘅《潘章》。文中記載嘅故事發生於春秋戰國時期嘅楚國。潘章同王仲先「一見相愛，情若夫婦」，並共度餘生。根據書中記載，當時嘅結合受到屋企人嘅接受，因為當兩人過身之後，「家人哀之，因合葬於羅浮山」。


歷史上第一個被提及嘅同性婚姻儀式發生喺羅馬帝國嘅早期，並通常被用以批評或諷刺嘅方式被引用。當時嘅皇帝埃拉伽巴路斯將他一名來自卡利亞嘅金發碧眼奴隸希洛克勒斯稱為佢嘅老公。佢重同一個名為左迪卡斯嘅運動員喺羅馬一場公開嘅儀式中成婚。


中世紀有記載嘅同性戀婚姻發生喺西班牙嘅加利西亞。兩位名為Pedro Díaz同Muño Vandilaz嘅男子於1061年4月16日成婚。他們嘅婚禮由一個小教堂嘅牧師主持。婚禮嘅歷史檔案可以喺聖薩爾瓦多德希拉諾瓦修道院搵到。


2017年5月24號，臺灣嘅司法院公佈《釋字第748號》解釋文，宣佈現行嘅民法未能保障到同性婚姻嘅自由同埋平等權利，已經屬於違反憲法，要求行政部門同埋立法機關喺兩年內完成相關法律嘅修正或者製定，以保障同性戀者嘅婚姻權利。


電子煙所用嘅液體同釋放物亦含有其他化學物質，其中有啲化學物質被視為有毒物質。部分外型同一般捲煙相似，亦有設計成原子筆、鋼筆、USB記憶體或其他形狀。電子煙嘅口味接近8,000種，例如生果、汽水、朱古力、薄荷等，以滿足青少年貪新鮮同好奇嘅心態。


所有電子煙都必須含有電子煙油。煙油中含有丙二醇、植物甘油、調味劑。丙二醇同植物甘油會產生蒸汽，一般嚟講更高嘅植物甘油會產生更大嘅煙霧，並且令到煙油更加濃稠，而更高比例嘅丙二醇就同佢相反。通常喺任何一款設備內部都有一個吸油材料或填塞物，佢吸收煙油並保持發熱元件濕潤。


大麻係大麻科大麻屬嘅薔薇類草本植物，非常之粗生。呢種植物嘅原產地喺黃河流域，喺公元元年之前，就經過中亞地區甚至傳到歐洲同世界嘅邊個地方都有，喺國外重可以嗌漢麻嘅名。大麻係中國入面最古老嘅其中一個栽培植物。


呢樖嘢主要喺亞洲嘅吉爾吉斯、阿富汗，中國嘅部分地區、印度同尼泊爾，重有歐洲嘅匈牙利、波蘭、保加利亞等地都見到佢。喺中國入面主要分佈喺安徽、河南、河北、山西、山東、黑龍江、內蒙古、陝西、四川等呢啲地方。


佢嘅莖基係圓形，中間、梢係方形。佢嘅花屬單性，而且雌花同埋雄花都唔一樣嘅。雄花好似個圓錐形，雌花就好似個波或短嘅禾苗噉。喺結果嗰陣重生啲瘦嘅果出嚟，好似有棱嘅鵝春噉，粒核係深綠色。而且雄株又幼又長，纖維比較多，質量比較好重早熟添。


雖然話大麻有鎮靜同興奮功能，性味甘平，重可以醫腸燥同埋便秘呢兩樣比較好，重可以降低血壓都得，但係長期用好容易上癮。因為佢有迷幻效果，甚至可以影響人嘅精神同埋生理。喺醫學嗰邊係成日用嚟搞止痛劑，重有喺精神科疾病同醫療癌症都有好明顯嘅研究作用。


20世紀，日本大規模投資捕鯨業，直至國際捕鯨委員會喺1986年禁止為止。而日本繼續以科學研究做理由，用日本鯨類研究所嘅名義繼續捉鯨魚。而劏出嚟嘅鯨魚肉就會賣畀酒樓同埋舖頭。雖然喺國際捕鯨委員會嘅協議之下係可以，不過大多數嘅成員國都反對。


1964年，紐西蘭議會通過十進制貨幣法，決定喺1967年7月10號引入新貨幣紐西蘭元，代替之前嘅「紐西蘭鎊」。兌換值係一鎊換兩緡。嗰陣時有人提議叫新貨幣做Kiwi，等佢唔使同美元攪亂，但係到最後都係決定揀「Dollar」呢個名。


李彥宏俾人淋水事件係發生喺北京嘅一單公開個人示威事件。事發喺2019年7月3號上晝，一微博網友專登自費到2019年百度AI開發者大會，喺百度創始人、董事長兼首席執行官李彥宏上台演講嗰陣，跟著行上去將一樽礦泉水兜頭淋落李彥宏度，由於當事人一路有喺微博報告行程，事件得到社會唔少關注。


2019年7月1號，新浪微博名為「直男上樹」嘅用家發佈內容為「聽日去北京。」嘅微博，仲加埋7月2號運城北去北京西嘅D2004次列車嘅訂單嘅相同埋2019年百度AI開發者大會嘅參會門票張相，車票同門票嘅訂購人係「程冠旗」。


2019年百度AI開發者大會喺7月3號到4號喺國家會議中心召開。李彥宏喺7月3號9點30分到10點進行開場主題演講。李彥宏講緊自主泊車解決方案進展時，一個男人右手攞住樽怡寶礦泉水快步行去李彥宏嗰度，將支水樽倒立喺李彥宏頭頂上，啲水就淋到李彥宏頭上。


北京時間7月3號11時15分，百度發微博，話「今日AI開發者大會上，有人為AI『沖淡水』。我哋想講，AI前進嘅道路上會有各種各樣想像唔到嘅事情發生，但我哋前行嘅決心唔會改變。」當日22時34分，百度發咗篇長微博聲明，話「激到好嬲，並強烈譴責搞事者嘅行為」。


事發之後，李彥宏俾淋水後講出嘅「What's your problem?」俾網友攞嚟講笑，譬如估如果雷軍俾淋水，佢可能就會講「Are you OK?」網友仲化用成語造咗「宏顏獲水」、「水掉哥頭」、「礦濕奇才」啲詞。


里奇克萊斯特，係美國加利福尼亞州克恩縣嘅一座城市。喺1963年11月29號建市，面積有20.77平方英里 。2010年，呢個市鎮有27,616人。2019年7月4號，呢度附近發生咗矩震級6.4級同7.


2008年5月1號，佢擊敗英國工黨候選人Ken Livingstone當選大倫敦市長，做咗大倫敦市長之後辭任國會議員。2012年再擊敗Ken Livingstone連任。2016年，佢決定轉戰英國國會議員，經補選上任國會議員，同年卸任大倫敦市長。


根據英國駐香港總領事館公佈嘅正式漢化譯名，係少數沿用稍為偏向北方話嘅譯名「約翰遜」。但係無論如何，「約翰遜」三個字，就係佢成個名嘅漢化專譯，並唔應該夾硬塞個「鮑里斯」落去變成「鮑里斯·約翰遜」，等於Ed Miliband係「文立彬」而唔係「愛德·文立彬」，David Miliband係「文禮彬」而唔係「大衛·文禮彬」，Tony Blair係「貝理雅」而唔係「東尼·貝理雅」。


，又叫中美貿易爭端、中美貿易摩擦同中美貿易糾紛，係指2018年3月開始，喺中華人民共和國同美國之間發生嘅一次影響墟冚冚嘅貿易戰，到而家仍然打緊，不過2020年頭中華人民共和國政府頂唔順讓步，焗住要同美國簽署第一階段協議。


另外，凡係中國大陸每次有大型會議召開時，廣場都會搞封場措施。附近經過啲巴士、的士同其它交通工具都冇任何車身廣告。車輛除咗附近經過啲巴士同特種車、軍車，大使館車之外，其它車都唔畀喺嗰度停。平時及旅遊旺淡季時，凡係入場到天安門廣場嘅話，必須要接受人過安檢門，物過X光機，身體過金屬探測儀同接受全身檢查制度。


加泰隆尼亞係歐洲伊比利半島東北面嘅地區，舊時屬阿拉貢王國，之後做咗西班牙自治區，即係加泰隆尼亞自治區，首府巴薩隆拿。2017年10月27號，加泰隆尼亞自治區政府正式宣佈獨立，建立加泰隆尼亞共和國，不過唔受西班牙同國際承認。


加泰隆尼亞嘅歷史可以追溯到9世紀，法蘭克王國卡洛林王朝嘅巴薩隆拿伯國，統治者巴薩隆拿伯爵逐漸擴展佢嘅影響力，吞併週圍嘅伯國，亦逐漸擺脫法蘭克王國嘅管治，1162年成立加泰隆尼亞公國，兩年後嘅1164年巴薩隆拿伯爵繼承咗阿拉貢王國王位，做阿方索二世，令加泰隆尼亞納入咗阿拉貢。


美國眾議院係美國國會兩院之一，另一院係參議院。美國各州喺眾議院中擁有嘅席位比例以人口做基準，但係至少會有一個議員。院內議員總數經法律明定係435個。眾議員任期兩年，可無限連任。現任美國眾議院議長係佩洛西。


《香港人權與民主法案》係美國一個已經生效嘅法案，內容係透過捍衛香港嘅人權、民主同埋自治權，嚟保障返美國喺香港嘅利益。法案早喺2017年正式提出，到2019年6月香港爆發反修例運動之後，民主共和兩黨國會議員同意盡快審議個法案，結果喺同年9月25號，獲得美國國會參眾兩院嘅外交委員會分別通過。


火警級別係一種基本嘅火災測量單位。經常俾新聞界用，「一級火警」、「二級火警」、……最高可能達到「九級火警」。呢個係一種以消防人員數目計算嘅級別。早期，「一級火警」代表畀一個消防隊撲滅嘅火災，「二級火警」代表畀兩個消防隊撲滅嘅火災，等等……最高「九級火警」因為當時城市規劃將消防隊區域劃為方形，每個消防區有八個鄰接區。


卡拉奇係阿拉伯海北部沿海城市，屬熱帶季風氣候，乾燥少雨，全年降雨量大約200毫米，集中喺七、八月，四月到八月係夏季，高溫炎熱，1979年夏季錄過47.8℃嘅最高溫度記錄，十一月到第二年二月係冬季，氣溫涼爽溫和。


開幕禮，又叫揭幕禮，係當一個活動正式開始、一座建築物正式啟用或者一間新舖頭開張嗰陣舉行嘅一個活動，最大規模嘅開幕禮包括奧運會同世界盃。開幕禮嘅儀式可以有剪綵、亮燈、放煙花禮炮，華人地方會切燒豬、舞龍舞獅、燒炮仗。


英國下議院係英國國會嘅主要議院。同英國上議院一樣，都响西敏宮開會。英國下議院嘅官方全名係「the Honourable the Commons of the United Kingdom of Great Britain and Northern Ireland in Parliament assembled」。


2019年10月29號一日內，《2019年提早國會大選法》喺英國下議院完成一讀、二讀、付委，當晚以438對20票三讀通過，並提交到上議院一讀。第日30號就喺上議院通過，並喺31號獲英皇御准，正式生效。


今次提早大選，主要因為英國退歐問題困擾多時。執政嘅保守黨想贏多啲位攞到過半數，方便佢哋通過退歐嘅法案。而在野嘅工黨、自由民主黨、蘇格蘭民族黨等等分別想爭取修訂退歐法案謀求軟退歐、將退歐法案交付公投、二次退歐公投等目標。


納吉係遜尼派穆斯林，喺諾丁漢大學畢業，老婆係羅斯瑪·曼梳。佢係馬來西亞第二任首相阿都拉薩大仔，1976年阿都拉薩死後，納吉獲選為馬來西亞國會北根議員，接咗阿都拉薩呢個位，從而投身政壇。2004年1月7號，納吉任馬來西亞副首相。


納吉在任首相期間，捲入一個馬來西亞發展有限公司醜聞。2020年佢因為涉及弊案嘅「SRC洗錢案」嘅7項指控全部成立，被判監12年同罰款2億1000萬令吉，如果交唔到罰款就加監5年。納吉提出上訴，2022年8月23號俾聯邦法院五司一致駁回，即時送入加影監獄，成為馬來西亞歷史上第一位被判入獄嘅前首相。


2018年納吉落台之後，於5月12號因貪腐案同老婆羅斯瑪·曼梳畀新任首相馬哈迪限制出境。5月16到17號，警方以調查一馬公司案為由，突擊同納吉有關嘅住宅同辦公樓，搜獲大批現款、首飾、手提袋及同名表等財物，總值或高達11億令吉。


7月3號下晝，納吉喺屋企俾馬來西亞反貪污委員會逮捕，佢喺7月4號朝早8點半被帶到吉隆坡法庭。納吉共面臨四項指控，三項係刑事法典第409條文下嘅失信罪，另一項係濫用SRC國際有限公司4200萬令吉嘅貪污罪。


8月8號，納吉被追加3項洗黑錢嘅指控。首項控狀指納吉於2014年12月26號，喺吉隆坡大馬伊斯蘭銀行，以佢嘅個人戶口接收咗2700萬令吉，而呢筆款項實則係非法活動嘅收益。次控狀指納吉於同日同地點，接收500萬令吉嘅非法款項。


9月19號，納吉因涉嫌一馬公司舞弊案而再遭馬來西亞反貪污委員會逮捕，該案中納吉被指涉嫌以個人銀行戶口接收一筆數額高達26億令吉嘅匯款。次日，佢喺大馬反貪法令第23條文下，面對21項洗黑錢同4項貪污受賄嘅控狀。


2021年4月5號，馬來西亞上訴庭就納吉所涉SRC國際公司4200萬令吉案提出嘅上訴舉行聆訊。同日，由於納吉拖欠近17億令吉所得稅，內陸稅收局向佢發出破產通知書，納吉直言，隨住接獲破產通知書，佢將失去國會議員資格，以及失去喺全國大選競選嘅資格。


經過15日嘅開庭聆訊後，納吉嘅SRC國際公司上訴案喺5月18號完成審訊，擇日宣布判決。同樣5月18號，納吉嘅二仔納茲福丁因未繳清高庭於2020年7月諭令佢支付3760萬令吉嘅所欠稅款，而接獲內陸稅收局發出嘅破產通知書。


2008年7月3號，阿都拉薩·巴金達請嘅私家偵探巴拉蘇巴馬廉揭露納吉同阿爾丹杜雅·沙麗布擁有性關係。而阿丹杜雅更係馬來西亞向法國買潛水艇嘅中間人，並曾經向納吉索取50萬美元嘅佣金。巴拉指出，雖然佢俾警方錄口供時，曾告知納吉與同阿丹杜雅擁有親密嘅關係，但警方冇將呢啲內容刪除，冇納入到供詞，檢控官亦冇喺法庭上盤問佢呢件事。


國會反對黨領袖林吉祥反駁同斥責呢番言論，指納吉單方面、獨斷同違反憲法地詮釋喺馬來西亞獨立初期，由各族先輩共同協議嘅建國基本原則。國陣第二大成員黨馬華公會嘅中央宣傳局隔日也特咪發表文告斬釘截鐵地表明馬來西亞係一個世俗國。


納吉喺事發第二日向溫家寶道歉，溫家寶回應為「小事一件」而唔影響兩國邦交。事件被報導後引起馬來西亞國內外普遍議論，而喺國內亦有部分馬來西亞華人認為馬來西亞政府官員漠視中文。亦有部分馬來西亞人士同網民質疑係用咗Google等翻譯程式。


此外，據《馬新社》報導，納吉遠赴澳洲期間呢，喺一場同馬來西亞留學生交流晚宴上所發表嘅演說，獲得出席嘅學生一片讚好。但《當今大馬》通過一個社交網站得悉喺澳洲求學嘅學生，申訴其本身嘅言論遭篡改。當日出席晚宴嘅學生唔認佢《馬新社》嘅報導，聲稱本身嘅言論已遭添油加醋嘅篡改，佢哋反稱納吉當晚嘅演說內容唔咩特別。


2011年10月18號，納吉高調以馬幣3令吉購買特色午餐，菜色包括雜菜、雞肉和煎蕊冰，引起了官方媒體嘅大肆報導。10月20號早上，人民公正黨派出數名議員助理突擊納吉到訪嘅3家「一個大馬人民餐單」計劃餐館，只不過發現3令吉根本買唔到納吉前天食過嘅經濟飯，只能買到白飯、一份魚同一份雜菜，要享用如納吉早前選擇嘅午餐則需花費6令吉。


2015年12月，《2015年國家安全理事會法案》經過六個鐘嘅辯論後喺國會通過。呢法案賦予納吉更大嘅權，可以以安全理由指定馬來西亞任何一區為保安區。執法機構可以喺畀指定嘅一區無使實證進行拉，抄同沒收任何產業。


該法案受到人權組織批評指俾政府濫權。馬來西亞律師公會直呼呢係「傾向成為專制政府」嘅法案。政府捍衛此法案，部長沙希旦表示要法律可以更好嘅協調各制服執法單位，對安全到威脅即時做出反應採取做嘢，仲要法律唔違反聯邦憲法下嘅基本人權保障。


納吉嘅「華裔遭殃論」引起喺野黨強烈批評。民主行動黨居鑾國會議員劉鎮東發文告呼籲人民，畀予納吉同馬華公會一個教訓，以讓佢哋學習尊重選民同民主。另外，行動黨無拉港區州議員黃田志亦喺文告中講，納吉言論係徹頭徹尾嘅恐嚇同煽動，其目的係要令華社感到不安。


2017年11月22號，菲律賓網媒「PhilNews」報導指納吉喺第31屆東盟峰會上，菲律賓總統杜特地致詞時閉目養神。該網媒也截圖了峰會直播畫面，畫面可見納吉閉上眼似乎喺唞，而佢身旁嘅紐西蘭總理阿德恩則神情嚴肅嘅聆聽演講。


佢可以照顧到馬來人嘅尊嚴咩？馬來人嘅議程佢完全唔知。」。對此希望聯盟四黨嚴厲譴責納吉，聲稱林冠英唔適任財政部長，理由竟係因為林冠英係華人，無法維護馬來人尊嚴。佢哋也認為，納吉嘅言論表現出佢係種族主義者。


2020年8月26號，民主行動黨芙蓉區國會議員陸兆福展示咗納吉等多名國民聯盟議員喺仕林補選助選時騎乘摩哆車頭戴宋谷，冇帶頭盔嘅相。針對噉嘅事，交通部長魏家祥表示，佢將示官員根據程式調查噉嘅事，絕對唔偏袒任何一方。


邱威傑表示，創立嘅目的係想傳達、實現大型公民教育課嘅理念。同埋希望帶動全國民眾嘅歡笑、搵返政治上嘅歡樂。歡樂無法黨定調係全國性柔性政黨，唔收黨費、容許雙重黨籍。因應創始人之一嘅陳子見本人唔鍾意香菜嘅個人特色，將反對香菜嘅觀念納入黨綱第二條同第五條之中，但都畀鍾意香菜嘅人入黨。


2019年12月9號，紐西蘭懷特島火山爆發。爆發嘅時候，島上面有四十七人。火山爆發後一直繼續有火山活動，又落大雨，搞到搜救工作好慢。呢次火山爆發導致廿一人死，包括兩個假設罹難嘅失蹤人士，另外廿六人受傷，多數係燒傷，唔少係重傷。


1996年之前，香港嘅保安員係受香港法例第二九九章看守員條例規管嘅。呢條法例並唔完善，例如，呢條法例並未提及開設保安公司嘅條件、亦無提及安裝同維修保安系統嘅人要有乜嘢資格。另外，由於法例只係針對「看守員」，當年有尐僱主以「管理員」名義請人。


1996年，香港政府從新立法，以香港法例第四六零章保安及護衛服務條例取代看守員條例。新法例規定所有擔任保安工作嘅人都必須持有「保安人員許可證」。而所有向客戶提供保安服務嘅公司必須持有「保安公司牌照」。


看守員條例年代，由於法例未有強制規定保安人員需要接受培訓，所以當時只有少數有規模嘅公司會向自己嘅僱員提供培訓，而且未必會認可僱員喺第二度接受嘅培訓。保安及護衛服務條例年代初期，依然係各保安公司自己向新入職保安員提供培訓。


但係後嚟，政府宣報保安人員除咗要有保安人員許可證之外，重必需要有培訓證書。而且呢張培訓證書嘅有效期內，保安人員轉換工作唔需要另外再接受培訓。呢個政策令各大「人力資源培訓」機構開始向有意入行嘅人提供培訓。


另外，每樣執照有唔同嘅發牌條件，亦有唔同嘅期限。例如槍械執照，所有新申請人必須先完成十四小時課程並且考試合格先會得到執照。槍械執照只允許持證人佩帶指定口徑嘅槍。執照有效期係兩年，而且必須每年去認可嘅靶場打兩次靶，另加續牌嘅射擊考試，持證人必須做足，否則個執照就無效。


美國股市，簡稱美股，係美國紐約證券交易所同納斯達克嘅股市。佢通常主要股票表現嘅指標，係道瓊斯工業平均指數、納斯達克綜合指數同標準普爾500指數，所以話「美股升幾多點」，即係「道指升幾多點」、「納指升幾多點」同「標普500升幾多點」。


鄂圖曼帝國，又叫奧斯曼帝國、奧托曼帝國同埋土耳其帝國，係突厥人響1299年到1922年期間建立嘅帝國。立國嘅係鄂圖曼一世。鄂圖曼帝國由小亞細亞開始發展，最勁嗰陣勢力去到歐亞非三大洲，南歐、中東同北非都係佢管，國土西面去到直布羅陀海峽，東面就去到裏海同波斯灣，北面去到奧地利同斯洛文尼亞，南面就去到蘇丹、索馬里同也門。


開頭突厥人喺蒙古高原度住，並喺中國北方建立突厥汗國，之後去咗中亞建立塞爾柱帝國，再去到小亞細亞建立奧斯曼帝國。初頭唔係好勁，但係攻陷咗拜占庭帝國首都君士坦丁堡，同埋改名叫伊斯坦堡之後，就開始勁。奧斯曼帝國話自己係羅馬帝國嘅繼承國，重佔領埋南歐、巴爾幹半島、中東同北非大部份領土。


哈里發係舊時哈里發國嘅阿頭，亦係伊斯蘭教嘅阿頭。阿拉伯帝國滅亡後，哈里發呢個職位先後落入埃及馬穆陸克王朝同土耳其鄂圖曼帝國阿頭手上面。去到1924年，土耳其變做共和國，哈里發呢個職位畀總統凱末爾廢咗。


香港保衛戰爆發之後，奧士邦同佢服役嘅加拿大陸軍溫尼辟擲彈兵團第一營被英軍司令部派往香港，支援當地嘅駐港英軍。1941年12月19號朝早，一營A連同D連嘅士兵喺畢拿山同日軍正面交鋒，死傷慘重，被迫後撤。


奧士邦同佢嘅手下嘅火力掩護，為大部隊搶到寶貴嘅撤退時間。但係到徂當日下晝，A連就被日軍完全分割包圍。日軍猛咁對加軍擲手榴彈，奧士邦執得返其中幾粒手榴彈擲返去日軍道。最後當佢發現有一粒手榴彈佢已經無機會擲走嘅時候，佢一邊大聲警告同僚，一邊成個人撲徂上粒手榴彈上面。


化學家即係研究化學嘅人。一個化學家同其他人做嘢唔同嘅地方就係佢哋通常都會好小心咁檢查身邊每一樣嘢嘅變化。佢哋嘅工作，多數都係研究點樣可以大量生產各種昂貴嘅藥用或者工業用化學品，務求造福大眾或者謀利維生。


每個化學家會有唔同嘅專科，但係佢哋有一啲共同嘅做嘢方法。首先，佢哋睇一種嘢通常都會研究佢係酸定鹼，並且細微到用原子嘅角度去諗嗰舊嘢。其次，佢哋好小心咁測量啲嘢撈埋嘅時候唔同物質嘅比例、化學作用進行緊嘅時候反應嘅速度同𠹺唔同嘢之間化學特性嘅分別。


大部份化學家都係讀到大學畢業就出去搵工做，但係都有啲公司要啲人讀到博士先會請。好多有關化學嘅工作或者大學化學嘅課程對數學、物理同𠹺化學同樣重視，因為化學又叫中心科學，學得化學唔多唔少都要喺科學嘅其他領域入面略通一二。


讀完書之後，化學畢業生，而家做咗化學家，就會出來搵工。佢哋多數會加入化學工業或者做藥劑師。喺好多國家大學其實有一科藥劑學專科，不過都會有人讀完化學跳槽做藥劑師。又有啲化學家會選擇打政府工，做政府化驗所技術員。


泰道響三重縣出世，係屋企第三個仔，所以阿爸勘吉就改佢個名叫「三八」。響十二歲由神戶鐵路教育所畢業之後，響港口運輸事務所同埋一間服裝公司做嘢。響1942年，佢創立咗東京第十製衣有限公司，佢兼任理事長。響1958年，エスエス製薬因為經營不善而面臨執笠危機，所以原社長第六代白井正助宣佈退休，泰道響同年11月接捧做社長，エスエス製薬由白井家族壟斷嘅局面畀泰道破解咗。


武野武治係日本記者，東北地方秋田縣仙北郡六鄉町人，1930年代尾至1940年代初幫過《朝日新聞》報道過好多次有關二次大戰嘅報道而出名。1948年喺秋田縣創辦過《火炬周刊》兼多次提出致力和平反戰、及農村、教育等做主題嘅評論活動。


1988年到1990年、1998年7月1號到2006年6月30號首爾市長、1997年3月5號到1998年3月2號、2003年2月27號到2004年5月24號係是32任,35任韓國總理。2004年3月15號大韓民國總統盧武鉉的彈劾罷免、高建做代總統。


係克羅地亞裔波斯尼亞企業家、電視監製同經理，前南斯拉夫波黑社會主義共和國查普利納人。佢曾經喺1992～1995年嘅波黑戰爭期間以波黑克族嘅軍隊高管身份，開始參加「永久攆走波黑穆斯林」等廿幾項罪名而喺2013年被判咗廿年監禁而提出上訴。


後嚟普拉亞克提出二審，喺2017年11月29號喺荷蘭南荷蘭省海牙嘅國際刑事法院宣判期間駁咗絕大部份上訴嘅內容，期間佢大嗌「斯洛博丹·普拉亞克唔係戰爭犯」嘅言論，重當場飲咗樽不明液體後話「我飲咗呢啲毒藥」，隨後送到醫院後證實不治，終年72歲。


喺1972年慕尼黑奧運會，巴岑輸咗畀隊友約翰·賴特。喺1976年蒙特利爾奧運會小口徑步槍三姿比賽入面，佢同女隊友瑪格麗特·默多克攞到嘅總環數相同，巴岑曾經要求國際射聯同時畀金牌佢哋兩個，當經過審核之後，最尾都係由巴岑個人攞到金牌。


吳孟達喺福建廈門出世，五歲移居香港，1970年代投考無綫電視藝員培訓班，同期考入嘅重有周潤發同導演林嶺東，以排第五名嘅成績畢業。吳孟達響1975年就經已響無綫電視做配角，拍過無數電視劇，不過一直都冇乜人氣。


吳孟達講過吓佢啱啱出道嗰陣嘅情形。嗰陣爛賭，到1980年唔單止爭人30萬蚊賭債，重俾無綫雪起，搞到佢想自殺。後來佢修心養性，重新努力，好好研究演技，終於成功爬返起身，重還晒冚嘭唥債。佢唔單止重新喺電視熒幕出現，1981年仲參演咗生平第一部電影《執法者》。


1989年佢同周星馳拍攝《他來自江湖》之後大受歡迎，佢就噉開始紅。日後佢轉戰影壇，拍嘅戲，都幾乎清一色由周星馳主演。佢喺1990年開始進軍電影界，嗰年佢就憑周星馳主演嘅《賭聖》獲提名嗰年香港電影金像獎最佳男配角，到1991年佢終於憑《天若有情》，榮獲金像獎最佳男配角獎。


其中1990年上演嘅《賭聖》票房勁收四千萬，破咗歷來港產片票房紀錄。1992年周星馳主演嘅五部戲包辦嗰年度票房榜頭五位，其中三部都有吳孟達份。到2001年佢參演嘅《少林足球》再破歷來港產片票房紀錄，收六千幾萬。


嗰日香港時間13點29分，庾文翰畀人發現喺羅湖管制站，當時香港邊檢人員響佢身上搵唔到任何身份證明文件而將佢當做大陸細路送到深圳，之後下落不明，廣東好多地區都有過消息指佢喺當地出現，甚至有傳佢喺廣西一帶，不過被證實嗰啲傳言係欺詐。


練美娟嘅阿爸阿媽係印尼耶加達華僑，之後返香港住。中學讀香港九龍塘基督教中華宣道會陳瑞芝紀念中學，預科讀加拿大神召會嘉智中學，大學讀香港浸會大學通識及文化研究系。佢讀書時期曾經參與now TV節目，畢業後喺電影公司、娛樂公司同廣告公司做過嘢，本來做幕後，2017年開始做ViuTV節目主持，之後亦有參演電視劇。


Lolly Talk係香港一個女子組合，2021年12月底開始喺網上活躍，成員都係嚟自ViuTV選秀節目《全民造星IV》嘅參賽者，但呢個組合係由參賽者自行組織，並唔係由ViuTV管理。組合成員嘅基礎係《全民造星IV》60強進40強回合入面嘅A2組，嗰時表演作品係《Candy Ball》，而呢首歌亦做咗組合頭一隻發佈嘅歌。


Lolly Talk有8位正式成員，其中5位係《全民造星IV》60強進40強回合入面嘅A2組，另外再搵3位《造星IV》96強參賽者加入。淨低一位A2組成員許軼係Lolly Talk嘅初始成員，本身亦都係《全民造星IV》官方女子團體COLLAR其中一位成員，自COLLAR正式出道後暫時停止參與Lolly Talk嘅活動。


1635年參與滎陽之會，議決進取，同高迎祥等人一齊攻打東方。冇幾耐張獻忠同李自成因故分裂，張獻忠帶部下攻長江流域，李自成就攻黃河流域。1637年，俾明軍總兵官左良玉部攻打，張獻忠嘅起義部隊嚴重受損，張獻忠自己都受傷。


1638年，張獻忠喺湖北谷城受招安授予副將。駐地王家河，易名太平鎮，以示休兵。1639年，重舉起反明大旗。轉戰四川境。1641年破襄陽，殺襄王朱翊銘。1643年佔據武昌，稱大西王。1644年8月9日攻破成都，巡撫龍文光、蜀王朱至澍同佢啲妃嬪全部自殺死咗。


清代彭遵泗所寫嘅四卷《蜀碧》詳細記述張獻忠喺四川嘅殘忍至極大屠殺。當時嘅西洋傳教士亦有類似記載。但亦有學者懷疑，四川幾百萬人係唔係真係俾張獻忠殺晒？四川人口由萬曆六年嘅三百一十萬二千七十三到清康熙二十四年估算嘅一萬八千零九十丁，足足少咗三百幾萬人。


哥爾夫球，或者就咁叫哥爾夫，大陸依家譯做高爾夫球或者高球，做係一種運動。目的係將一個波，用支桿打一次或幾次入波地一啲窿入便，而打嘅次數越少為之贏。哥爾夫球無標準球場，個個波地都有自己設計，多數都係草地。


李泰祥係臺灣音樂家，係臺灣原住民阿美族人，喺臺東廳臺東郡臺東街馬蘭大字出世。受過扎實西方古典音樂訓練，佢係從自己生長嘅土地去尋找靈感，更致力將古典音樂通俗化，創作過千樂曲，其中包括「橄欖樹」、「告別」等多首膾炙人口、影響樂壇嘅歌曲，讓更多平民擁抱同接受學院音樂。


林保全細個嘅夢想係成為飛機師，1971年自薦加入無綫電視做配音員，為卡通人物同埋劇集配音，超過一千個角色都係由佢聲演，喺香港電影配音時代係影星洪金寶同傅聲指定嘅配音員，後來亦都為休閒同遊戲節目做旁白，多年為《叮噹 / 多啦A夢》配音而深入民心，由第一集播映到佢死之前，除咗佢去咗亞洲電視工作嗰段時間之外，一直都係由佢配音。


顧方舟進行咗脊髓灰質炎疫苗嘅試驗同生產，尤其係「糖丸」。1960年，佢成功研製出中國第一種滅生脊髓灰質炎疫苗，之後又研製出三價口服脊髓灰質炎疫苗。1984年至1993年係北京協和醫學院院長。佢亦係中國免疫學會第一任院長。


儒略曆一年分12個月，四年一閏，平年365日，閏年2月加一閏日，每年平均長度係365.25日。由於地球公轉週期係稍為短過365.25日，令儒略曆有較大嘅誤差，1582年後教宗格里高利十三世改改佢，變成格里曆，即西曆，用到家下。


特別係詞呢種韻文，李煜係中國史上首屈一指嘅詞人，對呢種文體嘅勃興有好大貢獻，造詣淵深，譽為詞聖、千古詞帝，作品傳頌百世，膾炙人口，係五代詞嘅大成者。佢嘅父王唐元宗李璟喺藝術方面亦係深得評價，佢哋兩父子喺詞史中並稱做南唐二主。


李煜原名李從嘉。昇元元年李從嘉出生，係南唐第二任皇帝元宗李璟嘅六仔。佢母后係鍾皇后，兄長有李弘冀哋五個，細佬有李從善哋五個，有兩個仔李仲寓、李仲宣。李從嘉有個值得留意嘅身體特徵，佢個瞳孔係二重嘅。自幼佢就早早展示出詩文同書畫才能。


受父皇影響，自細李從嘉就爲人仁厚，性格柔弱。佢個皇兄李弘冀對佢既妒忌又憎佢，兼且李弘冀份人比較猜忌人，李從嘉驚畀佢政治追殺，就起號叫鐘山隱士、鐘峰隱者，聲明自己唔關心政治，唔想起爭執。日常之中，李從嘉有大把時間去遨遊山水，從事藝術活動。


李從嘉原本封做鄭王，但顯德六年太子李弘冀死咗，於是佢成咗啲人眼中嘅後繼人，就封爲吳王。建隆二年農曆二月，南唐遷都去洪州，李從嘉立做南唐太子，喺原來嘅國都金陵監國，來擔當代行國事。當年農曆六月，唐元宗駕崩，李從嘉就喺金陵即位，改名叫李煜，史稱南唐後主。


喺內政方面嘅貨幣，佢導入咗鐵錢，引發經濟混亂，就將爛攤子留畀重用嘅韓熙載等臣下去收拾。雖則國力衰退，但憑住江南豐厚嘅經濟實力，李煜自身得以持續絢爛豪華嘅宮廷生活，佢從事嘅文藝活動寫出好多詞作，傳出幾多逸聞。


南唐自李煜父王元宗時就畀後周打敗多次，要向喺汴京嘅中原朝廷稱臣，同時要用埋嗰個朝廷嘅年號。960年開始，宋朝換低咗後周，南唐繼續稱臣，用宋朝年號，但嗰陣佢嘅領土係南方各國中最大嘅，控制住長江全部嘅中游同下游，有住大笪靚地，物產豐富。


宋太祖以統一中國爲目標，用各種理由攻擊各國，滅亡晒佢哋。喺南唐南邊嘅南漢喺971年畀宋朝滅亡，南唐就非常之驚大宋。所以李煜歇力表示佢嘅王國會服從宋廷。「南唐」本來係啲史家方便噉嗌嘅名稱，正式名叫「唐」，南唐皇室自居係輝煌嘅大唐帝國後繼人。


開寶四年，由於憂慮大宋，驚呢個國號會惹嬲宋廷，李煜就將國號改做「江南」，代替原先嘅唐，所以南唐又叫江南國。使用呢個國號係爲咗表示自己滿足於做個揚子江以南嘅小帝國，話自己並冇第啲野心，係個爲獲得宋廷承認而做嘅苦肉計。


同時喺嗰陣，中書省、門下省呢啲官廳名本來係中央政府用嘅，所以應該只有宋廷先可以繼續使用，而江南國就將佢哋嘅名稱改成左內史府、右內史府。同時將原先南唐爵位係王嘅宗親都降格做公、侯。呢啲王嘅爵位其實得皇帝先可以落令降格，而國主唔係皇帝，本來係冇權降佢哋皇族格嘅。


開寶七年，宋太祖命令李煜來朝入闕，李煜因爲病咗行唔喐而拒絕。結果畀咗宋朝口實去侵攻佢，宋太祖就命令曹彬、潘美去攻打南唐。李煜派咗臣下徐鉉去做使臣，原本想用外交平息軍事，但反而刺激起宋太祖，持續包圍金陵10個月倒，最後開寶八年十二月，金陵陷落，李煜投降兼畀宋軍捉咗去北方，南唐歷經三代而滅亡。


當國家處於亡國危機時，李煜仲有閒心去關心詩詞呢啲文化藝術，因此史家普遍認爲佢係個昏庸之君，導致畀大宋武力攻佔嘅國亡家破結局，而佢作爲沒落王族，亦遭遇到求死不得、只能忍辱偷生嘅悲慘命運。然而佢喺自己命運嘅生存體驗中，將自身既傷痛又憂鬱嘅心情淋漓盡致噉寫晒入詩文中，呢啲作品完美噉表現出佢璀璨嘅文學資質，因此後世公認佢呢啲詩詞係名作，流傳至今。


關於佢嘅人生結局，佢條命留到吳越國同大宋合併嗰年，喺佢自身生日嘅七月初七，佢飲咗宋太宗送嘅生辰祝賀酒後死咗。據《默記》同《唐餘記傳》，李煜寫咗思念故鄉同懷念自己王國嘅詞作，件事畀宋太宗知咗，又讀咗佢「故國不堪回首」嘅詞句，就令佢龍顏大怒，於是用牽機藥呢種猛毒暗殺佢，落毒藥喺賜佢杯酒度，李煜嘅死狀好慘，毒發後身體幾十回抽搐、扭曲，最後痛苦到身體似彎弓噉攣埋至死。


李煜雖則唔熱心於政務，但佢有文藝才華，除開佢成就極大嘅詞，佢亦傾注心血喺書法同繪畫領域，另外唐代玄宗編曲嘅《霓裳羽衣曲》當時已經散佚，而佢就專注於復原返首曲。書法上佢有種叫「金錯刀」嘅字體，字體嘅表現特徵係筆觸上有韻味噉微妙震動。


詞喺李煜嘅亡國經驗前後分別有住唔同嘅詞風。喺宮中生活時，佢啲作品幾乎都係吟詠花鳥風月同埋男女間嘅曖昧情愫，風格華美。而到咗幽禁生活嘅境遇，令李煜嘅心情有咗好大變化，由此生出哀切之感，表現爲後悔心境、同埋帶住悲壯感受嘅望鄉懷念，喺藝術上進階到更高一層。


李煜將佢自用嘅文具發展成文房四寶，係文具史中嘅人物。佢攞玉做筆，硯係龍尾硯，墨由名匠李廷珪出品，紙係有名嘅澄心堂紙，呢種紙嘅稱呼出自李煜喺宮中閱覽上奏文表嘅書齋，建築名就叫澄心堂。呢啲嘢都設置咗專門嘅部局去製造，可見李煜對此投入咗相當嘅熱情。


穀神星嘅直徑大概950公里，係小行星帶之中已知最大最重嘅天體，大概佔小行星帶總質量嘅三分之一。近期嘅觀測表明穀神星接近球體，唔似更低重力嘅天體冇規則嘅形狀。穀神星表面可能由水冰同各種水合礦物組成，好似碳酸鹽同粘土等，整體可分為巖殼同佢下面嘅冰幔，響外殼下，甚至可能存在一個液態水嘅海洋，咁令佢成為尋找外星生命嘅潛在目標之一。


愛爾蘭王國，係大不列顛王國曾經嘅共主邦聯國，由英王亨利八世通過《1542年愛爾蘭王室法》建立，取代之前嘅愛爾蘭領地。喺《1800年聯合王國法》通過咗之後，愛爾蘭同大不列顛合併成大不列顛愛爾蘭聯合王國，愛爾蘭徹底失去獨立地位。


澳洲總理大臣係澳洲嘅政府首腦，由澳洲總督代表英王兼任嘅澳洲君主任命，按慣例係由執政黨，即係獲得主要係眾議院多數信仼嘅黨魁去做。而且絕大多數總理本身都係眾議院議員。仼期同行其他西敏制嘅國家總理或者首相一樣都係唔定，祇要原本做總理嗰個唔再係執政黨黨魁、或者佢領導嘅政黨喺大選中輸咗，唔再獲得國會多數信仼而下野，就會畀總督革扯，而形容依個情況嘅政治術語就係「等候女王發落」。


接近元旦倒數，在場聚集咗近2萬人，場面開始失控，有人噴氣罐式綵帶，又噴啤酒同汽水，又掟酒樽同磚，重燒報紙。到1993年1月1號零時倒數之後嘅幾分鐘內，有人首先跌倒，人群好似骨牌咁相繼跌倒，同時威靈頓街又不停有人群湧入，令到出現人踩人情況，有人甚至俾五層嘅人壓住。


中環，又叫中區，係香港一地，地處香港島北岸，域多厘城四環之一。環頭西起消防街、急庇利街、城皇街、樓梯街，東至金鐘道與灣仔相接，南便去到堅道，北便經干諾道中望海。圍起上嚟約莫有309英畝。中環自香港開埠計起，一路都係行政同商業中心，亦係香港政府、香港立法會所在地，故此有人話此地乃係「香港心臟」。


現時花園道同鐵崗之間個山仔，大早開埠嗰時經已欽定為政府用地。故此政府機關即如港督府、輔政司署、軍需局、兵房都通通擺響嗰處。而海關、海軍船塢、添馬艦海軍基地亦建於中環海旁。時移世易，雖則香港幾經變遷，不過舊蹟依然。


舊陣時重未曾填海，德己立街、威靈頓街嗰頭洋行多過米舖。當其時嘅洋行成棟樓都係佢嘅，樓下係辦公室，樓上就做職員宿舍。中環銀行亦都多到離晒譜，幾乎冚棒冷外國銀號都將總行置於中環。就咁，皇后大道中打上慢慢變成金融商業區，南便就做咗商業住宅地。


家陣中環住宅同商業分得一清二楚。威靈頓街南便係住宅地，海旁係商業中心，石屎大廈林立，即如國際金融中心、交易廣場、置地廣場、匯豐銀行大廈、中國銀行大廈、怡和大廈。座座大廈都零舍唔同人，每每令遊客歎為歡止。


蘭桂坊係香港島中環嘅一條斜路，响下面德己立街同上面雲咸街之間。蘭桂坊最出名有幾十間西餐廳同埋鬼佬酒吧，營業時間嚮黃昏到零晨，通霄狂歌熱舞。蘭桂坊是香港經濟發展嘅典範，由加拿大商人盛智文開發出嚟，佢已經畀人封為「蘭桂坊之父」。


「蘭桂坊」呢個名嘅由來有兩個講法。喺19世紀嘅時候，香港華洋混雜，而因粵語通常俗稱白人為「鬼佬」，故此「爛鬼坊」之名應運而生。但後來因為啲人覺得呢個名不雅，所以最後改名為「蘭桂坊」。另一個講法就話廣東南海九江鄉里喺香港發展嘅時候，借用咗九江煙橋村蘭桂坊之名嚟命名呢條街。


由Gordon Huthart喺1978年12月23號開辦嘅的士高舞廳「Disco Disco」喺德己立街40號地庫開張之後，加速咗蘭桂坊一帶嘅發展，同時令到佢成為聞名中外嘅娛樂場所，受到唔少名人、娛樂圈藝人同埋外籍人士歡迎。


喺1983年，有「蘭桂坊之父」之稱，原籍加拿大嘅猶太裔商人盛智文因為覺得喺香港生活嘅外國人欠缺社交場所，同時間受到佢自己成長之地滿地可嘅新月街 啓發，所以決定喺蘭桂坊開一間叫「California」嘅餐廳。


喺2009年，盛智文決定喺成都再起另一個蘭桂坊，但經濟成效未如預期理想。不過佢反而喺下一年就將加州大廈同加州娛樂大廈合併發展為單一樓宇，將個別分散區內嘅食肆、酒吧同埋健身中心整合喺同一幢大廈入面，而樓高27層嘅加州大廈亦都喺2015年落成。


蘭桂坊日頭水盡鵝飛，夜晚人山人海，尤其公眾假期前夕，越夜越美麗。零晨3~4點酒吧打烊，蘭桂坊冇早市，平日中午有附近白領嚟食西餐，放工嚟Happy hours，黃昏日落酒吧鋪頭開工，鬼佬食客貪佢地方靜中帶旺，鬼鬼地。


建喺日內瓦湖流入羅訥河之處，日內瓦州首府。日內瓦有好多國際組織，包括聯合國歐洲總部。兩次世界大戰之間，國際聯盟嘅總部就喺到。而家重有好多國際組織喺日內瓦設立總部或辦事處，包括有紅十字會總部。屬於聯合國嘅組織有世界衛生組織等。


由上世紀90年代尾開始，廣州部分中小學校禁止學生喺校內講粵語，違例會被扣「道德操行分」，有人話「講廿句粵語，三好學生無緣」。同時間亦有啲家長發現佢哋嘅仔女㗽屋企都唔講廣州話，甚至乎對粵語配音嘅卡通片都冇興趣。


另外，隨住越來越多非粵語使用者嘅遷入以及推廣普通話嘅影響，廣東省甚至廣州市內一啲非粵語使用者唔單止拒絕了解同學習粵語，甚至排斥同歧視粵語，稱粵語係「鳥語」、「唔係人話」，並蔑稱粵語使用者係「南蠻」、「猴子」，經常引起粵語使用者同非粵語使用者之間嘅爭執。


喺2010年6月廣州市政協喺網上搞咗一個網上問卷調查，建議增加廣州市營電視頻道嘅普通話節目，問卷內容一面倒，類似軟強迫，令人質疑，即時引起廣州市民嘅強烈反對，超過八成人反對呢項提議，並且引發廣府話存廢嘅激烈討論。


同月有報道指廣州嘅執信南路小學要求學生喺課外時間都要講普通話，有受訪家長話學生如果被發現講粵語，就會被記名並交畀教師處理，甚至以扣分、「全校點名批評」作懲罰，令到佢個女唔敢講粵語，再係噉落去就連粵語都唔識講。


7月16號，廣東省委書記汪洋喺廣東省委十屆七次全會上引用《論語》故事，表示廣東基本上已「富之」，下一步更重要嘅係「教之」，要「以教開智，以文化人」，喺講到點樣「教之」嘅時候提到要推廣普通話。香港《蘋果日報》指汪洋嘅講話反映官方對民間呼籲保護粵語嘅立場仍然強硬。


因為廣州地鐵江南西站A出口地處繁華商業區，人流量大，現場好難區別主動參與集會人士同埋行街人士，所以關於參與人數嘅數字有多種講法。香港《蘋果日報》指差唔多有一萬人參加，香港《文匯報》就話有幾百人參加，自由亞洲電台粵語部引述在場人士話有二千幾人參加。


洗黑錢係指將犯法攞番嚟嘅錢，用啲方法將佢變成睇落合法嘅錢。其他中文地區通常會就咁叫洗錢，但廣東話「洗錢」同「使錢」同音，所以都係叫番全名。而且「洗黑錢」個「洗」亦都同「使錢」個「使」無關，只係因為最早期有罪犯用洗衫鋪掩飾，將黑錢當做鋪頭合法收入，所以就叫做「洗黑錢」。


布魯諾喺那不勒斯出世，原名叫 Filippo Bruno，但係佢後嚟改名叫 Giordano Bruno。佢十五歲就做咗修士，喺修道院讀到好多古代典籍，受到古埃及赫爾墨斯主義影響，相信太陽係地球同行星嘅中心。


布魯諾唔係一個數學家，佢係用哲學思考去推演。佢唔係一個無神論者，相反，佢認為無限嘅宇宙更加顯示上帝無限嘅創造力。佢一開始係一個天主教多明我會修士，但係佢喺日內瓦嘅時候改信加爾文教。之後，因為佢嘅宇宙論太過大膽，否認幾個天主教核心教義，連支持日心說嘅天文學家都接受唔到，結果喺1600年被羅馬嘅宗教裁判所判處火刑，監生燒死喺羅馬嘅鮮花廣場。


佢哋依照《奧林匹克憲章》領導「奧林匹克運動」，為奧運會同埋五環會徽嘅專屬管理機構，係領導奧林匹克運動同埋決定有關奧林匹克運動問題嘅最高權力機關，對每4年搞一次嘅奧運會擁有一切權力，佢同佢哋嘅成員國或地區、同埋國際單項體育組織互相承認。


聯邦調查局係美國司法部主要調查罪案嘅政府機關，響1908年正式成立，佢係根據美國法典第28條533款，調查罪行兼反恐。有時佢都會同中情局聯手報案。佢都係美國嘅一大情報機構，專門對付一啲匿埋響美國嘅大罪犯同埋外國特工。


聯邦調查局嘅歷史可以追朔到響1896年成立嘅國家刑事鑑定局，但係佢冇任何真真正正屬於自己部門嘅特工。響1901年，當時嘅美國總統威廉·麥金利畀人暗殺，令到當時司法部長波拿巴意識到情報嘅重要，加埋羅斯福總統嘅命令，所以波拿巴同好多個部門申請，希望得到佢哋支持。


終於響1908年，波拿巴成功將國家刑事鑑定局轉型做調查局，仲成功有第一批真正屬於自己部門嘅特工。響1932年再次改名，叫美國調查局。響1933年，美國調查局同禁酒局合併，改名叫調查處。響1935年，調查處變做美國司法部嘅直屬下屬機構，並響同年改名叫聯邦調查局。


京劇亦叫京戲、平劇、國劇，係中國戲曲曲種之一，被視作中國國粹。分佈區域以北京為中心，北到遼寧、南到江蘇。京劇喺十九世紀中期形成，融合咗徽劇同漢劇，亦吸收咗秦腔、崑曲、梆子、弋陽腔等嘅藝術特點，腔調以西皮同二黃為主，主要以胡琴同鑼鼓等伴奏。


賴若愚係中華人民共和國政治人物。佢嘅原姓係來，名係秉敬。佢喺山西五台縣高洪口唐家莊出世。佢喺1929年加入中國共產黨。1950年9月至1952年10月期間佢做過中共山西省委書記兼任山西省軍區政治委員。


1951年2月至1952年5月佢擔任過山西省人民政府主席。到咗1952年，調任中華全國總工會任秘書長。1953年5月至1958年5月，擔任全國總工會主席、書記處書記。1954年，當選為第一屆全國人民代表大會常務委員。


沙林傑喺紐約一個猶太富商屋企出世，喺15歲時就俾老竇送到賓夕凡尼亞州一間軍事學校。1936年沙林傑喺軍事學校畢業，1937年又俾做火腿進口生意嘅老竇送到波蘭學做火腿。沙林傑喺紐約嗰陣就開始向雜誌投稿，多數都係為咗賺錢，但間唔中都有好文章，當中包括《香蕉魚嘅好日子》。


1946年沙林傑退伍，返到紐約開始專心創作。佢嘅第一本長篇小說《麥田捕手》喺1951年出版，好成功，令佢一舉成名。之後嘅作品包括《法蘭妮與卓依》、《舉高屋樑，木匠們》同《西摩簡介》同埋收錄咗他寫嘅短篇古仔《九個故仔》，但係唔似《麥田捕手》咁成功。


《麥田捕手》獲得成功之後，沙林傑變得更孤僻。佢喺新罕布什爾州鄉下河邊小山附近買咗90幾英畝地，喺山頂上起咗間屋仔，過住隱居嘅生活。佢雖然未放棄過寫作，但喺1951年之後，就好少公開出版自己嘅作品。後期作品亦越來越傾向東方哲學同禪宗。


1999年，沙林傑喺34年無發表任何作品後終於發表咗新長篇小說《哈普沃茲16，1924》。《哈普沃茲16，1924》最早是以短篇形式出現喺1965年《紐約時報》。沙林傑將這本作品授權一間細出版公司，但是到依家佢嘅作品都未出版。


沙林傑喺歐洲期間曾經同個女醫生結婚，但冇耐就離婚。1953年佢同一個叫克萊爾道格拉斯女學生相識，兩人後來喺1955年結婚，但之後又離婚。1972年沙林傑喺一本雜誌見到一個叫喬伊斯梅納德嘅耶魯大學女學生嘅文章同埋相，即刻俾佢吸引，兩人開始通信，份關係喺十個月之後就冇咗。


明富環球係美國嘅期貨交易商。2010年3月，Corzine開始做明富環球嘅主席同埋行政總裁。佢銳意將明富環球打造成另外一間高盛，所以積極做一尐高風險交易，例如大舉買歐豬五國嘅債券，市場上都有人將呢間公司叫做「小高盛」。


2010年3月，Jon Corzine開始做明富環球嘅主席同埋行政總裁。Corzine之前係投資銀行高盛嘅行政總裁，上任之後銳意將明富環球打造成另外一間高盛，所以積極做一尐高風險交易，例如大舉買歐豬五國嘅債券，市場上都有人將呢間公司叫做「小高盛」。


隨住2011年歐債危機湧現，明富環球喺2011年10月25號宣佈季度業績嗰陣時話佢哋一季蝕咗1億9160萬美金。因為佢哋投資咗好多落去歐洲政府發行嘅債券，而喺之前穆迪、惠譽等等評級機構將呢尐債券嘅評級降至垃圾級，令呢尐債券嘅價值大跌。


1965年，徐小鳳報名參加咗一項由天天日報同埋「南國試驗劇團」聯合兩家公司舉辦嘅「香港之鶯」歌唱比賽，結果同佢一齊報名、積極力爭出閘嘅兩個同學落選，徐小鳳就無心插柳，憑一曲白光嘅《戀之火》登上冠軍寶座。


徐小鳳嘅事業發展有四個階段。佢早期喺文志唱片同埋永恆唱片主要唱口水歌－－即係翻唱人哋嘅作品，例如《淚的小花》、《情人的眼淚》、《午夜結他》同埋《愛情的代價》等，直到1978年嘅《大亨》先有為大眾熟悉而又屬於自己嘅歌。


徐小鳳其後轉投新力，唔再唱口水歌，真正成為獨當一面嘅歌手，係佢嘅事業轉捩點。喺佢六張大碟中，歌曲以改編日本或歐美樂曲為主，包括《風雨同路》、《人生滿希望》、《夜風中》、《人似浪花》、《黃沙萬里》等，亦偶有本地創作好似《漫天風雨》同埋《風的季節》。


徐小鳳翌年改投康藝成音。期間徐小鳳一度同近乎壟斷電視音樂節目嘅無綫電視鬧得唔開心，因此雙方停止合作。冇咗電視宣傳並冇將徐小鳳打沉，順住新力兩首流行作品嘅氣勢，徐小鳳憑《隨想曲》獲得香港電台十大中文金曲獎，並為最高票數獲獎，奠定徐小鳳喺歌壇嘅不倒地位。


其後喺1985年嘅演唱會創下10場紀錄，進一步確認徐小鳳嘅殿堂地位。唔計精選唱片，康藝成音同佢出版咗三張原創唱片、兩張演唱會現場錄音同埋一張重唱國語經典老歌嘅唱片，後者銷量也達白金，可謂異數。除《隨想曲》外，期間嘅成功作品包括本地創作嘅《星光的背影》、《情比雨絲》、《順流逆流》，同埋改編日本樂曲嘅《星星問》、《風裏的呼喚》。


1986年，徐小鳳加盟寶麗金。首張大碟《每一步》至為成功，除同名嘅改編歌外，歌曲重包括後來分別成為無綫劇集《流氓大亨》主題曲同插曲嘅《城市足印》同埋《婚紗背後》，後者成為佢嘅首本名曲。呢段期間，其他為人熟悉嘅歌曲有本地創作嘅《冬》、《誰又欠了誰》、《一縷情絲》及《雙城記》，重有改編嘅《流下眼淚前》同埋《夢飛行》。


徐小鳳喺1983年至2006年期間，喺香港共開咗169場演唱會，徐小鳳可以講係演唱會嘅經典代表人物。特別係1992年嘅43場個唱，根據香港旅遊協會小冊子資料記錄，更被列入嗰時嘅世界紀錄。徐小鳳聲勢嘅顛峰時期，可以話係從演唱會開始，比較有趣嘅係，呢個係喺後輩梅艷芳當紅之後嘅事，嗰時你爭我奪，我一個徐廿二，你一個梅廿八，我再一個徐卅三，演唱會王者之爭方休。


徐小鳳嘅私人生活一向低調，但佢嘅神秘婚姻就幾哄動。徐小鳳喺70年代因為同後來成為香港政壇名嘴同埋香港立法會議員嘅鄭經翰合辦演唱會而結緣，兩人喺1974年結婚，但婚姻只維持咗5年，喺1979年離婚。呢段神秘婚姻直到1994年至被披露出嚟，震撼一時。


武宮正樹嘅棋風同一般圍棋手好唔同，佢嘅棋風係屬於自己創立嘅「宇宙流」。而佢本人嘅落棋手法都好唔一般，佢主要係以棋中心為目標，甚至可以放棄埋最容易赢嘅邊角，而佢嘅棋佈局就比較著重外勢。每當佢執黑棋嘅時候，幾乎每次都係會用「三連星」手法去開局。


穆拉圖·特肖梅1976年9月去到中國留學，入咗北京語言學院來華部一系基礎漢語課堂，所以講到一口流利普通話 ，而且熟悉中國文化 。1977年入北京大學哲學系，係中華人民共和國總理李克强嘅同期校友。1982年攞到學士學位，做咗兩年嘢之後，喺1984年至1991年返咗北京大學國際政治系繼續深造，攞埋碩士同博士學位。


穆拉圖·特肖梅1991年入埃塞俄比亞外交部，歷任政策制定及培訓司司長、駐日本、澳洲、中國大使，跟住又做過埃塞俄比亞聯邦政府經濟發展及合作部副部長、農業部部長，2002年10月做議會聯邦院議長，2013年10月做埃塞俄比亞總統。


另外，周小龍喺2007年創立 The Rink Limited，成為公司行政總裁同埋股權持有人。之後，公司亦喺中國大陸發展，分別喺2017年喺重慶、2018年喺長沙同2019年喺成都開設 The Rink 溜冰場，之後喺2020年5月將The Rink出售。


2020年7月6號，周小龍宣佈參選2020年香港立法會選舉，競逐傳統功能組別嘅體育、演藝、文化及出版界功能界別。周小龍係選舉宣佈延期前唯一一個泛民主派獲選舉主任確認提名嘅候選人，但係第三波肺炎疫情爆發，選舉褪遲一年。


2021年5月6號，周小龍喺荃灣嘅 Chickeeduck分店畀警方國安處人員以涉嫌違反《香港國安法》為由搜證超過一個鐘。事後周小龍表示，警員手持搜查令，喺未有解釋理由下搜查店舖。警方喺搜查過程入面無檢走舖頭任何物品，當周小龍向警員詢問「無嘢搵到係咪即係無事」同埋聽日可唔可以繼續營業等，警員就話「我唔需要答你」。


周小龍又話，警員警告佢以後若果再有違反香港國家安全法物品，警方會保留追究權利。佢又質疑警方嘅做法係白色恐怖，又指以佢理解自己並無犯法，可以繼續做生意，又話「白色恐怖當佢無到，我唔驚呀」，之後會繼續營業，但就搞到Chickeeduck喺2021年11月撤出香港市場。


陳永業喺1990年入行做香港電台唱片騎師，曾經喺1994年出唱碟《移情別戀》，同埋喺香港電台第一台同蔡齡齡一齊主持《開心新航線》，同時亦喺1993年到1999年為上海東方廣播電臺《上錄音樂萬花筒》主持中文歌曲龍虎榜，廣受大陸歌迷歡迎，1999年到2001年主持香港電台第一台《樂天新一派》。


《海賊王》係日本動漫作品，用海賊做題材，作者係尾田榮一郎，1997年開始喺《週刊少年JUMP》連載，截至2018年6月已經出咗89本單行本，喺2021年9月3號喺日本出咗第100本單行本，加埋已經一共賣咗超過1億本書，有啲單行本仲賣咗超過300萬本書添。


2014年，柴靜對中國嘅環境問題進行咗一次獨立嘅調查，並將結果拍成紀錄片《穹頂之下》。截至2015年3月1號，電影喺中國有超過1.5億次收睇，開始造就中國嘅污染同環境政策進行辯論，套片嚮2015年3月7號畀當局關閉。


馬馬杜·巴係塞拉利昂嘅足球員，北方省概納杜古區卡巴拉人，司職攻擊型中場同埋前鋒，效力過咸史達斯、洛格倫體育、全南天龍、廈門藍獅、浙江綠城、艾卡迪沙、黑池全能等7間出名嘅足球會。2000～2008年入選過國家隊踢波。


瑪莉亞·納拿係一位已經死咗嘅德國女低音歌唱家兼全球出名嘅歌劇院演唱家。喺德國嘅調素多爾夫出世。佢喺2000年聖烏蜀剌體育館畢業，跟住就去咗羅拔史古曼學院嗰度學嘢，之後喺2006年嘅歌唱大賽入面攞咗第三，跟住喺2009年到2014年期間俾歐美嘅媒體界報道咗佢。


夏尉喻係香港電影演員，外號「串嘴Barbie」，曾經試過參選香港小姐同亞洲小姐，但都入唔到圍，之後去拍電影，作品包括《喜愛夜蒲3》、《台北夜蒲團團轉》 。到2014年佢參加周星馳搞嘅《美人魚》演員招募，拍咗段搞笑短片拉票，先至多人識佢。


Super Junior係SM Entertainment喺2005年所推出嘅男子組合，喺2005年11月6號出道，當時有12位成員，包括利特、希澈、韓庚、藝聲、強仁、神童、晟敏、銀赫、始源、東海、厲旭、起範。


第13位成員圭賢喺2006年5月加入。2009年12月韓庚對SM公司提出解約，2010年12月韓庚勝訴，正式退隊，宣告單飛。2015年8月18號，起範同SM經紀公司合約期滿，正式離開公司及Super Junior。


山新，網名為山攻攻、山新德南，真名王宥霽，曾用名為王爽，中國大陸配音員，聲創聯盟中文配音社團同北斗企鵝工作室人員。佢藝名嚟自名偵探柯南嘅主角工藤新一同佢日文配音員山口勝平。2016年5月20號喺微博發表自己同皇貞季結婚。


林耶凡係加拿大唐人，湖南常德安鄉出世，10歲鋼琴已過十級，13歲跟阿媽移民加拿大。佢喺溫哥華高中同多倫多大學畢業，大學主修戲劇同埋國際關係，輔修歷史同政治，定居多倫多。佢19歲出道，夢想入荷里活，佢主演嘅電影《前生緣》曾榮獲美國加州The Indie Fest電影節優秀獎同2011年墨西哥國際電影節金棕櫚獎。


黃碧蓮，溫哥華出世，祖先係越南華僑，係香港女主持、演員同模特兒。依家係無綫電視旗下經理人合約女藝員。參加過2012年溫哥華華裔小姐競選攞到最上鏡小姐獎項。2014年參加2014年度香港小姐競選，因樣貌甜美而成為大熱之一，但三甲不入，以一票之差失落最上鏡小姐，而呢年最上鏡小姐由冠軍15號邵珮詩攞到。


李日昇曾經諗過放棄唔做演員，去考消防員，但畀黃浩然點醒之後，就入咗2013年第27期無綫電視藝員訓練班。2016年，好多人讚佢喺《城寨英雄》裡面做「王小智」表現唔錯。2018年又喺《棟仁的時光》入面扮亞氏保加症患者「鍾尚正」一樣畀網民讚。


2020年4月，李日昇喺自己嘅Instagram頁出Post寫咗己亥逆權運動嘅口號「光復香港，時代革命」，係頭一位現職無綫藝員有咁明顯嘅表態，引起正反兩方網民分別力撐同圍剿，結果佢就同無綫電視唔再續約。


王敏奕12歲時開始做平面模特兒，同年開始拍青春劇，之後開始拍電影同廣告。2013年，佢拍無綫電視劇集《女人俱樂部》，扮李麗珍角色嘅後生版，喺套劇播出之後受到觀眾關注。2019年，佢拍ViuTV電視劇，挑戰高難度角色。


1877年8月28號，佢出咗世，嗰時老豆德川慶喜改佢個名叫德川博。響1887年，佢跟大佬德川厚由靜岡搬去東京，同年4月佢入讀學習院。響1890年2月，佢正式做咗池田輝知契仔，重娶埋佢個女亨子做老婆，響同年4月改名做池田輝博。


響1896年，佢同同族嘅池田源借錢成功，開咗池田農場。同年，佢響學習院初等科畢業。響1898年，佢陸軍士官學校畢業。響1899年，佢做到陸軍步兵少尉。1902年，佢做到貴族院議員。響1907年，當時嘅嘉仁皇太子嚟到鳥取市，池田佢甚至可以將自己間屋畀咗佢。


響日俄戰爭爆發之後，守正王出任參謀本部，同時出任第3軍。後嚟上頭幾欣賞佢響呢場仗嘅表現，於是守正王獲勳為四級金鵄章。之後，佢再次去法國留學，仲響法國聖西爾軍校畢業。返嚟日本後，佢先後做過第16師團長、陸軍大將同埋陸軍元帥。


響1940年，守正王獲勳為大勳位菊花章頸飾。1943年，守正王接替細佬多嘉王，出任伊勢神宮祭主。1945年，佢改為做皇典講究所第6任總裁，期間仲先後兼任軍事参議官、日佛協會總裁、在郷軍人會總裁同埋大日本武德會總裁。


響1945年，日本戰敗投降，而麥克阿瑟下令當甲級戰犯咁拉咗守正王，係第一個畀人當係甲級戰犯拉嘅皇室成員。守正王畀人拉呢件事響當時日本引起好大騷動，因為守正王係伊勢神宮祭主，係代表緊日本神道同埋皇室嘅重要支持者，呢件事令到日本市民改觀，令佢哋意識到就算係皇室都有可能坐監。


響1947年，駐日盟軍總司令決定要令一啲離當代天皇血統比較遠嘅皇室成員皇籍脫離，守正王同樣冇得避免。當佢降為平民之後，駐日盟軍總司令唔賠錢畀佢，而守正王先前嘅宮邸已經因為東京大轟炸而嚴重受損，加上之後又畀人打劫，所以守正王一無所有，唯有賣咗自己響鄉村嘅別墅去還債。


王苗係中國大陸嘅男演員，北京人。2013年出道，曾經拍過《胭脂債》、《獵靈師之鎮魂石》、《空中屍變》、《諸神下凡二天宮戰神》、《誰的青春不叛逆》、《陽光下的舞者》呢啲電影，及《迫在眉睫》同《警察日記》劇集先至出名。


香港喺1941年4月1號至9月30號開始實行夏令時間，即係夏季期間嘅日子比正常時間快一個鐘。1941年12月，日軍佔領香港。喺香港日治時期，香港名義上全年採用夏令時間，實際上係令到香港時間同日本標準時間一致。


葉利欽係個充滿爭議嘅政治人物，佢喺蘇共年代因為矢言打擊貪污而聲名大噪。喺1991年6月12號佢以 57% 嘅得票率當選俄羅斯蘇維埃聯邦社會主義共和國總統，成為俄羅斯史上第一個民選總統。佢執政嗰陣推動自由市場經濟同埋民主體制，但係佢採取「休克療法」嚟令到俄羅斯由原本嘅計劃經濟盡快走上資本主義，包括放寬蘇聯時期嘅物價管制，同埋大幅削減政府開支。


但係呢啲政策就令到俄羅斯經濟瀕臨崩潰，最後更加以武力鎮壓反對者。佢嘅政權亦都飽受貪污醜聞困擾。而喺任內兩次攻擊車臣，但係未能夠平息車臣分離主義分子，亦都動搖佢喺國民嘅領導地位。喺距離2000年重有幾個鐘頭之前，佢突然宣佈辭職，任命總理普京做代總統，震驚朝野，就咁完咗佢嘅政治生涯。


市政局前身係1883年成立嘅潔淨局，1936年改組做市政局，1997年主權移交後改做臨時市政局，1999年底，時任特首董建華以推行「市政服務改革」做理由，將市政局解散，工作大致由食物環境衞生署同康樂及文化事務署接手。


區域市政局係香港舊時一個法定機構，負責新界嘅市政服務，包括食物衛生、環境衛生、康樂、文娛等等，1986年成立，1997年主權移交後改做臨時區域市政局，1999年底廢止，工作大致由食物環境衞生署同康樂及文化事務署接手。


據新華社新聞話，有人見到離事故現場一條馬路嘅外灘十八號三樓，有人從窗抌出好飲美金嘅優惠券，而且呢啲紙隨風飄咗去觀景台嗰面，搞到好多人以為係錢就跑去執做成人踩人。有網民話係有關當事人造成人踩人事故，後嚟當事人死口唔認，而且話警方已經介入調查。


出事嗰晚，上海市人民政府就搞咗嗰工作組。工作組由市長楊雄做阿頭，上海市、黃浦區政府嘅部門都加入呢個工作組，設咗醫療、調查、埋尾、輔導四個小組嚟分工。中共上海市委書記韓正同上海市長楊雄等人亦喺出事嗰晚趕去現場睇，亦去到醫院探吓傷咗嘅人，而且召開咗緊急會議。


2015年1月1號朝早，中共上海市委、上海市政府召開咗緊急會議，傾下點樣埋尾同做好安全工作。市委書記韓正話要及時準確發布死傷者嘅消息，同埋要搞好全市嘅大型活動安排，停止一啲安全準備做得唔好嘅活動。同時，亦徹查呢件事嘅起因，汲取教訓。


2020年2月18號，CGTN同新華社等5間中國媒體被美國國務院認定為「外國使團」，並作為北京當局嘅宣傳新聞機構。有匿名國務院官員回應事件嘅時候，就話大家都知道佢哋永遠都係被國家控制，而且隨著時間發展，攻擊性亦越來越強。


2020年5月26號，英國通訊管理局決定，對CGTN喺2019年8月11號至2019年11月21號期間，報道香港逃犯條例爭議缺乏應有嘅公正作出處罰，而CGTN可能面臨罰款或者吊銷廣播執照。英國通訊管理局亦表示，佢哋仲調查緊其他3宗有關CGTN嘅投訴。


新疆維吾爾族人被指受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月新疆棉花風波，多個國際品牌發表聲明批評中國強迫新疆維吾爾族人勞動，因此唔再用新疆棉花。


事件引起全球唔少關注，中國環球電視網喺3月28號刊出署名「布望」嘅法國自由記者評論，該記者聲稱新疆無迫害人權、種族滅絕等問題，但法國《世界報》就查證，發現法國並無呢個記者。事件引起外界批評，戰略研究基金會研究員彭達茲就抨擊，話中國官媒竟然以假記者名義、用法語發表文章，令人難以想像。


澤·卡鐵耶係布禮斯公國嘅探險家，布禮斯公國同法國合併之後加入法國籍。卡鐵耶爲法國出大西洋探險，搵去東方嘅路徑。佢去到北美洲之後，沿著聖勞朗河探險，並且製作地圖，為日後嘅新法蘭西殖民地打咗基礎。佢用當地易洛基話裡面嘅「村落」爾個詞，將佢製圖嘅地區命名為「加拿大」。


亨利·馬蒂斯喺法國北部省嘅康布雷附近出世，1887年去巴黎學法律，畢業之後返鄉下做地方法院行政官。佢有闌尾炎嗰時，第一次開始作畫，重發現咗入面嘅樂趣「好似喺天堂入面」。1891年，佢返去巴黎，喺朱里安學院學繪畫，成咗布格羅同埋莫羅嘅學生。


佢嘅作品喺1901年第一次參展，1904年第一次開個人畫展。1905年佢去南方同安德烈·德朗一齊做嘢，不時去蘭色海岸，佢呢個時侯嘅風格變成平坦嘅畫面，輪廓鮮明，唔顧細節，色彩大膽，變成咗野獸派嘅領袖。


宮本智美係日本足球員，踢中場，曾經喺1997～2007年間為日本女子足球代表隊出場77次，入咗13球。佢代表日本參加過1999年FIFA女子世界盃、2003年FIFA女子世界盃、2004年夏季奧林匹克運動會同2007年FIFA女子世界盃。


組合特點係成員多數係後生女仔以及不斷加減成員以維持新鮮感，平均每年就會加減成員一次，人數最多曾經去到16人，係Hello! Project內成員加減最頻密嘅組合。最佳作品係1999年銷量超過164萬張嘅「LOVE MACHINE」，當時嘅組合特色係成員年齡差距極大，相差可以超過12年，因此歌迷年差亦好闊。


梁茵喺香港出世，祖籍廣東佛山順德。佢阿爸做地盤工，阿媽就做家務助理同中醫穴位按摩治療師，仲有個細佬。佢中學嗰時讀粉嶺官立中學，中五曾經喺社區組織搞嘅「貧窮要聞短評比賽」攞到大獎，中六就參加過《yes!


梁茵喺2013年入讀第26期無綫電視藝員訓練班，係嗰期年紀最細嘅學員，佢為咗讀藝訓班而放棄咗讀香港演藝學院學士課程。藝訓班畢業後，佢主要拍電視劇，當中比較出名嘅演出係2015年處境劇《愛·回家》第二輯入面嘅主要角色李淇同2017年開始播嘅《愛·回家之開心速遞》嘅角色江慧喬。


蕭友梅自細喺澳門接觸西方音樂。1899年，就讀廣州時敏學堂。1901年，留學日本，攻讀教育學、鋼琴及聲樂。1906年，加入同盟會。1910年，回國後響應清朝政府留學畢業會考，獲得文科舉人。無耐，留學德國，喺萊比錫大學及萊比錫音樂學院，攻讀哲學博士學位。


1940年12月31號蕭友梅因為肺病喺上海過身，由國立音樂專科學校集資將佢安葬喺萬國公墓。1950年代發布遷墳公告，由於蕭友梅親屬未看到公告，導致蕭友梅墓地、墓碑遭夷平消失。2007年，喺北京香山腳下公主墳村蕭友梅家族墓地建立蕭友梅衣冠冢同紀念碑，俾公眾瞻仰憑弔。


從1993年開始，中國嘅粵閩同港澳臺地區嘅電視節目、廣告、部分出版雜誌、漫畫都有時見到「の」字出現。原因係爲咗方便，而將「の」字取代原有常用嘅「的」或「之」或「嘅」字。喺中國嘅北話地區，從2005年開始，「の」字好多時出現喺街頭係因為普通話同其它非華南地區語言當中，一句話入面無可避免噉用到「的」字。


楷書，又叫正楷、楷體、正書，係種唐字字體風格，東漢時期由隸書演變。佢將隸書嘅「蠶頭雁尾」變成平直，啲字由扁平變做正正方方。去到魏晉南北朝時，已經好流行。到唐代就更為鼎盛，一直流通到而家，依然係寫唐字嘅正規標準。


上古漢語係最初由古漢語語言學家高本漢主張，由商代至西漢嘅古人講嘅古代中原話。其中佢又可以細分做幾個時期，而家嘅古漢語語言學家多數以原始漢語、上古漢語、中古漢語、近古漢語來區分古代同現代漢語。呢個詞主要用喺漢語音韻史入面，而呢科嘅宗旨係憑而家有嘅歷史資料去重構古代中文嘅語音。


由於喺先秦時期留低嘅音韻書唔多，亦無乜其他語言可以對照，所以上古漢語唔似得中古漢語噉、學界喺語音方面已經取得咗廣泛嘅共識。直到而家啲語言學家都重拗緊一啲重要問題，例如上古漢語中嘅陰聲韻字到底有無濁塞音尾。


筆畫指漢字書寫嗰陣，唔間斷噉一次連續寫成嘅一條線條。日常使用嗰陣，一般都指楷書書寫同印刷字形嘅筆畫。包括本條目描述嘅內容都係。如果要指篆籀甲金或者草書嘅筆畫，多數會另外說明。筆畫係漢字嘅最細構成單位。


現代以數字鍵盤嚟輸入漢字嘅嘅基本「筆形」，就成日會將捺歸入點，將挑歸入橫，將各種複合筆畫歸入折或彎，成爲「橫、豎、撇、點、折」五種基本筆形。由於「札」字啱啱好由「橫、豎、撇、點、豎曲鈎」呢五筆順序組成，因此大家成日用「札字法」嚟稱呼呢五種筆形歸類。


挑又叫提，係基本筆畫，其定義爲由左下至右上嘅筆畫，收筆處多呈尖細形。書法近似斜橫，但必須向上提起，並且須爲尖尾。例如「扌」嘅第三筆。末筆爲「橫」嘅部件位於左旁時，多數會避讓變作「挑」，如「坭」嘅「土旁」、「劃」嘅「畫旁」。


撇係基本筆畫，其定義爲由右上至左下拋出去嘅筆畫，收筆處多呈尖細形。然而作爲複合筆畫嘅一部份嗰陣，由於尾部會連接其他筆畫，因此只要方向係由右上至左下，其尾部係否尖細並唔係重點。佢成日有直撇、扁撇等變化形態。


除此以外，仲有其他方向嘅點，包括由右上至左下嘅左點，以及由上或左上至下嘅直點。直點出現喺「宀」、「广」、「疒」、「六」、「高」等字嘅頂部。有啲人會將直點當成係短豎，其實，直點起筆部份雖然眞係好似「豎」噉，但係佢長度短小，起筆之後冇耐就即刻收筆，佢嘅收筆同豎唔相同。


捺係基本筆畫，其定義爲由左上至右下壓下去嘅筆畫，收筆處多呈寬粗形。書法入面形狀如蠶，頭鈍尾尖。然而作爲複合筆畫嘅一部份嗰陣，由於尾部會連接其他筆畫，因此只要方向係由左上至右下，其尾部係否寬粗並唔係重點。


現今有啲地區嘅教育標準字形，例如臺灣嘅國字標準字體，甚至規定喺並非有兩捺嘅一般情況下，普通嘅捺筆都要改做點。例如「央」、「英」、「映」、「美」、「矣」、「吳」、「奧」、「杏」、「李」、「査」、「香」等字嘅主要捺筆，傳統書法同明體造型通常都保持番捺，只有個別書家喺裝字嗰陣偶爾變作點，以求靈活變化。


手寫嘅「⻎」部係少數可以畀彎筆獨立出現嘅漢字部件，不過條件係要書寫者分四筆嚟寫，而且唔可以將呢彎寫成橫撇，噉先會出現獨立嘅彎筆。多數情況下，書寫者會用三筆嚟寫呢個部件，第二筆作橫撇彎或橫撇橫撇，於是彎就冇得獨立出現嘞。


彎同曲都經常出現喺複合筆畫裏面。然而，由於撇同捺亦成日有輕微弧度，如果佢哋出現喺複合筆畫度，有啲人就會混淆兩者。一般嚟講，彎同曲嘅弧度都係明顯嘅，掟彎後嘅方向比原方向相差近90度或以上。而撇同捺則以斜爲主，弧度係輕微嘅。


折係指將基本筆畫組合成複合筆畫嗰陣，形成咗「角」嘅筆畫組合處。理論上，鈎嘅前方亦有折，但係嗰折通常都已經包含喺鈎嘅定義入面，所以大家都會將後面接住鈎嘅折省略唔提。唔計鈎，常見嘅折多數會折向下或者折向右。


複合筆畫大多數都含有折，因此「折」呢字亦成日代指複合筆畫。複合筆畫有好多種，常見嘅有豎鈎、橫鈎、豎曲鈎、橫豎鈎等。此外，喺簡化字中出咗啲罕見筆畫，例如「专」字中間嘅撇橫撇，係過去喺傳統正體字裏甚少見到嘅。


第一種好似中國大陸全稱噉，將構成複合筆畫嘅部份全部都加起嚟，淨係省略鈎前面嘅「折」字。因此「」係橫鈎，「」係橫折撇，「」係橫折豎，「」係橫折豎鈎，「」係橫折豎折橫折撇，「」係橫折豎折橫折豎。呢種命名有時會顯得很冗長，甚至畀漢字書法敎授指責佢令人頭昏眼花，所以唔常用。


第二種好似傳統名稱噉，將構成複合筆畫嘅部份全部都加起嚟，然後省略「折」字。因此「」係橫鈎，「」係橫撇，「」係橫豎，「」係橫豎鈎，「」係橫撇橫撇，「」係橫豎橫豎。由於折只係方向轉換而起嘅角度，而基本筆畫本身就有方向，所以個名唔用「折」字唔會引起混淆。


第三種好似中國大陸簡稱噉，將構成複合筆畫嘅部份全部都加起嚟，然後省略「折」字後方嘅基本筆畫名，不過遇到鈎就省略鈎前面嘅「折」字。因此「」係橫鈎，「」係橫折，「」係橫折鈎，「」係橫折折折。呢命名方法嘅缺點係，有時省略「折」字後方嘅基本筆畫名，會造成混淆。


然而，有一啲筆畫嘅命名，並唔完全符合上表。例如「SWZ」來自「豎彎左」，當中嘅「Z」唔係上表所示嘅「折」。又如「」喺被合併至「捺」前，係定名作「PN」嘅，呢個英文名來自「平捺」，當中嘅「P」唔係上表所示嘅「撇」。


又如「HZZZG」即「橫折折折鈎」，但第一同第二個折嘅角度都遠遠少於90度。「HZZP」即「橫折折撇」、「PZ」即「撇折」等筆畫嘅「折」字亦一樣，唔符合折曲大約90度嘅規定。又如「HZZP」即「橫折折撇」嘅前半部分，同「HPWG」即「橫撇彎鈎」嘅前半部分，其實係一樣嘅，但係就分別用咗「HZ」同「HP」兩種唔同嘅命名。


然而，喺部份標準裏面，呢啲筆畫係唔可以合併嘅。例如明體嘅「辶」部，如果將佢嘅挑扁捺更換成捺，字形唔單止會變得詭異，甚至可能被視爲錯字。「夨」字嘅撇橫撇，如果換做豎橫豎，亦都只會變成錯字。又例如橫曲鈎同橫捺鈎喺傳承字形推薦形體裏面，亦都有區分，係唔能夠相混嘅。


速記係一類系統同技巧，專門快速噉用符號記低用語言講咗嘅嘢，寫嘢或者打字快速記低講嘢嘅內容都可以算係速記。世上主流嘅語言，例如英文同中文書面語，都有速記系統，而且廿一世紀初亦開始有人開發粵語專用嘅速記。


呢種噉嘅鍵盤仲可以配合語料庫相關嘅技術嚟用。語料庫包含用一隻語言寫同講出嚟嘅材料，紀錄咗隻語言入啲字詞之間嘅統計關係，可以話畀研究者知「喺呢隻語言入面，邊啲音節同字詞常見啲」以及係「喺呢隻語言入面，邊啲字詞傾向大機會一齊出現」噉嘅資訊，所以個鍵盤嘅軟件部份可以設計到會喺用家打咗一段音節或者一隻字詞後，列出一啲高機率跟住落嚟會出現嘅音節或者字詞，畀用家撳一吓數字掣嚟表示想入邊個選項。


而家一般將簡化字嗌做簡體字，其實正稱係「簡化字」，「簡化字」呢個名專指呢套官方標準，而簡體字有時可以指過去民間沿用嘅簡筆俗字，而家則又可以指「簡化字」。一般人講嘢無呢種區分，意識唔到呢啲名之間有唔同嘅學術定義。


《說文解字》，簡稱《說文》，係漢許慎所寫嘅字書。喺公元100年，漢和帝劉肇永元十二年整好嘅。全本書有十四篇，同《目錄》十五篇，一共分五百四十部，收九千三百五十三個字，重文一千一百六十三個，注十三萬三千四百四十字。


拍子係音樂上最基本嘅計時單位。音樂本質上就係喺時間當中組合聲，表演一段音樂嘅人要喺適當嘅時間點發出適當嘅聲，所以需要有啲方法幫自己計時。想像家陣有個人演奏一首樂曲，佢可以係噉喺度用把口數住「1 2 3 4，1 2 3 4.


打拍子係指一個人用某啲方法嚟用定時嘅聲或者身體郁動嚟幫自己或者身邊嘅人留意住拍子，例子有數拍子，即係用把口「1 2 3 4，1 2 3 4...」噉數住啲拍子。可以睇埋拍子機呢種玩音樂嘅人常用嘅打拍子架生。


有語言學研究試過觀察唔同語言嘅音節特性，發現唔同語言喺「音節之間嘅時間間隔」嘅變異數上有差異，即係話有啲語言音節之間嘅時間間隔比較固定，有啲語言音節之間嘅時間間隔有時好長有啲好短。因為噉，有語言學家喺 1980 年代提出咗等時嘅概念，指語言會好似有節奏噉，「每隔一段固定長度嘅時間就有某啲嘢發生」。


希伯來字母係拼寫希伯來文嘅字母，有22個，唔分大細楷，寫字嘅時候係由右到左打橫寫。22個字母當中嘅其中5個喺字尾嘅時候會唔同寫法，不過如果個字得一個字母就唔算數。而今用緊嘅除咗正楷字母之外，仲有一套手寫用嘅 ｢潦草｣ 字母。


而今用緊嘅正楷字母其實唔係古代本來用開嗰套，而係喺公元前三世紀嗰陣，當以色列變成波斯帝國嘅猶大省嘅時候，由當時嘅波斯官話阿拉米文成套借過來，本來叫做 ｢亞述字｣，但係而今一般人只會叫佢做 ｢方塊字｣，因為成套亞述字借過來用嗰陣，為咗廢事令人反感，已經將套字改咗名。


希伯來文嘅字母可以當數字用，用法有啲類似中文，但係要避忌上帝嘅名，另外因為百位嘅字母只係去到四百，所以寫七百以上局住要重覆用一啲字母，但係應該儘量減少重覆。至於一千以上，一千萬以下嘅數就要配合撇符號，拆兩組寫。


大約喺公元前3000年咁上下，青銅時代嘅蘇美爾人用泥板畫圖嘅形式記錄賬目。慢慢呢啲符號演變成表意符號，至於嗰啲描繪唔到嘅嘢，就用任意指定嘅辦法嚟表達。而且蘇美爾人重用佢嚟表示聲音，幾個表意字夾埋一齊就可以代表一個複雜嘅詞或短語，結果令到好多符號都成為多餘。


Ͳ係舊時一隻希臘字母，大階寫做Ͳ，細階寫做ͳ，名叫sampi，讀似三皮。佢另有一隻寫法Ϡ，大階寫做Ϡ，細階寫做ϡ。sampi個名來自s an pei，即係猶似Π咁解。佢重有個名叫disigma，讀似大色麻，係打孖sigma咁解，古時用來寫/ks/同/ss/音。


蘇聯加盟共和國，全名蘇維埃社會主義加盟共和國，係蘇維埃社會主義共和國聯盟嘅構成國，亦都係蘇聯嘅一級行政區。1991年蘇聯解體，嗰時17個加盟共和國有15個獨立，做咗主權國家。除咗波羅的海國家之外，其餘全部加入獨立國家聯合體。


烏克蘭文，簡稱烏文，係烏克蘭同埋德涅斯特河沿岸共和國通行嘅官方語言，屬於印歐語系斯拉夫語族東斯拉夫語支，詞彙同白俄羅斯文好似。使用嘅文字係西里爾字母，不過，同俄文嘅西里爾字母有啲唔同。大約4500萬人用緊。


Ա ա係亞美尼亞字母表嘅第一個字母。佢亦同時代表數值1。佢喺兩種亞美尼亞文嘅分支中都代表開口不圓唇元音。佢同字母 Ben  係頭兩個亞美尼亞字母，所以被組合成亞美尼亞文嘅'այբուբեն'，譯做「字母」。


編碼，簡名碼，係將資訊轉換成第二種方式嘅系統。編碼可以做到縮短訊息，方便訊息傳遞嘅效果，譬如用摩斯碼打求教訊號。編碼亦可以用嚟保密，加密咗嘅編碼又時亦會叫密碼。編碼亦用喺電腦方面，將字元轉換成電腦睇嘅二進制碼，最基本嘅系統係ASCII。


統一碼聯盟是一個統籌統一碼發展嘅非營利機構。佢嘅宗旨係最終以統一碼取代其他現存嘅字符編碼，因為現存嘅編碼唔能夠喺多語言電腦環境中裏面使用。統一碼聯盟同時制訂咗幾種將現存編碼轉換成統一碼嘅指引，統稱為UTF。


統一碼聯盟有來自多個國家/地區嘅政府同各大軟件商嘅代表參與，同時規定對在讀學生減免部份會員費。與此同時，統一碼聯盟重同各個標準制訂機構合作。現時同統一碼聯盟合作嘅機構包括國際標準化組織、國際電工委員會、萬維網聯盟、互聯網工程工作小組同埋歐洲電腦製造商協會等。


大人，又叫成年人或者成人，係發育完咗嘅人。法律上，有啲國家夠16歲就叫做「大人」，有啲國家就要夠18歲。社會對大人嘅要求同細路好唔同。一到大人年齡，責任、權利同義務都多過細路好多，例如買酒、買彩票、改名等等。


手語係用手勢同肢體語言而唔通過聲音來達意嘅語言，主要用手語嘅人或對象係聾啞人士。可以用手嘅姿勢、指向，雙手、手臂同身體嘅各種動作以及面部表情嘅組合來準確達意。佢同一般語言有好多相似之處，所以語言學家認為兩者都係自然語言，但係手語同口語之間亦有顯著差異。


中世紀嘅西方語言學研究大多集中喺歐洲語言同拉丁文上。大多數歐洲語言學家依賴經典文獻，例如西塞羅同維吉爾嘅文字嚟詮釋「正確」嘅拉丁文語法。中世紀嘅經院哲學傳統都經常對現實論同唯名論有所爭論。一派認為名詞基於現實嘅指向，而另一派就覺得有非指向性嘅普遍用詞。


但係佢覺得語言文字嘅意義係唔可以被確立，唔同嘅人可以用同樣嘅語言文字講到唔同嘅諗法。佢嘅諗法喺當時對語言學同知識論影響重大。而法國哲學家孔迪勒就承繼洛克嘅語言問題，以聖經嘅框架對語言起源作出新嘅詮釋。


索雪被認為係現代語言學嘅哥白尼。索雪喺佢嘅《通用語言學教程》入面創立咗符號學傳統。佢指出語言係一種結構，而語言符號可以分為能指同所指。依一種理論後來被唔同嘅語義學、語言哲學、符號學同結構主義所吸納。索雪亦都提出咗有關共時同歷時嘅語言學研究問題。


結構語言學主要由美國語言學家布朗飛所開展。作為一個專精歷史語言同印歐語系嘅語言學家，布朗飛對古印度語法學家巴尼尼嘅梵文研究有好深入嘅理解，同時以描寫學派方式記錄咗南島語系同阿岡昆語族。而佢所寫嘅《語言》對語言學亦有好深嘅影響。


語言學係用科學方法研究語言嘅領域，通常會當係一門社會科學，有陣時會當係一門人文學。語言學家會建立理論嚟嘗試解釋語言相關嘅現象，亦都會諗點樣解決啲實際嘅語言相關問題，例如研究學語言嗰陣嘅心理過程就被指係有助啲人剖析點樣教語言。


啲人比較唔同語言嗰時，可以比較好多嘢。佢哋其中一樣最先睇嘅會係「呢兩隻語言喺音系上有咩唔同」，而啲人學語言嗰陣，其中一樣最先要做嘅，就係要解答「想學嗰隻語言有啲咩元音同輔音？」以及「嗰隻語言嘅音系，同我已經識嘅語言有咩異同？


語言本質上就係符號，例如廣東話入面 faa1呢隻字同花冇咩相似嘅地方，但識廣東話嘅人一聽到 faa1 呢吓聲，或者一見到花呢隻漢字就會諗起花呢種事物－即係話啲人用一樣同物品 A 冇乜直接相似性嘅嘢嚟表示物品 A，而「表示同自己冇乜直接相似性嘅事物」正正就係符號嘅功能。


首先，語言嘅起始係一個人講嘢發出聲。呢啲聲源自空氣嘅流動，而喺包括粵語在內嘅絕大多數語言當中，呢股空氣流動係由個肺嗰度開始嘅。空氣由肺嗰度流出，通過氣管、喉、咽、鼻腔同口腔等嘅部位，當中喉係聲帶嘅所在。


有見及此，語音學工作者就製定咗 IPA 呢套標準。IPA 最大特徵係夠晒精確，有一拃符號可以用嚟寫低講嘢嘅聲，而且隻隻符號都淨係會對應一個音，同時每個音亦淨係得一個符號對應，仲會用  或者 // 嚟括住記嘅音，向睇嘅人強調返串符號係寫緊 IPA 。


音韻學 或 聲韻學 係中華傳統上研究各種漢語語音嘅一門學問。聲韻學同由西方傳來嘅語音學有啲唔同，語音學係研究音素，會拆散做音素來睇，而聲韻學就專門跟住漢語單音節嘅特性，拎音節嘅聲韻調來研究，即係睇聲母、韻母同聲調嘅變化同組合。


描述語言學，又叫描寫語言學，係一種語言學，指根據語言群落嘅使用習慣，純客觀噉分析同描述啲人點樣用語言。描述語言學唔嘗試特登改變啲人用開語言嘅方法，純粹係研究唔同語言當時嘅用法。描述語言學可以係一種觀點，佢反對「語言要噉噉噉用先至算係啱」嘅諗法，同規範語言學相對。


規範語言學編製嘅規則主要係寫法、串法、讀音、詞彙、句法、語義、文法等，有時甚至包括政治正確。佢有時係源於語言純淨主義。規範語言學成日都會有某啲語言用法唔啱、唔協調、唔合理、唔好溝通、唔靚嘅意味，不過有時規範嘅用法重少用過普遍用法。


.. 呀噉。由上述例子睇得出，語言可以按各種嘅結構特徵嚟分類，而且語言類型學遠遠唔淨只會剖析聲調－好似係音節結構、句子啲元件要點排先後、詞句配列同埋關係子句嘅用法... 等咁多唔同嘅語言特徵，都可以攞嚟幫手將語言分類。


一隻語言嘅音系係指隻語言組織講嘢嘅聲嘅方法，簡單嘅會包括隻語言「有邊啲元音同輔音」同埋「容許邊啲封閉音節」呀噉。音系類型就係指語言類型學研究嘅一種，專門按音系特性嚟將語言分類。唔同語言嘅音系可以好唔同，例如


喺廿一世紀初，包括廣東話在內嘅眾漢語都係聲調語言，當中廣東話同梅縣話有 6 個調，而標準官話就有 4 個調。除咗漢語之外，越南話、壯族話、泰國話同緬甸話等好多散佈喺華南同東南亞嘅語言都係聲調語言。日本話、韓國話同埋絕大多數嘅印歐語言都係非聲調語言。


聲調語言仲有得按聲調嘅輪廓再細分做非平調同純平調。聲調輪廓係指音高喺一隻字或者一段音節途中變化，例如廣東話就有唔平嘅聲調，廣東話第二調－例如 si2－會涉及音高喺一隻字嘅途中慢慢上升。而如果話一隻聲調語言係純平調嘅，即係話隻語言嘅唔同聲調冚唪唥都大致上係平嘅，唔同聲調嘅分別只在於音高唔同，呢種噉嘅聲調語言喺非洲頗為常見。


廿一世紀初嘅研究清楚噉表明，SOV 同 SVO 式係最常見嗰兩隻句子基本語序。相比之下，VSO 型或者 VOS 型就好少見。有唔少語言學家對此感到好好奇，覺得呢樣嘢可能反映咗某啲普世嘅人腦資訊處理傾向。


諗返頭先講到嘅日本話例子，日本話做法係「S 同 A 同樣方法處理，但 P 嘅處理方法就同前兩者唔同」嘅－正話講咗，日本話會用 ga 嚟嘜住句子嘅 S 同 A，不過 P 就會用 o 嚟嘜。因為噉，日本話就屬所謂嘅對格型。


－當中你最鍾意食嗰隻係一句關係子句，掕住糖，語義上係畀緊一啲有關糖嘅資訊。語言可以按照關係子句嘅特性嚟分類。首先，唔少語言學家都會結合語序方面嘅考量－有啲語言係行 RelN 嘅，即係會將一句關係子句擺喺佢描述嘅名詞前面，又有啲語言係行 NRel 嘅，即係會將一句關係子句擺喺佢描述嘅名詞後面。


有唔少語言類型學家都質疑，語言類型學會剖析嗰啲語言特性有幾能夠用落唔同語言嗰度。舉例說明，好似係正話提到嘅語序研究噉，話「廣東話同英文屬 SVO 而日本話屬 SOV」係假設咗 S V 同 O 呢啲概念能夠適用於所有嘅語言。


呢啲知識，複雜得嚟又會隨時間變化，好難吓吓都寫晒落字典或者教科書度，而用嗰隻語言做 L1 但未經語言學訓練嘅人，好多時都難以用口講出呢啲知識。學生唯一可以做嘅，就係畀自己浸淫喺大量嘅 L2 材料當中，例如啲人想學好英文，就成日會走去勁睇英文戲或者勁聽英文歌，而有唔少語言教育工作者都有喺度討論「畀學生浸淫用嘅材料，要點揀先可以最有效噉幫學生學習？


從事語言教育工作嘅人要設計教語言用嘅教材，又要諗吓有啲咩活動可以有效幫學生學語言，SLA 研究為佢哋提供咗理論基礎，幫佢哋思考「SLA 研究已知人腦係噉學語言嘅，我設計緊嘅呢種教法能唔能夠順應呢種行為傾向，令學生學得更有效呢？


聲學係物理學嘅一個分支，主要研究氣體、液體同固體嘅機械波現象，包括振動、聲音、超聲波同低頻聲波等等。從事聲學研究嘅科學家叫做聲學家，而從事聲學科技嘅人可能會被稱為聲學工程師。聲學應用喺現代社會中幾乎係無所不在嘅，最明顯嘅包括音響同噪音控制行業。


聽覺係動物世界中最重要嘅生存手段之一，而言語係人類發展同文化最獨特嘅特徵之一。因此，聲學科學遍及人類社會嘅許多方面，包括音樂、醫學、建築、工業生產、戰爭等等。同樣，動物物種，例如雀同青蛙都會用聲同聽覺作為交配或者標示領地嘅方法。


喺空氣同埋水嘅流體入面，聲波喺環境入面係作為干擾物嚟傳播。即使呢個干擾通常都好細，但係人類耳朵通常係可以察覺到嘅。一個人可以聽到嘅最細嘅聲音，稱之為聽閾，佢嘅壓力比環境壓力細九個數量級。呢啲干擾嘅響度同聲壓級有關，SPL係喺以十作為底嘅對數尺度用分貝嚟度。


物理學家同聲學工程師通常會用頻率來討論聲壓水平，部分原因係因為呢啲頻率係我哋耳朵所能感知嘅聲音。當我哋感受到「高音」同「低音」時，實際上係感受到聲音振動每秒嘅週期數高低所導致嘅壓力變化。喺一般聲學測量技術中，聲學信號會喺時間上進行抽樣，然後轉換成更有意義嘅形式，例如八度頻帶或時頻譜。


喺比較複雜嘅書寫系統，同一個字符可能視乎佢喺個字嘅邊個位會唔同樣，例如喺阿剌伯文，字母 ه單丁寫寫 ﻩ，喺字頭寫 ﻫ，喺中間寫 ﻬ，喺尾寫 ﻪ，但係打字嘅時候唔會特別打，即係編碼冇變，但係唔單止要用唔同嘅字形來顯示每個唔同嘅樣，個操作系統仲要䀹住個有家有冇打多咗個字母，要將熒幕上已經顯示咗嘅字形隨時換做第個字形。


官話又叫北方方言、北方話，係中國七大方言之一，亦係影響力最大嗰個，因為而家國語、普通話都係用佢做基礎，原因係北方話地區喺歷史上向來都係政治、文化、經濟中心，所以形成佢獨特地位。北方話後來改叫做官話，官個意思即係「公共」，之後就變咗做中國官方語言。


語境，人講嘢身處嘅世界，用以理解話裏頭嘅辭、句，以助聽者讀者判斷出合適嘅意思。講嘢時上文下理，人世間種種人際，種種社會、種種文化，種種時間，諸如此類，語境都成框架。故此，就算講同一句字，語境有異，理解亦可以唔同。


唔同程式語言支援唔同風格嘅程式編寫。喺搞清楚要用乜嘢演算法解決個問題之後，個編程員就需要諗吓用邊一隻程式語言將個程式寫出嚟。揀用邊隻語言取決於好多因素，例如係隻語言有幾啱用、公司政策、有冇啱用嘅編譯器同埋係個編程員自己嘅習慣呀噉。


程式語言理論係研究程式語言應該點樣設計、執行、分析同分類嘅一套理論。廿一世紀初嘅電腦界有好多唔同嘅程式語言，每款程式語言都有獨特嘅功能，程式語言理論上嘅研究會嘗試比較唔同嘅程式語言，會用邏輯等形式化－即係每個符號都有清晰定義，唔似得自然語言咁多歧義－嘅語言表達唔同嘅程式語言，剖析唔同程式語言彼此之間喺解難能力上有乜差異，例如係某隻程式語言會唔會比起第啲程式語言更加擅長解決某啲類型嘅問題等嘅課題。


目前香港手語受緊嚴峻嘅威脅。根據香港統計處出版嘅2008年綜合住戶統計調查數據指出，92,200人有不同程度嘅聽覺困難，其中8,600人已經完全失聰，佢哋溝通嗰時會用香港手語。直到2011年，有網站將香港手語列入瀕危語言，淨返9,000個使用者。


慈善機構龍耳推廣「兩文四語」，兩文為中文同英文，四語為粵語、英文、普通話同香港手語，亦促請香港政府增撥資源支持手語教育。此外，培訓咗10位以手語作為母語嘅聾人，擔任手語導師，並提供手語班，唔單只為聽覺有困難嘅人士提供無障礙嘅社會，亦藉此希望挽救香港手語呢個瀕危語言。


香港社會服務聯會、香港復康聯會同勞工及福利局康復諮詢委員會喺2015年一齊設立《香港手語翻譯員名單》，列明喺香港可提供手語翻譯服務嘅人士。手語翻譯員只要喺申請日開始計起，之前兩年內提供唔少過200個鐘頭嘅手語翻譯服務，重要有受僱機構簽發嘅證明文件，就可以將個人資料加入呢個名單，同註冊嘅翻譯員看齊，就可以為聾人提供翻譯服務。


日治時代，日本喺臺北、臺南設立咗瘖啞學校。喺臺北有「木村盲啞教育所」，由退休海軍醫官木村謹吾喺1917年創辦。喺臺南由慈善機構慈惠院整嘅「私立台南盲啞學校」，入邊有「聾啞部」，前身係英國傳教士甘為霖喺1889年設立嘅訓盲院，喺1915年改叫盲啞學校。


戰後嘅聽障教育大量使用中國手語。由於大陸師資好多都留喺北部，所以臺北啟聰學校用咗唔少中國手語，臺南啟聰學校同臺中分校就少受影響。大陸師資來自北京、南京、上海、重慶、杭州等地，所用嘅手語大同小異。另外，陸君歐、姜思農等創立嘅中國聾啞學校、私立啟英學校，使用南京語系手語多啲。


畫畫，又叫繪畫，狹義上指用架生將一啲有顏色嘅物料鋪上去一塊固體嘅表面上，用意好多時係想製作出一幅有藝術價值嘅圖像。畫畫架生可以包括毛筆、畫刷甚至係畫畫人隻手，而有色物料就可以包括油彩同水彩等多種嘅人造或者自然材料。


喺評鑑一幅畫嗰陣，筆觸係一個成日提到嘅字眼。筆觸意思係指將一支畫畫架生－好似係畫筆或者毛筆噉－掂住畫嘅表面一掃留低嘅痕跡。一般嚟講，一個有意認真學畫畫嘅人需要學識唔同嘅筆會造成乜嘢筆觸，即係要知道每一種類型嘅筆打戙打橫掃會造成點樣嘅筆觸，並且用呢樣知識創造出佢想要嘅圖像，而一位畫畫高手仲會能夠齋靠睇其他畫畫人嘅完成品嘅筆觸，就估到畫畫人用咗咩筆法。


舉個實質啲嘅例子，想像法國印象派始祖莫奈所畫嘅《四樖樹》噉，喺呢幅畫入面有四樖白楊樹，佢哋之間相隔大致恆定嘅距離，同時四樖樹之間喺距離上有少量嘅不一致，令啲樹望落自然，而且背景嘅物件唔跟節奏，反而更強調四樖樹所形成嘅節奏。


要將畫分類，其中一種最常用嘅基準係按用嘅顏料嚟分。顏料泛指一啲完全或者局部唔溶於水嘅有色物料，而唔同嘅顏料喺黏度同溶解度等嘅物理特性上都有差異，畫家揀起顏料用上嚟需要相當有技巧，而好多畫家都會有偏好用嘅顏料。


油畫泛指用由乾性油溶嘅顏料畫出嚟嘅畫。乾性油係指一啲一接觸到空氣就會開始乾同變硬嘅油，包括亞麻籽油同紅花籽油等等。喺畫油畫嗰陣，畫畫人通常會先用鉛筆喺塊畫布上面畫出預期中幅畫嘅大致形態，然後佢要將油彩由密封嘅容器唧落去一塊調色板上面，並且嘗試喺啲油彩變硬之前，用畫筆或者畫刀將油彩油落去塊畫布上適當嘅位置嗰度，最後等啲油彩乾同變硬。


水彩畫係指用水彩畫出嚟嘅畫，現代嘅水彩畫通常會畫喺水彩紙上面，水彩紙係一種特製嘅紙，對水比較有抵抗力，唔似得普通紙噉一掂到水就爛。呢種畫歷史好悠久－遠至古埃及經已有人喺度用水彩畫畫，而中世紀嘅歐洲同同期嘅東亞都有用水彩畫畫嘅做法。


水墨畫係指用墨汁畫出嚟嘅畫，墨汁係將墨放喺墨硯嗰度用水研磨形成嘅。水墨畫係狹義上嘅中國畫，亦可以話係傳統東亞畫藝嘅一個代表，喺唐朝嗰時經已存在，打後喺宋朝時期進入全盛，並且傳到去全東亞嘅各個地區－包括日本同朝鮮半島在內。


粉彩畫係指用粉彩畫嘅畫。乾粉彩係一碌碌將乾、處於粉狀嘅顏料用結合劑固定成一嚿棒。粉彩係固體，所以喺畫粉彩嗰陣唔係用支畫筆沾，而係將碌粉彩磨落去畫嘅表面上，等顏料因為磨擦力由支棒嗰度脫落，並且黐上去塊表面，形成有色彩嘅圖案。


濕壁畫係一類嘅壁畫做法，涉及喺啱啱鋪好嘅建築石膏上面畫圖案。畫濕壁畫會用到將水同顏料溝埋一齊，然後再混和建築石膏，用呢啲有色嘅物料喺牆或者天花板畫出想要嘅圖案，然後等建築石膏乾嗮之後，啲圖案就會變成棟建築物嘅牆或者天花板嘅一部份。


熱蠟畫係指將加熱咗成液體狀態嘅蜂蠟同粉狀顏料溝埋形成有色熱蠟，再用呢啲有色熱蠟畫出嚟嘅畫，亦有熱蠟畫會採用蜂蠟以外嘅蠟或者喺啲蠟嗰度加入少少亞麻籽油等嘅物料。熱蠟畫通常會係畫喺木頭、石頭或者畫布上面，一般會用畫刀等金屬架生或者特製嘅畫筆嚟畫上去個表面嗰度，畫好想要嘅圖案之後，畫畫人就會等啲蠟慢慢冷卻變硬，形成一幅完成作品。


數碼繪畫係指用電腦方法創造畫作。一般嚟講，數碼繪畫嘅做法係，畫畫人會用一啲電子架生控制住部電腦，用部電腦嘅圖像軟件畫出想要嘅圖像，然後再將呢啲資訊傳去打印機等嘅機械嗰度，等部打印機將顏料加落去紙等嘅表面上高，而廿一世紀嘅圖像軟件仲有好多技術能夠造出似油畫或者水彩畫噉嘅筆觸等嘅效果。


中國畫，好多時就噉簡稱「國畫」，古代有叫「丹青」，泛指唐人嘅傳統畫藝，係琴棋書畫四藝之一。狹義上，中國畫係指水墨畫，廣義上就包嗮唐人傳統嘅壁畫或者陶瓷上面畫嘅圖像等嘅文化產物。中國畫歷史悠久－早喺商朝同夏朝嘅時期中原嘅人經已有喺度畫畫，而山水畫等現代廣為人知嘅國畫風格主要係喺唐朝嗰陣正式進入全面發展嘅，而且唐朝後嘅各朝代亦有喺畫畫上作出一定嘅創新，例如宋朝就有開始用「隱約描繪地貌」嘅做法，即係以模糊嘅輪廓去表現出遠嘅景物同將山嘅外形畫到隱沒喺濃霧當中－呢種特性喺廿世紀嘅國畫身上仲見得到。


藝術史學家認為，呢一點就係 19 世紀尾同廿世紀初嘅西方世界起咗一大柞藝術運動嘅主因之一－畫家唔可以再靠「畫得真實」嚟搵食，於是佢哋就開始唔重視「畫得真實」，而係變成著重用抽象化嘅畫嚟表達自己嘅情感或者諗法－呢點可見於印象派同表現主義等嘅藝術運動當中。


巴斯克話有8種地區方言同24種亞方言，1968年開始有咗euskara batua。直至2017年嘅數據，有大概70萬人用緊巴斯克話，佔咗巴斯克地區人口嘅35%。巴斯克話曾經試過畀西班牙嘅獨裁者佛朗哥打壓，佢喺統治期間強推西班牙語，禁止啲人用包括巴斯克話在內嘅其他語言。


鏡神經細胞喺神經科學上得到唔少研究者嘅關注，神經科學家同第啲科學家一樣，會想建立描述佢哋所研究嘅現象嘅數學模型，所以自從廿世紀發現咗鏡神經細胞開始，有唔少神經科學家都想建立能夠描述鏡神經細胞嘅數學模型。


故仔講一隻喺花果山吸咗日月精華喺石頭爆出嚟嘅馬騮，孫悟空生性反斗，四圍去玩，有時重搞搞震，練得一身好武功，俾玉皇大帝招咗去做弼馬溫，之後偷蟠桃食，大鬧天宮，練成金睛火眼，最後俾如來佛祖捉實，壓喺五行山之下 500 年咁耐，俾唐三藏救咗，拜佢做師父，幫佢去取西經。


John Lubbock喺1865年寫咗經典書《史前時代》，佢將石器時代定為佢嘅三代法嘅第一級，又再將石器時代細分為舊石器時代、中石器時代同埋新石器時代。事實上，喺唔同地方，時代嘅更替彼此之間可以有好大分別。


中風係嚴重嘅內科急症，三個月內嘅死亡率大概係百份之三十。但係，生存者當中，有超過一半會完全回復自我照顧能力，少於兩成嘅病人有嚴重殘障。復原因素除咗取決於腦部受損嘅嚴重程度、併發症嘅產生以及中風前病人嘅自我照顧能力之外，病人同家屬／照顧者態度同支持以及適當嘅康復治療亦起咗決定性嘅作用。


外科手術可以幫助移走大型嘅血塊以減低顱內壓。其他嘅手術，包括接駁新嘅血管、切除部份頸動脈同斑塊、導管手術或擺放金屬支架可以改善腦部供血。如果發現有動脈瘤存在，可以將佢切除或注射促纖維化劑以減低血管破裂嘅機會。


研究指，內側顳葉對於長期記憶嘅產生嚟講不可或缺。內側顳葉會同海馬體以及其他同記憶相關嘅腦區互相交換訊息，並且將呢啲唔同訊息結合埋一齊，產生一個個完整嘅長期記憶。研究發現，內側顳葉病變會搞到個病人冇辦法產生新嘅長期記憶，而短期記憶同埋舊有嘅長期記憶就通常唔會點受影響，但係亦都有一啲研究報告話內側顳葉受損搞到個病人記唔到同其他人相關嘅記憶。


神經科學研究表明，顳葉上側、後側、同外側等多個部份都參與高層嘅聽覺訊息嘅處理。耳仔會將收到外界訊息傳送到去顳葉嘅主要聽覺皮層嗰度，主要聽覺皮層會係噉咦處理吓啲訊息，並且初步噉將啲訊息詮釋同歸類，然後塊主要聽覺皮層就會將唔同類嘅聽覺訊息傳去唔同嘅次要聽覺皮層嗰度－呢啲次要聽覺皮層係一啲專化咗、淨係處理某啲特定聽覺訊息嘅腦區，例如布諾卡區就係位於顳葉上少少嘅一個腦區，專門處理語言相關嘅訊息。


感覺性失語症係一種同語言相關嘅病。有感覺性失語症嘅病人講嘢嗰陣能夠發出準確嘅聲，但講嘅嘢冇乜意思，例如個病人想講話佢去同隻狗散步，但講出嚟嘅嘢係「我知隻狗有啲唔舒服所以我想佢去行吓，我想好似你講嘅噉照顧吓佢」。


互通程度，又叫相互理解可能性，係語言學上講到，唔同話之間可以有嘅一種關係，簡化講就係「兩隻話之間能唔能夠喺未學過對方嘅情況下，彼此聽得明對方噏緊乜」。語言學家成日會用互通程度呢個概念嚟界定兩隻話係各自成一隻語言，定係只係同一隻語言嘅方言。


方言連續體係一種已經被實際觀察到嘅語言現象。而家想像有一笪地方，笪地同兩廣差唔多一樣咁大，笪地上面有 4 座主要城市 A B C D，家陣語言學家想研究呢笪地方嘅語言，於是佢哋就喺每座城市搵咗班人返嚟，要佢哋做語言互通程度嘅測試，結果發現


原來嚮1800年代，當時歐洲女人重係男人附屬品，女權運動重搞緊，女人冇公民投票權，女人獨立生活唔算係一個好結局，所以觀眾唔鍾意《賣花女》套劇。收尾作者蕭伯納唯有再加一個結尾，係淑女同英文教師結咗婚，咁就「大團完結局」啦。


洋涇浜或者叫洋徑濱，指唔同種語言溝埋而形成嘅混合話，語言學上係一臨時性嘅語言變異，由唔同語言嘅人群交流產生，係語言發展嘅一個階段。所以同歸融話唔同，佢無固定嘅語音、辭彙同文法。通常係以講嘢個人本身母語嘅語序，再套入其他語言嘅辭彙咁講，算唔算得上係語言，都有得拗。


洋涇浜通常指上海嘅洋涇浜英文，呢種話將英文字business讀成pidgin，就出咗「洋涇浜」呢個詞。後來語言學家研究呢種洋涇浜語言，發覺係一種世界性語言現象，咁就將呢一類唔鹹唔淡嘅話，泛稱做「洋涇浜」。


而法文créole呢個詞，大概係16、17世紀嘅時候所創嘅。當時歐洲國家擴張海事勢力同遠洋貿易，響海外建立咗好多殖民地，產生咗好多歸融話。呢個法文詞嘅詞源，可以追溯返去拉丁話嘅creare，意思係「創造」。


歸融話由幾種源語言融合而成，呢啲源語言可以分為主源語同次源語。通常，歸融話嘅辭彙主要來自主源語，而語法就以次源語為基礎。呢啲話就係以咁嘅方式融合起來，初期章法會幾亂，既唔穩定又唔成熟，響呢個階段，只係洋涇浜話。


一旦講某一種洋涇浜話嘅人開始聚居，建立起社群，佢地嘅下一代就會以呢種話做母語。呢啲以洋涇浜話做母語嘅人同埋社群，自自然然會令呢種話發展得更成熟、更豐富、更完善，以切合佢哋嘅需要。於是乎，呢種話就會變得穩定，有自己嘅聲韻系統，有自己一套語法規則，同埋豐富嘅辭彙，咁就成為一種歸融話。


由於歐洲人喺過去500年響海外開拓咗好多殖民地，產生咗好多歸融話，所以多數歸融話嘅主源語都係歐洲嘅話，尤其是葡萄牙話、法文、英文同荷蘭話。但係同樣係響殖民地誕生嘅Sängö話，就無歐洲話嘅成分。響厄瓜多爾講嘅Kichwa，主源語係南面嘅Quechua。


「蓄奴」喺大陸度係有好耐嘅歷史，由秦漢帝國嘅時代開始，驅使奴婢同農奴嘅大地主莊園，就一路同普遍嘅自耕農並存。各代管治者都有制訂埋啲蓄奴法律，如大唐嘅《奴法》、大清嘅《逃人律》等等，都列明咗會嚴懲逃奴同窩藏逃奴嘅人戶。


漢帝國時有皇帝詔令係可以赦免奴隸，而奴隸主亦可以放免自己嘅奴隸。俾人解放嘅奴隸，同普通平民一樣，仲可以入仕或接受封侯。奴隸仲可以自贖免，如果回歸平民身份後再被奴役，照漢律就係同略賣良人為奴一樣屬於犯罪。


由於種折衷話產生之前、啲使用者彼此之間就已經互相理解得，所以個折衷化過程就嘸似洋涇浜化跟克里奧爾化過程咁劇烈。嘸同於洋涇浜化跟克里奧爾化，折衷話嘅成形冇一個「目標」。折衷話保有某種連續性，令到啲講話人嘸使放棄自己啲語言變體。


由於嗰門語言啲講話互通得嘅人之間不斷噉接觸，啲方言經過折衷化之後，新嘅方言變體就噉誕生。 折衷化係方言接觸嘅一種特殊情況，佢通常發生喺啲人從啲單一語言區域嘅嘸同埞方遷移到新定居點陣時。折衷化通常需要兩到三代正完成得到，雖然都可以喺第一代之內就實現得到。


Kerswill仲研究有喺兩個鎮當中出現嘅挪威話方言，兩個鎮位於冶煉廠附近，個廠建於二十世紀中葉、座落喺Hardangerfjord峽灣Sørfjord分支嘅頭度。兩個城鎮喊做Odda跟Tyssedal，都吸引到來自挪威嘸同埞方嘅移民。


Trudgill提出了折衷話發展嘅多代模型。喺第一代當中，方言嘅講話人會溝埋喺一齊，而且有某種調平。第一代母語講話人會繼續進行調平過程。之但係，喺Trudgill記錄得到嘅情況下，佢哋講嘢都仲反映出標記形式嘅使用當中仲有好大差異，無論係喺發言者之間抑係喺各個發言者嘅音檔之中。


第三代人集中化啲變體並穩定化個方言。Trudgill承認，喺某啲情況下種現象可以出現喺第一代母語人身上，亦都有可能喺第四代甚至仲遲啲嘅時候進行。個處於新興狀態嘅新方言，當中種狀態以形式嘅異質性為特徵，Trudgill喊佢做中間方言，喺其他方言研究裏頭通常喊做中間語言。


Google翻譯係Google提供嘅線上服務，可以將輸入嘅字句或者網頁譯到第種文。由於係由電腦翻譯嘅原固，有時翻譯出嚟嘅嘢未必完全準確或者誤會咗句子意思，甚至翻譯出一啲好奇怪嘅字出嚟，所以呢個工能只供基本參考。


劃取翻譯功能係現代瀏覽器嘅重要基礎功能，翻譯嘅集成意味住打破文化壁壘，Opera同Firefox嘅翻譯插件亦係利用Google翻譯API作為擴展程序嘅核心外部接口。但係依家有好多瀏覽器廠商，喺瀏覽器大戰背景下，出於激烈競爭，已經做出咗一站式服務，例如Windows 10中自帶嘅Microsoft Edge，微軟專門為呢樣定製咗瀏覽器插件版嘅微軟必應翻譯。


開發者可以利用Google提供嘅API，對軟件集成聯網翻譯功能。呢啲軟件通常係通過集成翻譯功能，實現對原有用途嘅用戶需求滿足，所完善而嚟。例如閱讀軟件、在線資料搜索時集成嘅WebJS小程序，由於信息技術嘅普遍應用同入口之爭以及成熟度，依家已經唔再有壟斷地位，亦唔存在增加翻譯功能需要收費或者插廣告，除非係態度問題，否則一般會作為硬性標準。


早期嘅HTML語法被定義為較鬆散嘅規則，以幫助唔熟悉網絡出版嘅人採用。網頁瀏覽器接受咗呢個現實，並可以顯示語法唔嚴格嘅網頁。隨住時間流逝，官方標準逐漸趨於嚴格嘅語法，但係瀏覽器仍然可以顯示一啲遠遠及唔上合乎標準嘅HTML。


用XML嘅嚴格規則嘅XHTML係W3C計劃中嘅HTML接替者。雖然好多人認為佢已經成為目前嘅HTML標準，但佢實際上係一個獨立嘅、同埋HTML平行發展嘅標準。W3C目前建議用XHTML 1.1、XHTML 1.


隨住HTML使用率增加，啲人唔滿足於淨係睇到文字。喺1993年，大學生Marc Andreessen喺佢嘅Mosaic瀏覽器加入標記，自此Web頁面可以出埋圖片。但啲人認為得圖片都係未夠，希望可以將任何形式嘅媒體加到去網頁度。


一個HTML元素嘅一般形式係內容。因此，用呢類形式嘅元素會被定義作為空元素。空元素可以唔附帶任何內容，譬如BR標籤或者內聯IMG標籤。一個HTML元素嘅叫法一般就係佢喺標籤入面用嘅英文名，結束標籤嘅英文名前面會帶有一個斜線字符「/」。


字母大細楷，係指一套字母有兩套寫法，尤其係承自希臘文同羅馬文，通常有分大楷同細楷。印刷術未流行之時，所有文都係手寫。字母文字，並無大細楷，一切都係今日大楷。但由於寫字，唔係一定四四正正，有時要抄寫得快，而形成唔同形態，及歷兩千年嘅變化，隻隻字母，最終生成今日細楷。


有啲文，抄寫係細楷，會快演化出啲寫法，對返大楷，無別。如連字母，對應返大楷就要分開。如唔同位置分開寫法，對返大楷係樣。最名嘅例，就係德文ß。ß，實情係ſs，ſ與s嘅連字母。細楷ſ同s，都係對應大楷S。


布雷爾細個已經係盲嘅。拿破崙想有一套可以夜晚可以讀嘅字，畀軍人唔使出聲唔使光都可以讀得到。所以佢叫巴比  做一套，用十二個點編字，不過呢套嘢畀一般軍人就太難學，軍方唔受佢呢一套。咁1821年巴比就去到法國巴黎嘅國立盲人學院，就響呢度遇到布雷爾。


每一點位都有個數字名，左邊嗰棟，由上至下，叫一二三。右邊嗰棟，上至下，叫四五六。要形容一格凸字，就會用凸起嗰啲點嘅數字嚟到描述嗰一格，例如拉丁字母M字嘅點字會係第一三四點凸起咗，嗰架點字就會叫做一、三、四。


香港補習文化，指香港學生學習依賴補習。根據香港政府統計處統計，2004至2005年度，中小學生當中3成人曾有去補習，預科就有一半。補習學生平均花費800港元以上。而根據香港青年協會2009年時所調查，中小學生補習整體比率升至五成。


雞精班，又有精讀班，速成班唔同稱呼，係一種社會現象。原本係對香港補習社一種短期課程稱呼，但而家成為指「速成教學」方面帶有貶義性質流行語同社會風氣。除香港正規學校質素下滑問題外，港孩現象同「高分低能」可能重會出自中學、小學雞精補習，因為香港教改後，課程內容重視知識同國教，而顯得道德教育係冇分加就唔重要。


大型補習社經常到電視、報章、巴士車身賣廣告，廣告通常將補習導師包裝成拯救者、超人之類，並會強調往績，商業包裝到佢係「補習天王」、「補習天后」、「捉路之王」、「考試專家」、「以一敵百」、「萬人之師」、「Econ King」、「化學教父」、「數神」、「物理技巧王」等虛名。


除此之外，好多導師會借新聞宣傳自己。2007年香港中學會考，英皇教育導師蕭源成功預測中文作文題目，而有社會爭議，蕭源藉此接受傳媒訪問，獲得免費宣傳機會。多年前自開補習社英文導師Joseph Li「貼中」題目，被廉署調查，其後佢成日用廣告大肆宣傳自己被廉署調查一事，以證明自己「貼題」能力得到「認同」。


公開考試成績公布後，補習社以獎學金吸引考取好成績學生登記，然後到報章、網站上公開學生名單，顯示自己教學能力高，學生能奪得優秀成績。不過，有部分補習社會技巧地加長奪優名單，把一些只有卷部而非科部等級獲A學生都計埋，甚至會收買無報讀而奪A考生，疑有造假之況。


向古代，識字成日同精英集團聯繫喺一齊。雖然有尐統治精英唔識字，但識字係精英嘅一個重要、顯著嘅標誌。交流嘅技巧向政治上好緊要。從4世紀前葉到古典時代晚期，因為基督教勢力上升，修訂後嘅基督教化嘅晉升體系要求唔同嘅預備知識，傳統嘅教育模式因此被社會壓力所抑制，甚至廢棄。


好多政策分析將識字率作為對一個區域嘅人力資本價值嘅關鍵性衡量標準。例如，識字嘅人易訓練過唔識字嘅人，識字嘅人通常社會經濟狀態更高。因而渠等亦都能夠擁有更好忌健康同埋雇用機會。識字增加工作機會同獲得高等教育忌機會。


原則上，唔同書寫系統用嘅基綫可以唔同高度，咁嘅做法喺書法可以行得通，但係電腦排版同數碼字型設計用嘅基綫都係用羅馬字母嘅基綫作為標準，所以中日韓書寫系統入面嘅字形都放咗喺基線以下，唔係嘅話，如果版面同時有中文同英文，排出來就會好唔協調，亦即係話喺電腦嘅角度，漢字、假名、諺文通通都有下降筆劃，雖然其實佢哋根本通通都冇。


羅曼語族，又叫羅馬語族同拉丁語族，屬於印歐語系，係由意大利語族衍生出來嘅現代語族，主要包括由拉丁文變過嚟嘅現代各種嘅語言。講羅曼語族語言嘅人主要包括傳統意義上嘅「歐洲拉丁人」。紀元前後嘅古羅馬帝國瓦解之後，原本統一嘅拉丁文都跟住地域嘅唔同而產生各類方言。


現代羅曼各種語言入面名詞通常淨得有兩種文法性，而拉丁文入面名詞就有三個文法性。咁梗係有特例，比如羅馬尼亞文同意大利文入面就保留咗一啲中性名詞嘅表達，而西班牙文、意大利文同加泰羅尼亞文入面仍然保存住一啲中性嘅代詞。


拉丁文中嘅將來時已經衰退，喺現代羅曼文中將來時有新嘅構成方式，並結合咗「條件式」呢個新嘅語式。拉丁文入面habere一詞成為構成時態嘅重要助動詞。好多重要時態都係由呢一個詞嘅完成體或未完成體加上動詞嘅對應變位構成嘅。


拉丁文入面嘅「綜合完成時」喺現代羅曼文中變成咗由詞義相當於英文to be或to have嘅助動詞加動詞過去分詞嘅合成時態。但係喺葡文同法文入面，仍然保存咗拉丁文嘅「過去完成時」，而羅馬尼亞文就有兩種完成時態，兩者嘅意義就基本近嗙。


羅曼語族內部嘅各種語言喺語音上彼此好近嗙，地緣接近嘅語言通常都有共通嘅部分。葡文、法文同羅馬尼亞文係羅曼語族入面最具獨特性嘅，而呢三種語言嘅獨特性又唔相同。薩丁尼亞文係羅曼語族入面最為孤立同保守嘅語言。


喺羅曼各種語言入面有好多方言，有時好難分得出邊啲係「方言」，邊啲係獨立語言。好多語言之所以有咁顯赫嘅地位係由於佢哋係政府、媒體同學校教育所採用嘅語言，比如法文、西班牙文、意大利文等。之但係好多語言雖然喺地方學校都有教，而且有一定嘅官方地位，但係顯得弱勢好多，比如薩丁尼亞文同羅馬傳語等。


有一啲語言就長期受到官方嘅漠視，例如法國南部嘅普羅旺斯文、意大利境內嘅威尼斯文等等。如果講呢啲語言重有生命力嘅話，另外一啲更加弱勢嘅語言，如阿斯圖裏亞斯文、阿拉貢文等，就更加唔使講啦，可能隨時面臨滅絕嘅危險。


喺一啲羅曼文入面，名詞複數係由名詞單數詞尾加字母s構成嘅，呢啲係喺拉丁文入面賓格名詞嘅複數形式變過嚟嘅，用咁嘅方式構成名詞複數嘅羅曼語言包括葡文、西班牙文、加泰羅尼亞文、普羅旺斯文同法文。之不過都有一啲語言嘅名詞複數係由詞尾嘅元音字母變化嚟構成嘅，呢個特徵就係喺拉丁文入面主格名詞嘅複數形式變過嚟。


有啲羅曼語言用表達「有」呢個含義嘅助動詞嚟構成複合時態，而有啲語言就對動詞做出區分，有啲動詞用have嚟構成，有啲就要用be嚟構成。淨係用have構成嘅語言包括加泰羅尼亞文、葡文、西班牙文同羅馬尼亞文等。


喺後一類羅曼語言入面，用be嚟構成嘅複合時態嘅動詞經常係成日用嘅不及物動詞，呢種動詞經常講嘅係唔可以確定目標或講明狀態嘅動作。例如「嚟」、「去」、「變成」等等。而大多數動詞重係要用have嚟構成複合時態。


近代西方國家嘅全球殖民活動搞到羅曼語言嘅傳播超出咗歐洲本土而擴展到世界各地。西班牙文、葡文同法文嘅影響力好大。呢啲語言喺外國嘅傳播過程入面同其他語言融合，就產生咗同母語好大唔同嘅各類混雜語言同語言變體。


世上有好多語言都會將啲名詞分類，並且喺文法上要求唔同類嘅名詞要用唔同方法處理。唔同語言嘅名詞分類可以好唔同，例如有啲語言會「指植物嘅名詞，冚唪唥自成一類」噉。其中一種最常見嘅名詞分類法就係將啲名詞按「性別」嚟分，分做


喺 1 當中，名詞 femme 係指女人，所以要配返陰性嘅 une 同 belle 唔配陽性嘅 un 同 beau，而喺 2 當中，名詞 garçon 係指男仔，所以要配返陽性嘅 un 同 beau 唔配陰性嘅 une 同 belle 。


例如英文喺呢方面就幾出名。古英文係 13 世紀前嘅英文，現代英文嘅語言祖先。古英文曾經有一套完整嘅文法性別系統，會好似德文噉將名詞分陽性陰性中性三種，文法上會要求代名詞同埋某啲分詞喺性別上要配合名詞。


有時異體字特別指官方正體字對應規範字之外嘅字，不過因為唔同中文地區對正體字都有唔同認知，有啲字係一度係正體但去咗另一度就會變異體，例如喺簡體中文使用地區，「夠」係「够」嘅異體字，但係喺繁體中文使用區就掉轉。


1888年傳教士湛約翰設計咗粵語第一套拼音方案「粵語標準羅馬拼音」之後，唔同嘅粵語拼音方案相繼冒起，冇一個統一嘅標準。直至1993年推出嘅粵拼，喺2010年代開始普及，至今已經成爲標註拼寫粵音嘅主流方案。


香港粵語出名中英夾雜，係洋化咗嘅廣東話。香港粵英文化薈萃，結合各地文化。英文喺香港比較普及，加上喺好長一段時間香港都係早過中國接觸外來嘅新事物，過去唔熟英文嘅市民都會用廣州話拼讀日常嘅英文詞彙，所以香港粵語嘅英文外來詞非常普遍。


1949年後，香港人講廣府話時開始出現大量音變，有人稱為懶音。當中最顯著嘅係鼻音消失同埋 w 介音嘅消失。好多人將「你」 同「我」 讀成「理」 同  。將「國」 讀成「角」，「過」 讀成「個」 。好多呢類發音已經存在幾十年，亦有大量市民由出世開始已經使用呢種發音。


不過，1980年代之前嘅大眾媒體依然盡力避免喺電台電視節目上出現呢類音變，直到而家，部分香港語言學家亦對所謂「懶音」屢加抨擊，並提出「正音」運動，諗住用古書嘅切音去代替現代通行嘅發音，譬如提倡將時間個間讀成「姦」。


使用粵語嘅近似讀音讀英文詞非常普遍。「地盤管工」叫「科文」、「煞車」叫「逼力」、「軸承」叫「啤令」、「草莓」叫「士多啤梨」等等。唔少老人家仍然將「郵票」稱作「士擔」、「保險」叫「燕梳」等。另外，對男士可以稱呼「阿Sir」，對女士可以稱呼「Miss」。


「教院拼音」方案嘅特點，係依從國際音標，同時喺有規律嘅情況下，將國際音標羅馬字母化，方便啲人用一般電腦鍵盤輸入，亦可以避免亂碼同埋冇咗啲字符呢類問題。由於佢係以《粵音韻彙》裏面所使用嘅國際音標做基礎，佢嘅羅馬字母拼寫，就可以同國際音標好有規律咁樣直接對應，方便咗用者响「教院拼音」同國際音標兩個系統之間嘅轉換，唔使額外學習咁多嘢。


呢套「教院拼音」系統，最早係由余秉昭司鐸响佢1971年在所寫嘅《同音字彙》使用，只係當時佢把聲調直接用「上平」、「上上」、「上去」、「下平」、「下上」、「下去」、「上入」、「中入」、「下入」呢啲文字寫出嚟。


到咗1990年，香港教育署語文教育學院中文系出版嘅《常用字廣州話讀音表》，就將聲調由「上平」、「上上」、「上去」呢啲文字，改做「1」、「2」、「3」等數字標調。1994年香港教育署語文教育學院中文系出版嘅《常用字廣州話異讀分類整理》，亦沿襲《常用字廣州話讀音表》嘅做法。


2000年出版嘅《廣州話正音字典》沿用「教院拼音」方案，亦都將方案嘅「長a音」固定拼寫做「aa」。主編這些字典嘅學者詹伯慧認為，呢套拼音方案多年嚟已經喺香港中、小學廣泛採用，香港教師都熟悉。2002年施仲謀主編嘅《廣州音北京音對應手冊》，2003年浸會大學中文系教授潘慧如等人主編嘅《小學中文科常用字研究報告》、《小學中文科常用字表》同埋佢個網站等等，亦都沿用呢套拼音系統。


不過香港語言學學會喺1993年推出香港語言學學會粵語拼音方案，簡稱粵拼，佢跟「教院式」方案有好多相似之處，但係佢因應過往嘅不足而改善、補完，喺設計上係完善過「教院式」方案。喺推出十年間，粵拼漸漸取代咗「教院式」方案嘅地位，無論喺學界定日常生活，都獲得更加廣泛嘅應用同支援。


香港教育學院語言學及現代語言系嘅粵語語料庫同粵語自學平台，亦都採用粵拼，而非「教院式」方案。當中負責粵語自學平台嘅片岡新教授表示，好多學者都認為粵拼係最好嘅方案，網上資源又比較多，學生學識粵拼後，自己打字都好方便。


因為呢個拼音方案用嘅字母與英語比較相似，所以識英文、學粵語嘅人多數覺得呢個拼音方案比較容易。香港中文大學嘅雅禮中國語文研習所嘅粵語課程會用耶魯拼音。耶魯大學、東京大學同英屬哥倫比亞大學嘅粵語課程都係選擇用耶魯拼音。


劉錫祥係一個廣東話拼音方案，由劉錫祥喺1972年所寫嘅 Elementary Cantonese 發展出嚟，教外國人學粵語，但唔及得耶魯粵語拼音咁多人學。劉錫祥拼音嘅特別就係用數字當音符寫喺音節嘅右上角，以其他拼音方案，例如粵拼，都將數字寫喺右邊。


黃錫凌式音標，或者就咁叫黃錫凌式，黃錫凌寫粵音韻彙，用類似萬國音標系統，實情係由一九一二年，為西人而寫嘅廣東話讀本借過來。系統以粵語特性改良同簡化而來，所以亦有人叫粵語寬式國際音標。家下喬硯農寫嘅《中文字典》、《中華新字典》、《商務新字典》等仍然用呢套標音系統。


黃錫凌式係基於寬式標音原理。個基本原理係，有啲音位只係差啲啲，唔構成理解差異，唔影響成個語音系統，呢啲差異拼埋，當佢哋同一音素。黃錫凌式着重廣州話大體「音素」，而唔會睇重音嘅細節。黃錫凌式，可以話係跟趙元任嘅理論，分析過廣州話音素之後，創出嚟嘅一種標音法。


相對「寬式」嘅係「嚴式」國際音標標音法，指著重準確標出細微語音差別嘅標音法。粵語嘅嚴式，泛指比寬式較嚴嘅標音。因唔同學者對粵語語音嘅不同理解，「嚴式」並唔係一種特定嘅標音，而係唔同學者對唔同人所講嘅同一句說話，可能會標出唔同嘅「嚴式」標音。


廣州話拼音方案又叫做廣州拼音方案，係中華人民共和國廣東省教育部喺1960年公佈嘅粵語拼音方案，用嚟拼寫廣州話嘅語音。實際上呢個方案嘅早期設置並唔科學，仲存在音素殘缺嘅問題。1980年代，饒秉才教授喺呢個方案嘅基礎上面進行大幅修改。


而家睇到嘅廣州話拼音方案，就係經過饒秉才修訂之後嘅版本。有啲目前由中國大陸發行嘅非專業廣州話教程同字典，多數用呢個方案。同期發行嘅拼音方案仲有廣東嘅梅縣話、潮汕話、海南話嘅拼音方案。呢啲方案用相似或者唔同嘅音標原理，嚟表示啲話嘅音。


方案入面，淨係得u係介音，佢只會喺聲母g或者k、韻尾首音係a、e、i或者o嘅音節度出現。喺其他拼音方案度，呢個介音通常同上述聲母合併做gw同kw，但係廣州話拼音方案依然保留佢。為求省略，有時gu同ku會畀人當做獨立聲母。


香港政府粵語拼音係香港政府以英文字音拼寫中文嘅方案。有別於另一套由香港語言學學會所發布嘅香港語言學學會粵語拼音方案。除咗香港以外，中國大陸同海外都有人用呢套方案翻譯自己個名，並且唔局限於粵語母語使用者。


呢套系統歷史超過150年，歷史耐過後來威妥瑪發明嘅威妥瑪拼音，應源自香港政府內部。生死註冊處、入境事務處同路政署等香港政府部門都係以呢個拼法分別為香港人名、地名、街名同公共屋邨等定出對應嘅英文名稱，由殖民地時代開始沿用至今。


呢套拼音系統可能係為咗方便唔識粵語同漢字嘅英國人而設，所以標音原則上會傾向於以英語發音模擬粵音，以至於未必能夠準確反映實際嘅粵音讀法。因此，教育局同香港考試及評核局有用LSHK粵拼、教育學院拼音方案等等比較合理嘅標音系統，畀中小學教育工作者用。


粵語羅馬字，係粵語嘅一種拉丁拼音方案，特色係佢學國語羅馬字咁，改變韻母嘅串法來標示聲調。佢係由語言學家趙元任博士設計，再經香港公務員彭德加以改良而成。趙元任響佢本英文書《粵語入門》用過呢個拼音方案嘅雛型，除此之外，就好少人用呢個方案，原因有兩個。


然後，佢喺1931年出版《民眾識字粵語拼音字彙》，以注音符號標列廣州市粵音。爲咗標示粵音，佢新增粵語裏面獨有嘅「」同「」符號，用嚟取代原本「ㄍㄨ、ㄎㄨ」嘅拼法，不過𠼮書入面並唔統一，有時用新符號，有時仲係用「ㄍㄨ、ㄎㄨ」。


但係國語統一籌備委員會冇點採用或者吸收趙雅庭嘅方案。佢喺1932年4月初版、由趙元任主編嘅注音符號總表度，有用注音符號做基礎，修改而成嘅廣州閏號分表，採用嘅標示方法同趙雅庭版本差好遠。喺國語注音符號嘅基礎上，刪走咗「ㄐ、ㄑ、ㄒ、ㄓ、ㄗ、ㄘ、ㄙ、ㄔ、ㄕ、ㄖ、ㄜ、ㄦ」12個符號，加咗「、、、、、、、、、、」11個符號。


廣東省人民政府文教廳喺大約1952年頒佈咗新嘅粵語注音方案。同民國政府方案相比，新增粵語入面獨有嘅「」同「」符號，嚟取代原本「ㄍㄨ、ㄎㄨ」嘅拼法。「z、c、s」嘅寫法由「、、」改爲「ㄐ、ㄑ、ㄒ」。「ㄟ」代表嘅音由「ei」改爲「ai」。


綜合嚟講，人民政府方案主要建基於趙雅庭方案，不過喺民國政府方案度吸收咗「」嚟代表「a」元音，唔使用「ㄜ」字。同時亦都統一用「」同「」嚟表示聲母「gw」、「kw」，唔再混雜「ㄍㄨ、ㄎㄨ」的寫法。爲咗令韻尾清晰，人民政府方案喺韻尾下加上附點。


同時，由於Unicode並未收錄部分粵語注音符號，所以冇得喺電腦度輸入。不過有民間愛好者借用Unicode已收錄嘅台語注音符號、日語片假名等嘅符號，嚟拼成完整嘅粵語注音。2020年3月推出嘅Unicode 13.


所以，喺Unicode 13.0版之前，用戶一直無法喺電腦度輸入完整嘅粵語注音。不過有民間愛好者借用Unicode已收錄嘅台語注音符號、日語片假名甚至其他符號，嚟拼成完整嘅粵語注音。有啲甚至改動咗原方案嘅一部份。


粵語有9個聲調，其中「陰入」、「中入」同「陽入」呢三個聲調嘅調值，分別同另外三個聲調「陰平」、「陰去」同「陽去」嘅調值相同，所以有「九聲六調」之說。聲調對區別粵語單字唔意思好重要。粵語嘅聲調同時亦組成咗詩詞用字嘅聲調，即係平仄。


由於黃錫凌在制定這套拼音方案的時候，冇考慮到打字機同電腦使用者嘅需要，所以佢哋難以輸入呢個拼音方案中使用嘅聲調符號。下表列出黃錫凌羅馬拼音方案所使用嘅聲調符號，並以粵語寬式萬國音標度嘅數字標調作為對照。


粵語點字，或者叫粵語凸字，係一種用點字嚟到表達粵語嘅系統。香港同澳門常用嘅中文點字就係指呢個系統。作為半音節文字，粵語點字通常由三個方塊組成，每個方塊分別代表聲母、韻母同埋聲調，並且由呢三個元素去組成一個發音，即係話用三格點字嚟組成一個字。


粵語諺文，係近年主張用諺文嚟寫粵語嘅方案。由李氏朝鮮嘅世宗大王發明嘅諺文本來係用嚟寫韓國話，但係因為諺文係表音字母，加上韓國話有好多音都同粵語好似，所以諺文可以好容易咁樣攞嚟寫粵語。自從廣州撐粵語行動之後，開始有好多粵人認真咁去諗點樣保護自己祖先嘅語言。


有關粵文要點寫，而家重未有一套公認嘅方案，更加唔使指意話可以有一套公認嘅粵語諺文。但係已經有人做呢方面嘅嘗試。呢啲嘗試包括廣州撐粵語行動之前學者已經做過嘅研究，包括2002年由金昔硏提出、2005年由藺蓀提出、同2009年由黃得森提出嘅三個方案。


同一道理，粵語入面嘅字都可以用諺文拼出嚟。例如上面講到嘅「한」。用諺文表示粵音嘅主要問題係比起韓國話，粵語母音同雙母音太多，同介音會出現喺韓文唔會出現嘅地方，導致用正常嘅諺文好難表示。例如，好多 /w/ 開頭嘅音韓文都冇，用正常諺文會寫唔出，又或者 /j/或者 /w/結尾嘅音好多亦係寫唔出。


香港語言學學會有套叫粵拼嘅方案。廣東省教育部喺 1960年代編咗套廣州話拼音方案。呢啲拼音方案都定位畀漢字注音用，而呢個方案除咗可以用喺注音外，主要重係用喺標準粵語嘅拉丁化撰寫，即用作粵語嘅拼音文字。


新法蘭西粵語拼音方案，法文簡稱 NF，係由加拿大西門菲沙大學嘅一個廣東學生創制出嚟嘅粵語拼音方案。佢嘅最初目的在於整套同寬式國際音標對應、能夠轉寫到粵語唔同方言、並且重可以用於正音同埋對外粵語教學嘅拼音方案。


由於新法蘭西粵語拼音方案使用咗好多ASCII當中冇嘅字符，一般用ASCII嘅Windows電腦好難正確顯示同埋打出，因此俾人批評。有見及此，作者曾經推出一套專為中文資訊處理而應變嘅拼音方案。應變版拼音方案用兩個甚至三個字母來表示原先用特殊字符表示嘅音素，但係最終呢個應變方案都係冇被人開發成輸入法。


喺 21 世紀初，由於粵語拼音缺乏統一嘅拼音標準辦法，各種軟件嘅拼音法並唔一致，而喺廣東地區有唔少人用慣咗普通話拼音輸入法亦都好難轉用粵語拼音輸入法，所以一定程度上阻礙咗粵語拼音輸入法嘅進一步發展同普及。


香港教育主要由香港特別行政區政府教育局管理，而家嘅制度上大致分為學前教育、小學教育、中學教育、專上教育，小一至中三屬於九年強迫教育，而家香港提供小一至中六嘅十二年免費教育，除咗私立或直資學校之外，喺官立或政府資助學校進行為期十二年嘅小學同中學教育，都唔使交學費。


而家香港提供六年制嘅小學教育，小一最低入學年齡係嗰個學年嘅9月1號夠五歲八個月，而家大部分小學上堂模式都係全日制，以前學校係半日制分做上晝班、下晝班。官立小學同政府資助小學都提供免費小學教育。五年級終期試同六年級頭兩次考試嘅考試成績，需要呈交教育局，呢三次考試俗稱呈分試，教育局會因應各同學喺呢三次考試嘅成績來决定嗰位同學升中學嘅派位組別，參加統一派位嘅學生，呈分試嘅成績會直接影響升中學嘅派位結果。


教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校，為視障、聽障、肢體傷殘、智障，同埋有情緒或者行為問題嘅兒童提供教育服務。


教育局為新來港兒童提供學位安排服務。學童可喺入讀香港主流學校之前，首先修讀為期6個月嘅全日制啟動課程，呢啲課程協助佢哋適應香港社會同教育制度。至於選擇直接入讀公營學校或直接資助計劃學校嘅新來港學童，教育局會向有關學校提供校本支援計劃津貼，為學童安排支援項目。


資歷架構喺2008年正式推行，提供一個高透明度同開放嘅平台以推動終身學習，藉此提升香港勞動人口嘅整體競爭力。資歷架構係一個七級嘅資歷級別制度，用以整理同支持學術、職業專才教育同持續教育界別嘅資歷。資歷架構設有質素保證機制，以鞏固架構嘅公信力。


Windows Vista係微軟公司Microsoft Windows作業系統嘅一款，喺2005年7月微軟正式公布呢個名。Windows Vista原代號係Longhorn。Windows Vista嘅內部版本係6.


0，正式版嘅Build係6.0.6000。喺2006年11月8號，Windows Vista開發完成並正式進入量產。之後嘅兩個月只係對MSDN用戶、電腦軟硬件製造商同企業客戶釋出。喺2007年1月30號，Windows Vista正式對一般大眾發售，同時亦可以喺微軟網站下載。


Vista用埋點對點技術提升電腦系統喺家庭網絡中嘅通訊能力，令喺唔同電腦或裝置之間分享檔案同數碼媒體內容變得更加簡單。針對開發者方面，Vista使用.NET Framework 3.0版本，比起傳統嘅Windows API更能畀開發者簡單寫出高品質嘅程式。


微軟亦對Vista嘅安全性方面進行改良。Windows XP最受批評嘅一點係系統經常出現安全漏洞，並且容易受到惡意軟件、電腦病毒或緩衝區溢位等問題影響。為改善呢啲情形，微軟主席比爾蓋茨喺2002上半年宣佈喺全公司實行「信賴運算嘅電腦行動」，活動目的係畀全公司各方面嘅軟件開發部門一齊合作，共同解決安全性問題。


香港大學係香港一間研究型大學，校舍主要分佈嚮香港島薄扶林一帶。1911年成立，1912年開校，係香港第一間大學，喺好長一段時間內亦係香港唯一一間大學。大學依家有十個學院，學科繁多，包括法律、心理學、生物醫學等等。


醫學院嘅前身係喺1887年創立嘅香港西醫書院，孫中山都喺呢間書院讀過醫。1916年12月舉行第一屆畢業禮，有23個畢業生同5個榮譽畢業生。1941年因香港淪陷而停辦，到1945年復辦。1961年學生人數係2000，係1941年嘅四倍。


本部校園嘅主要特色係嗰度建築風格嘅多樣性，由新古典主義嘅本部大樓到七十年代嗰時起嘅現代建築都有。經過咁多年保育同發展並行，有講法話呢度係「中西合璧、新舊共融」嘅校園。計埋本部大樓，港大嘅七棟法定古蹟入面，有六棟都喺本部校園，包括孔慶熒樓外部、馮平山樓外部等等。


香港理工大學座落喺香港九龍紅磡暢運道同康莊道交界，鄰近紅磡海底隧道同港鐵紅磡站。面積約9.35萬平方米，約有28000名全日制同兼讀制學生。現時係「QS世界top100大學」、「泰晤士高等教育世界top100大學」及「美國新聞top100大學」。


1994年11月25號，「香港理工學院」正式升格為「香港理工大學」，成為香港第四間大學。1999年7月，成立專業進修學院，畀大人報讀專業進修課程，推動終身學習。2001年，成立香港專上學院，9月開始辦副學士課程。


2004年1月開始第七期同埋第八期嘅校園發展計劃。2005年9月第七期發展計劃大部份已完工及開始可以用Y座，並喺2006年4月出售命名權，命名做「李兆基樓」。第八期發展計劃係喺校園以北嘅原漆咸道牲口站、何文田貨場位置，興建Z座畀建設及環境學院用，2013年落成。


2002年10月2號有11,273位大學嘅師生、校友喺香港大球場一齊打破當時嘅健力士世界人浪彩虹紀錄。咁樣做除咗係為慶祝學校65週年，重為兒童癌症基金會同香港耆康老人福利會籌款。呢個紀錄後來喺2004年俾菲律賓理工大學破咗。


理大嘅成績計算方法以香港高級程度會考為主線，其中A=5、B=4、C=3、D=2、E=1，而高級補充程度嘅科目就要乘返0.6。例如，十三分嘅組合可以係中化同埋英語運用B，其他三科高級程度科目係CCD，而九分嘅組合可以係中化同埋英語運用C同D，其他三科高級程度科目係CDE。


香港理工大學辦學提供專業課程為原則，所以開辦課程嘅首要條件係學到嘅嘢可以應用落去工作入面，並且對社會作出貢獻。故此，佢開辦咗一啲比較實用嘅課程，好似設計同埋紡織及製衣等非學術型嘅科目，而且重係獨市課程。


係香港唯一一間提供師範教育嘅大學，亦係八間大學教育資助委員會轄下法定公立大學之一。1992年6月由五間師訓學院合併而成，成為一間獨立自主嘅「香港教育學院」。1994年3月，政府頒布《香港教育學院條例》，條例響同年4月25號生效，香港教育學院正式成立。


語言學家詹伯慧認為，基於粵語喺香港嘅地位無可動搖，認為粵語都應該設立語言水平測試，嚟檢視使用者嘅水平，只不過香港仲未有官方機構帶頭，所以學會舉辦朗讀試填補呢個空缺。浸大英文系任教嘅莊域飛指，朗讀試能夠為有需要人士提供粵音水平認證，唔單只幫助本地人，亦有望幫助外國人、南亞裔人士等少數族裔喺香港港求職、求學等等所需。


朗讀試旨在評核考生使用香港粵語朗讀嘅流暢度、口音純度以及準確度。考生須依序完成甲部、乙部和丙部。甲乙兩部淨係以準確度評分，而丙部會就流暢度、口音純度同準確度評分。各個考核重點都會畀甲、乙、丙或丁嘅評級，並按指定比重計算總成績以頒發各級證書。


總括而言，有46%考生獲甲等成績 。香港語言學學會粵語拼音小組召集人劉擇明表示，考生嘅普遍錯誤包括因為太緊張而認錯字眼，以及喺朗讀篇章嘅時候猶豫同停頓，亦有將「香」讀成「heon 1」、 「得」讀成「dat 1」、「國」讀成「gok 3」等等唔能夠接受嘅「誤讀」 。


傳統音韻學嘅硏究裏面，粵語同中古漢語嘅對應比較整齊，大部分切音與現時通行嘅粵語讀音相同，但都有小部分變異。受香港自1970年代起嘅粵語正音運動影響，有部分學者主張以古代韻書嘅切音取代現時通行嘅粵語讀音，例如把「時間」嘅「間」改讀為「姦」，同社會廣泛接受嘅讀音不同。


《欽州白話》係一本記錄欽州白話發音、用字、詞彙嘅字典類體例嘅書，由欽州市方誌辦、《欽州白話》編輯部編寫，欽州市方誌辦首批內部發行，印數3000本。唔考慮前期字音整理階段，從2016年開始立項到2019年發行總共歷時三年。


本書記唨超過8800個字頭，其中超過1100粒計作或兼作本土口語用字字頭，另外仲有接近4000條本土詞條，字嘅釋義兼顧書面用語同埋欽州用語。本書附錄包括欽州白話拼音方案、易讀錯字表同埋記錄書裏便啲旨意記錄有音無字詞彙嘅口語字嘅口語字表。


根據國際語音學學會嘅睇法，人係冇可能發到軟顎顫音同埋軟顎閃音嘅，呢兩隻音喺萬國音標嘅圖表入面用灰色格仔標示咗。因為喺軟顎呢個位，條脷嘅郁動受到好大程度嘅限制，令條脷冇足夠快嘅自由度嚟產生顫音或者閃音。


孟浩然嘅詩歌絕大部分都係五言律詩，題材大多關於山水田園和隱逸、旅行等內容。佢同王維、李白、張九齡好老友，繼陶淵明、謝靈運、謝朓之後，開盛唐山水詩嘅先聲。出名嘅詩作有《秋登萬山寄張五》、《過故人莊》、《春曉》等篇。


喺抑揚方面，語言學家趙元任由音階度獲得靈感，設計咗五度調值標記法，以數字1表示最低音、數字5表示最高音。趙氏五度標記法已經獲得國際語音學學會認可，並成爲國際音標標準之一。五度標記法至今仍然係最爲廣泛使用嘅聲調標記。


喺頓挫方面，好多南方漢語變體例如吳語、閩語、粵語同客家語有入聲調，調值相同嘅兩個音節係咪帶有入聲韻尾，會導致其頓挫性唔同，而決定佢係咪分做兩個聲調，最典型嘅例子有粵語嘅「九聲六調」。粵語九個聲調分別爲陰平、陽平、陰上、陽上、陰去、陽去、陰入、中入、陽入，但其實只有六個唔同嘅調值。


連讀變調係一種廣泛存在聲調語言嘅現象，意指當聲調毗鄰時，其調值會產生變化。最著名嘅例子就係現代標準官話嘅上聲變調，當兩個讀作三聲嘅字擺埋一齊時，前字必須讀成陽平，例如老虎實際嘅讀音係「láohǔ」。漢語族好多語言或方言，多多少少都有變調，其中屬於閩語嘅各種語言，變調較爲複雜，但係亦有規律，例如閩南語連讀變調。


有啲中文拼音方案嘅聲調標記方法，亦借鑑咗五度標記法嘅曲線法，將啲調值曲線化爲符號。例如現代標準官話用¯、ˊ、ˇ、ˋ分別表示陰平、陽平、上聲、去聲呢四個聲調。由於普通話中嘅四個聲調調型都唔同，因此冇必要用豎標來標明相對高度。


現行嘅發圈法共使用八個符號，主要形式爲半圈嘅「⊂」同埋喺半圈下加短橫嘅「⊆」，以唔同位置、唔同方向表示唔同調類，具體方法係用左手拇指喺食指指根左方畫半圈爲平聲，喺食指指頭左方畫爲上聲，喺無名指指頭右方上畫爲去聲，喺無名指指根右方上畫爲入聲。


粵文拉丁化，又叫做「拉丁化粵文」或者「粵文羅馬化」，係近年嚟有關將粵語文章用拉丁字母加注音嚟寫嘅方案。同廣東話拼音唔同，粵文拉丁化方案直頭主張用拉丁字母嚟將粵語寫低，而唔係只係用拉丁字母喺電腦度拼粵字。


呢三句句子喺日本話入面嘅讀音完全一樣，都係「Anata ga daisuki」。日本人喺寫自己想講嘅野嗰陣可以跟個人喜好或者場合，自由咁揀鍾意嘅寫法。甚至有啲日本人會直接用拉丁字母寫「Anata ga daisuki」。


X 係個羅馬數字，讀做「十」。承接咗先前嘅 Macintosh 作業系統嘅冧把。有啲人讀佢做 'ex'。對於呢個直接讀出嚟嘅原因係，對於類 Unix 作業系統嘅傳統命名會用字母「x」嚟做結尾 。另一個原因係蘋果電腦傾向提及特別嘅版本係以「Mac OS X 版本 10.


越南係個多民族國家，現時越南政府認證嘅民族有54個，外加一組「外國人」。最大嘅民族係京族，又稱爲越族，「越南人」呢個詞除咗表示國籍越南嘅人外，民族層面上多指京族人。京族作爲主體民族，佔越南總人口嘅85.


7%。不過京族內部有族群對立，由於越南曾經分裂爲南北兩個政權，北部同南部嘅京族人有唔同嘅歷史背景，直到而家，南北兩地嘅京人重係有政治、經濟上嘅對立意識，呢種地域矛盾對越南政治影響深遠。除咗呢個主體民族，越南有好多個少數民族，呢啲少數民族有佢哋自身嘅語言、文化，其中占族比較特別，因爲佢哋歷史上有自己嘅獨立國，但後來畀越南征服吞併，占族亦都吸收成爲越南民族。


京族、占族、華族、高棉族住喺越南平原地帶，稱爲平地人，而更多嘅少數民族住喺山區，稱爲山地人，近來越南爲咗解決平原地方人口密集問題，亦爲咗促進山區發展，當局鼓勵平地人移居山區，試圖民族融合，但平地人同山地人有別嘅觀念未變到。


喺 15 世紀之後，越南就有同西洋人接觸，開始有人嘗試用羅馬字嚟寫越南話。及後越南畀法國殖民，更加增強咗羅馬字嘅影響力。喺 1900 至 1910 年代，越南人開始大舉用羅馬字寫嘅越南話編寫文學，形成咗所謂嘅越南國語字。


《新英文書法》係居美中國當代藝術家徐冰嘅一套藝術創作範式，亦可以算係佢嘅一件概念藝術作品，創作年份應該係1994年，本來叫 Square Word Calligraphy，由1994年開始，佢一直都有用呢套範式創作唔同嘅其他作品，呢啲衍生作品包括藝術家書、裝置藝術、行為藝術等等。


雖然個名叫 ｢書法｣，但係佢其實並唔係一種書法，而係一種書寫系統，基本概念係用中文字嘅方塊字結構，寫拉丁字母，但係砌出來嘅其實並唔係字母，而係成個字。佢喺2001年出咗本教材，當中寫話雖然寫出來嘅英文字睇落好似漢字咁，但係識英文嘅人應該仍然可以睇得明。


瑞士法文係喺瑞士西部羅曼地講嘅一種法文。法文係瑞士四個官方語言之一，其餘三個為德文、意大利文同羅曼甚文。除咗由於鄰近語言嘅影響而產生嘅詞彙差異之外，瑞士法文同法國、比利時嘅法文非常相似，同唔太互通嘅瑞士德文同德國德文形成反差。


屬於標準，但係就屬於非標準，，，同係最誇張，所以有啲人唔讀，讀。有啲字唔係喺最後嗰個閉音節度都會變成雙母音，好似clairement噉。音唔會變成雙母音。音同音淨係喺/ʁ/音前面先至會變成雙母音。當個音喺/v/音前面，音唔會變成雙母音，好似élève噉，但係除咗rêve，fève，orfèvre同埋Lefebvre係有變成雙母音。


仲有/ɛː/音通常變成喺啲弱讀音節度，好似fêter或者vêtement噉。/ɛ̃，ɔ̃，œ̃/喺啲開音節度通常都變成雙母音，好似lapin噉。喺/ʁ/音前面，音同音都係變成，有啲人唔分別quart同corps嘅讀音，即係呢兩個字都係讀，有啲人讀quart同corps唔同音，將quart讀，corps讀。


碘係元素一種，符號I，原子序號53，原子重量126.90447。廣東話文讀『典』，不過有時就讀『甸』，讀法來英文Iodine尾音。碘係多數生物重要嘅微量元素。化學上，佢喺鹵素之中最唔活躍。碘主要係用響醫學、攝影同埋染料之上。


作家黃霑話「𡳞」所指嘅只有發育完成咗嗰啲，相對於「賓州」。家陣，有好多人當「𡳞」係專指「陰莖」噉樣用，此情況由大眾嘅用詞配搭習慣，可見一斑。「𡳞」為所謂廣東話粗口五字之一，往往被俗寫成新造字𨶙，亦有大把人假借近音嘅「 撚


1777年，法國化學家拉瓦錫提出燃燒嘅氧化學說，指出物質只能響含氧嘅空氣中進行燃燒，燃燒物重量嘅增加同空氣中失去嘅氧相等，從而推翻了全部嘅燃素說，並正式確立質量守恆定律。從嚴格意義來講，發現氧元素嘅係瑞典化學家舍勒，而確定氧元素化學性質嘅係法國化學家拉瓦錫。


喺圓形上面任意篤兩點，然後用直線連埋，嗰條直線就叫做弦。將條弦向兩邊延長，就變咗做割線。如果一條直線同圓形只有一個交點，嗰條直線就叫做切線。圓周嘅一橛仔就係弧。弧嘅兩邊同兩條半徑組成扇形，而弧嘅兩邊同弦組成弓形。


喺網絡社會入面，有人就將「戇㞗」讀諧音變成「硬膠」，再簡化成一個「膠」字搬出嚟用，而且有人仲用咗圖畫嚟搞鬼，整咗個小丑公仔嚟做「膠」字嘅專用圖像，如果喺咩網頁咩論壇度見到一個正圓嘅白色面，十字眼，紅紅大鼻同展笑大咀嘅圖案，咁佢多數係代表話人戇㞗嘅小丑神／膠神嘞。


得意、可愛係一種吸引力，同後生仔女同埋個樣嘅概念有關。由康拉德·洛倫茲建立嘅動物行為學都對得意嘅定義提出咗科學根據。得意嘅特色包括埋嬰兒特徵嘅體態或面孔，大眼、鼻仔同梨窩，而且身體顯得圓碌碌又柔軟。除咗生理方面，嬰兒嘅心理特質都被視為得意嘅象徵，例如鍾意玩、脆弱、無助、好奇心、天真同埋詐嬌等特質。


呢個運動最早嗰時喺地上玩，就喺戶外嘅地挖個窿，將波用木棍𧰵入個窿入面。直到17世紀中葉先至從室外轉到室內嘅檯度玩。而家嘅桌球發展到有士碌架、美式16波、中式8波、俄式16波同開侖等等……尤其係士碌架同美式16波或佢嘅衍生品種已成為比賽項目。


1904年，美國人道遜喺佢著作話法王查理七世時期有桌球出現。而且個名早喺15世紀喺法國出現。由於法王路易十四嘅禦醫建議國王餐後做桌球活動嚟方便健身，所以先至畀法王鍾意同關心咗。到咗17世紀，桌球逐漸喺法國開始流行。


公元19世紀嘅英國英格蘭維多利亞女王年代，有好多人關注咗桌球，喺啲有錢佬屋企入面唔單止有豪華兼講究嘅桌球間，甚至喺玩桌球嗰時有嚴格嘅活動禮節，而呢啲規定時至今日都重用緊。1836年12月，英國唔單止自發成立咗第一間桌球協會，重喺倫敦誕生咗第一張桌球檯同第一間桌球館。


據作家同史學家亨德列斯考察過，世界第一張桌球檯喺公元1400年出現，嗰時啲桌球檯冇袋，得拱門或柱門。後嚟啲人喺檯中間開咗個圓窿，跟住喺檯嘅四隻角各開咗個窿。由於啲窿數多咗，所以搞到啲人開始諗到點玩波，直到喺檯開咗6個窿為止先至演變成而家嘅落袋式桌球檯。


最早嘅球棍可以追溯到16世紀初嘅歐洲，嗰時用嘅係代表權貴同突出皇室家族意義嘅權杖。18世紀中葉凈係皇公貴族嘅娛樂活動，之後逐漸喺大眾開始流行。桌球桿都睇啱嗰時嘅桌球運動發展而開始咗佢嘅生產，尤其係幫皇公貴族整嘅球棍，重鑲咗金銀珠寶、特殊木材同稀有石材等名貴材質嚟突出尊貴同藝術性。


十九世紀之前，美國嘅大多數球棍都喺歐洲進口，同時重將整球桿技術傳到美國一帶。由於有好多人工整嘅球棍出廠，所以鍾意玩桌球啲人開始唔用公棍，而係用好多種花哩碌啲相嘅手工球棍，重跟埋訂造啲人點玩同打擊性能需求而開始流行，結果球棍按消費者嘅需求，要整啲比較人性化嘅球棍。


從1929年開始，由於美國國內受當地嘅政局動蕩同第二次世界大戰影響，搞到桌球業開始下滑，發展甚至出現停滯。直到1961年，由於電影《The Hustler》開始熱播，桌球業先至開始重新受關注。先係桌球館開始猛咁開業，跟住球棍業亦重新開始發展。


直到1980年為止，球棍已經發展得好犀利，除咗用各種進口同國內嘅木材之外，甚至發展到用返舊時嘅石材、象牙、寶石工藝都整埋上去。尤其喺1986年，由於電影《金錢本色》熱播，球棍重加入咗電腦嘅鐳射雕刻功能，甚至整出好多精細又複雜嘅球棍。


桌球最早用嘅波係用木材或黃銅整嘅，後嚟受到印度象牙裝飾品同高級用具啲嘢影響而改用咗象牙。嗰時一隻象牙可以整五個波，結果每年要有幾萬隻象牙先至可以解決咁火熱嘅桌球用波生意。由於桌球啲波嘅質地要好高，加上要夠圓，而且每隻波嘅重同嘥士都一樣。


嗰時由於技術水平比較低，要使好多錢先至可以買到噉嘅波，所以得皇室同貴族啲人先至有。直到1868年，由於桌球喺歐美地區發展得好犀利，加上有好多人玩嗰啲波，結果紐約有間桌球公司出咗＄10000徵求象牙波嘅替代品。


桌球喺1510年喺法國出現，嗰時法國國王路易十四喺凡爾賽宮玩嘅單波品種。原理係喺張檯放個象牙拱門條象牙立柱，跟住用匙羹樣嘅棍豰個波入去門入面或撞到個柱就有分。最初得兩隻波，到咗1775年時加多隻紅波，之後英國人有樣學樣，搞到波檯有三個波，重將呢種玩法嗌成開侖。


美式桌球係西班牙佬喺1504年傳入佛羅里達州。英國佬又喺1607年將桌球帶到維珍尼亞州。1690年，移咗民嚟南卡羅來納州住嘅法國佬亦將桌球運動帶到美國。嗰時雖然有好多歐洲國家將桌球運動傳入美國，但未得到好快發展，直到1800年之後先至開始流行。


經過好多年嘅研究發展，到咗19世紀中葉，由於桌球嘅技術、比賽方法同規則等方面，都出現咗好大嘅改良同完善，而家佢同士碌架一齊風靡全球各地。時至今日，美式桌球已經發展到有16波、9號波、10號波等等一系列玩法。


但係喺其他例如阿剌伯文等等比較複雜嘅書寫系統，就可能一定要用連結字。例如 ｢لا｣唔可以就咁將 ا同 ل兩個字母拍埋，因為 ا 一定要打斜同黐住 ل 右下角，唔係就係錯，所以一定要係連結字，而且唔單止要用連結字，係要有四個唔用樣嘅連結字。


雖然聖誕卡有時寫嘅「Xmas」係懶惰嘅寫法，但其實佢嘅「mas」係拉丁文嘅「mass」唔要一個字， 而「X」來自希臘文，讀k音。重係基督嘅首字，而拉丁文嘅Christ就喺呢度搬過去嘅。 所以早喺16世紀嗰時，學術同宗教都認咗交叉係噉寫法，以為將「Christmas」寫成「Xmas」凈係懶惰寫法兼剷除宗教意義，其實係一個誤解。


喺英國街頭嘅電影院，有時部分鹹片成日見到有個「X」嘅符號，其實呢個就出喺Exclusive呢個英文單詞，呢個就係包括未夠18歲嘅觀眾噉解。其實早期唔啱細路睇嘅片就係用H呢個符號，嗰時唔贊成用X呢個符號先至俾人話因為佢好型噉解。


ASCII，中文叫美國訊息標準交換碼或者美國訊息交換標準代碼，係一套基於英文字母嘅7位元字符編碼系統，由美國標準協會 ASA制定，名義上係交換碼，實際上亦都好多時當內碼用。1963年出第一版，1967年有個主要更新，最後一次更新喺1986年。


ASCII總共有128個字元，當中33個定義咗係非顯示控制字元，但好多已經唔再用，94個係可顯示字元，剩底嘅1個係空白字元，曾經可以當成控制字元，用嚟將印表機嘅印頭向前推一格，但係而今通常當佢係可顯示字元，用嚟顯示睇唔到嘅空格。


白日夢係清醒嗰陣幻想，腦便嘅影像，通想都係好開心，係一串諗法、希望同野心。白日夢緊就叫發白日夢。有幾多種白日夢，心理學家都未有定案。白日夢有時係未來情景，未來計劃，過去回憶，好似夢咁嘅畫面，有時重會索住情緒。


發白日夢嘅人會畀當人係懶，又做唔到嘢。之不過，白日夢都有益嘅一面。唔少做創作或者藝術嘅人，都靠發白日夢拎到靈感，好似作曲家、小說家同製片家咁。有啲科學研究嘅人，都會響發白日夢得到靈感，就好似科學家、數學家、物理學家咁。


精神障礙，又叫精神疾病、精神紊亂，失心瘋，失心病又稱情緒病，係種有特定癥狀去影響心理同日常行為嘅病，呢啲癥狀構成行爲上嘅功能性障礙，而同行爲嘅社會規範無關。根據病徵大體上分爲思覺失調同神經症兩類。而根據程度分爲精神異常同精神錯亂。


推定喺世界上嘅罹患者有4500萬人，每四人就有一人喺一生中經歷一次以上嘅精神障礙。喺任意時刻，成人人口中每十人就有一人罹患精神疾病，而18歲以下嘅兒童青年每八人中有一人罹患，當中殘疾兒每五人中有一人。


根據法國哲學家福柯嘅名作《癲狂與文明》，癲人曾經畀社會接納過，後來理性主義上升，社會唔再接納癲人，因爲癲狂視爲非理性，成爲理性主義鎮壓嘅對象，自此產生對精神病患嘅分隔、攻擊、污辱，於是產生癲狂院呢種機構，呢種機構同一般病院唔同。


照常講，病人有權決定要唔要治療，喺醫院出入自如。但癲狂院當中，精神病患韞住曬，甚至強迫接受治療，病人無得話事。噉樣癲狂院與其話係醫療機構，不如話更似監倉。福柯認爲，癲狂院其實係社會鎮壓精神病患嘅暴力機構。


學者之間有解釋催眠同相關現象嘅多種理論。改變狀態理論將催眠視為一種改變嘅心智或恍惚狀態，以唔同於普通意識狀態嘅意識水平為標誌。 相比之下，非狀態理論將催眠視為一種安慰劑效應，重新定義同治療者嘅互動或一種富有想像力嘅角色扮演形式。